
Există mulţi, foarte mulți oameni cărora aș dori să le mulțumesc pentru că, 
în mod direct sau indirect, m-au ajutat la crearea programului MindStore și a 
cărții de față. Mai întâi, trebuie să le mulțumesc tuturor celor ce au participat la 
nenumăratele cursuri pe care le-am predat de-a lungul anilor; utilizând tehnicile 
MindStore, ei au constituit exemple personale pentru alți participanți. Sunt mai 
cu seamă recunoscător bunului mey prieten și mentor Jim Bell, fără de care n-ar 
fi existat un program MindStore. În egală măsură, adresez mulțumiri echipei 
MindStore, în special lui Cecelia, Carole, Janet și Rena. Aș dori, de asemenea, 
să-i mulțumesc lui Shian pentru colaborarea ei. Când am avut nevoie de încura- 
jările familiei, tatăl meu, Jack Black Sr., și Theresa au fost mereu alături de 
mine, la fel ca și Janette și Isobel, care m-au sprijinit ori de câte ori a fost nevoie. 

INTRODUCERE 


Într-o anumită etapă a vieții mele, am lucrat în cadrul programului de asis- 
tență socială în districtul East End din Glasgow. Eram devotat muncii... cel pu- 
ţin pe atât de devotat pe cât îmi închipuiam că stă la îndemâna cuiva s-o facă. 

Cu toate acestea, într-o perioadă relativ scurtă, s-au petrecut o mulțime de 
evenimente cu implicații profunde pentru mine, care m-au determinat să-mi 
analizez perspectivele și să încep o viață nouă. Soacra mea a murit pe neaștep- 
tate, în urma unui accident vascular cerebral (cu câțiva ani în urmă, mama dece- 
dase în condiţii similare). De asemenea, au murit și doi prieteni de-ai mei din 
conducerea programului de asistență socială, unul de cancer, iar celălalt de 
inimă. Mă deprima tot mai mult lipsa de speranță a oamenilor din cartierele în 
care-mi desfășuram activitatea. Simțeam că nu dispuneam de strategii valide 
pentru o schimbare reală și că încercam doar să astup găurile prea evidente. 

Cariera mea se împotmolise: aș fi dorit să fiu promovat, dar știam că nu 
aveam nici un merit. Salariul nu-mi ajungea de la o lună la alta. Coi.cediile îmi 
erau sărăcăcioase — cu toate acestea, ajunseseră să reprezinte singurul lucru cât 
de cât interesant din viaţă. Eram nefericit; știam că aș fi putut realiza mai multe 
în viaţă, dar ce anume? 

Sosise momentul unei schimbări. Astfel, citind o serie de cărți despre dezvol- 
tarea personală, scrise de autori precum Norman Vincent Peale și Napoleon Hill, 
am început să devin conștient de atitudinea mea n“ zativistă precum și de a celor 
din jur. Pierdusem de mult orice fel de ambiţii personale. 

Reflectând la decesele recente ale persoanelor care fuseseră atât de impor- 
tante pentru mine, am început să mă gândesc la efectele stresului și la impactul 
pe care-l putea avea acesta. Eu însumi sufeream constant de pe urma lui. Eram 
un ipohondru de frunte, sâcâindu-i mereu pe medici cu tot soiul de fleacuri pe 
care le amplificasem în minte până ce ajunseseră să provoace efecte negative 
serioase. Mă gândeam întruna că junghiurile pe care le simțeam în piept preves- 
teau un infarct, sau că aveam cancer. 

Fără s-o știu la data respectivă, viața pornise să mi se schimbe din clipa când 
începusem să organizez, excursii de schi, destinate strângerii de fonduri pentru 
un program local de tineret. După ce am dus la capăt sarcina respectivă, eu și un 

coleg am continuat să organizăm excursii, îndreptându-mă astfel spre prima 
mea afacere independentă. În paralel, lucram mai departe ca asistent social, 
perioada respectivă nefiind deloc ușoară; exista foarte multă nesiguranță. Eram 
permanent ocupat. Treptat, am constatat că mă îndepărtam de vechii prieteni. 
In loc să ies în societate, munceam aproape întruna. Din cărțile pe care le citi- 
sem, aflasem că acesta era unul din preţurile ce trebuiau plătite și că nu puteam 
să fac concesii; știam că procedând așa aveam să răzbesc, iar munca istovitoare 
urma să se dovedească profitabilă. 

Privind retrospectiv, cred că dificultatea majoră a constituit-o tocmai distan- 
țarea de prieteni, cauzată de noua mea ocupație. Țineam minte cu destulă clari- 
tate cât de dispreţuitor fusesem, cu niște ani în urmă, când un alt amic începuse 
o activitate suplimentară ce-i răpea tot mai mult din timpul petrecut cu noi. Pre- 
supun că și popularitatea mea în rândul prietenilor s-a redus din același motiv. 
Mai mult decât atât, sunt convins că aceasta este una dintre problemele inevi- 
tabile dacă dorești să-ţi schimbi viața. 

Ulterior, activitatea mea s-a extins la organizarea de excursii pentru grupuri 
- îi dedicam cât mai mult timp și, simultan, continuam să lucrez în cartierele 
amărâte din Glasgow. În scurt timp, munca aceea a dat roadele așteptate: într-o 
bună zi, am leșinat în centrul orașului. ' 

Acela a reprezentat momentul de răscruce. Ştiam că trebuia să fac ceva în 
legătură cu stresul personal. Ca să nu mai lungesc povestea, am pornit să adun 
cât mai multe informații despre stres pentru a reuși să-i fac față. Astfel, am ajuns 
să descopăr tehnici minunate, și în același timp simple, care nu numai că te pot 
ajuta să-ți controlezi sănătatea și energia, dar totodată pot fi folosite și în scopul 
transformării vieții. 

Toate lucrurile pe care le-am aflat m-au uimit, făcându-mă în cele din urmă 
să doresc să le împărtășesc tuturor noilor mele cunoștințe. Vedeam în jur numai 
oameni care ar fi beneficiat de pe urma lor, mai cu seamă prietenii și colegii 
apropiați. Interesant este că acum, după atâţia ani, după ce mi-am expus ideile 
pricipalelor întreprinderi din țară (la absolut toate nivelurile) și sportivilor de 
elită — de sfaturile mele bucurându-se anual mii de bărbați, femei și copii — tot 
n-am izbutit să-mi atrag prietenii și colegii să participe la cursuri. Poate că le este 
pur și simplu imposibil să creadă că m-am putut transforma într-atât. 

Intr-o perioadă relativ scurtă, viața mi s-a schimbat, și încă în mod impresio- 
nant. Am avut satisfacția de a fi implicat în experienţe la care majoritatea indivizi- 
lor doar viseză. Sunt binecuvântat cu o familie minunată, locuiesc într-un peisaj 
rural superb și duc un trai ce, în trecut, nu mi-ar fi stârnit niciodată interesul... 
cel puțin, așa cred. Evident, n-a fost ușor — viața însăși nu-i ușoară — dar am des- 
coperit o încredere și o putere interioară ce m-au ajutat să depășesc obstacolele. 
Recent, am cunoscut-o pe Margaret Thatcher și am auzit-o spunând că, atunci 

când a preluat conducerea Partidului Conservator, a întrevăzut clar viitorul. A 
ştiut de la început că urmau să apară multe probleme, pe care trebuia să le solu- 
ționeze înainte de a culege roadele muncii susținute. 

Scriind această carte, intenţia mea a fost de a vă oferi uneltele necesare pen- 
tru a vă îmbunătăţi calitatea vieţii. Pentru a obține rezultate pozitive în familie, 
relaţii, carieră și afaceri. Pentru a vă ajuta să vă dezvoltați și — dacă este cazul — 
să găsiţi fericirea, dragostea și succesul. Vă voi împărtăși ceea ce prezint anual, 
pentru mii de oameni, la cursurile MindStore. Vă spun de la bun început că va 
funcţiona și în cazul dumneavoastră. O repet mereu: „Funcţionează!“ Dacă în 
această etapă sunteți oarecum sceptic, este absolut firesc — totuși vă rog să citiți 
mai departe. 

Tehnicile mele nu sunt deloc inedite; din câte îmi dau seama, ele au existat 
de când lumea, de la începutul timpului. Poate că diferă numai modul cum 
le-am combinat eu. Am căutat să menţin totul cât mai simplu cu putință. Inten- 
ţia mea este să vă învăţ o modalitate de a face lucruri ce vă vor aduce îmbunătă- 
ţirile pe care le căutați în viață. Mă preocupă mai puţin cauzele pentru care me- 
todele mele funcționează; există destule persoane care sunt dispuse să se ocupe 
de asemenea întrebări și le las pe ele s-o facă. Eu prefer să folosesc tehnici ce vor 
da rezultate bune în cazul tuturor celor care vor dori să le înveţe și să le aplice. 
Abordarea mea nu are nimic deosebit; cu adevărat deosebit este momentul când 
decideți să vă schimbaţi și să vă dezvoltați. 

Credeţi-mă: „Funcţionează!“ 


1. CU CE SE OCUPĂ 
MINDSTORE? 


Consider că modelele simple pot ajuta la explicarea în chip accesibil a unor 
idei complexe, astfel încât să fie înglobate lesne în viață. 

Astfel, dacă ne imaginăm mintea omenească sub forma unui aisberg, atunci 
mintea conștientă poate fi considerată partea de deasupra oceanului, în timp ce 
cra at este“partea mult mai mare de dedesubt, care constituie cam 7/8 

in total. 


Mintea conștientă + 


Mintea subconștientă 


Figura 1. 


La naștere, creierul omenesc este deja înzestrat cu 20.000 de programe. Știm 
instantaneu să respirăm și să digerăm hrana; putem spune chiar că ne naștem 
dotați cu o lăcomie fără margini în ceea ce privește oxigenul, hrana și, poate, 

iubirea. Cu siguranță, destui oameni vor fi de acord cu ideea că un prunc caută 
siguranţă, confort și iubire. Eu mai cred că dorința de a fi iubiți și acceptați de 
către ceilalți oameni nu ne părăsește niciodată. 

Eu, de pildă, ori de câte ori apar în fața unui public pentru a vorbi despre 
programul MindStore, indiferent dacă este vorba de câteva mii de persoane sau 
doar de o duzină, sunt conștient de nevoia de a fi acceptat. Caut primul surâs de 
pe chipul unui ascultător, și numai după aceea mă simt în largul meu. 

Dorinţa de a fi iubit și acceptat joacă un rol vital ca motivaţie și în copilărie, 
când mergi la școală. Recent, fiul meu a început clasa întâi; în zilele și săptămâ- 
nile de început, a venit mândru acasă, povestindu-ne despre noii prieteni și noile 
cunoștințe dobândite. Apoi, au urmat primele lecţii — mai ţineţi minte cum sila- 
biseați și învățați adunarea? Mai devreme sau mai târziu, copilul capătă o notă 
de zece și simte că încrederea în sine îi crește, gândindu-se cât de încântați vor fi 
părinții și cât de fericit este el însuși pentru ceea ce a făcut. După aceea însă, co- 
pilul privește în jur și descoperă că unii dintre prietenii lui cei mai buni n-au luat 
nota zece, fiindcă au greșit undeva. Cred că în acel moment el ia primele lecţii 
de „autosabotare“ — învață să tăinuiască, sau să-și mascheze propria realizare, 
astfel încât să poată fi iubit și acceptat atât de prieteni, cât și de profesori și 
părinți. 

Prin asta doresc să spun că, în societatea noastră, procesul de socializare 
creează la majoritatea indivizilor, începând de la o vârstă fragedă, dorința puter- 
nică de integrare în marea masă, de a nu fi izolați. Cu alte cuvinte, învăţăm să 
privim cu precauţie succesul, întrucât el ne face să fim diferiţi în comparaţie cu 
ceilalți indivizi, de a căror iubire și acceptare avem nevoie. 

Succesul înseamnă diverse lucruri pentru diverși oameni. Pentru mine, el 
reprezintă capacitatea de a mă strădui să fiu cât mai bun în tot ceea ce încerc: să 
fiu fericit, vesel, mulțumit, sănătos, iubitor. Să obțin și să dăruiesc tot ceea ce am 
dobândit în cariera aleasă, în iubire și în relaţiile cu alți oameni; altfel spus, să 
fiu cu adevărat persoana care trebuie să fiu, să dau tot ce e mai bun din mine în 
fiecare minut, să-mi trăiesc clipa. 

Consider că majoritatea oamenilor învață în mod subconștient să se autosa- 
boteze, în scopul de a rămâne în siguranță, în mijlocul grupului format din egalii 
lor, deoarece dacă se descurcă mai bine, devin mai fericiţi și mai mulțumiți și 
atunci intră în acțiune teama de a nu mai fi acceptaţi de cei asemenea lor. 
Așadar, în loc să tindă spre mai sus, ei revin la poziţia inițială, de mijloc. 

Apreciez, că aceasta ar fi o problemă culturală cu care se confruntă toți indi- 
vizii. Ştim că putem realiza multe, foarte multe, dar, dintr-un motiv neclar, nu 
acționăm imediat în direcția corespunzătoare, sau părem incapabili de a o face. 

Recunosc că succesul poate însemna diverse lucruri pentru diverși oameni. 
Repet, pentru mine, el înseamnă a mă strădui să fiu cât mai bun, fără a-mi 

pierde însă echilibrul vieţii. Cu ocazia cursurilor MindStore, participanţii îi citea- 
ză adesea pe Sylvester Stallone, Maica Tereza, Margaret Thatcher și atletul 
Linford Christie drept persoane care au cunoscut succesul și care etalează o serie 
de trăsături precum dedicare, motivaţie, hotărâre, încredere și anticipare. 

Pe de altă parte, aceia pe care cursanții îi consideră ratați prezintă drept 
caracteristici comune lipsa de autoapreciere și de energie, singurătatea, depri- 
marea, dependența de alţii și indiferența. 

Recent, am discutat despre succes cu câțiva prieteni. I-am ascultat cu atenţie, 
pentru că ei nu participaseră la cursurile MindStore. Au fost menționați mai 
mulţi sportivi, oameni de afaceri și personaje istorice. Căutând atributele care 
ieșeau în evidenţă, amicii mei au decis că ceea ce-i diferenţia de restul lumii era 
faptul că, în toate cazurile amintite, indivizii încununaţi de succes luaseră din 
capul locului decizia de a obţine rezultatele pentru care, în cele din urmă, aveau 
să ajungă faimoși. Așadar, esența succesului o constituia acea decizie, dublată de 
abnegaţie. 

Pentru mine, acesta este secretul succesului, fericirii, mulțumiri, iubirii și al 
tuturor lucrurilor după care tânjim. În ceea ce mă privește, a realiza așa ceva nu 
este complicat sau dificil, ci simplu, în esență. Gândirea personală determină 
totul. Altfel spus, gândind negativ, veţi atrage realități negative; gândind pozitiv, 
veţi obține cele dorite de la viață. Asta-i tot! 

Alegând ceea ce gândim, alegem ceea ce vor avea în viață. 

Așa este, din multe puncte de vedere! După ce veţi termina cartea aceasta, 
nu veţi mai avea nevoie de altceva! 

Mai greu este să vă conduceţi după ideea respectivă. De acord, e destul de 
simplu s-o pricepeți în mod logic; adevărata greutate este să vă reorientați viața 
în jurul ei. Poate că ar fi îndeajuns dacă aţi accepta că gândurile noastre deter- 
mină totul. Toţi avem nevoie însă de niște direcții călăuzitoare, de îndrumări 
asupra felului cum să transformăm acest concept într-un mod de viață. Am con- 
vingerea că veți descoperi că puteți utiliza tehnicile simple descrise în cartea de 
faţă pentru a obține rezultate imediate și pentru a vă îmbunătăți viața; mai sper 
că asta vă va încuraja să avansați spre gândurile ÎNDRĂZNEȚE, spre abordarea 
cu adevărat diferită. Să începem! 


2. PRIMUL PAS 
EXAMINAREA PROPRIEI VIEȚI 


Un drum lung de o mie de mile începe printr-un prim pas. 


LAO-TSE TUNG 


Primul pas ce trebuie făcut este de a reflecta asupra locului unde vă găsiți în 
acest moment al vieţii. Am constatat că exerciţiul ce urmează este util oricărui 
individ pentru a determina cum se prezintă viața sa în orice moment dat, aju- 
tându-l în același timp să identifice în ce punct anume se pot îmbunătăţi lucru- 
rile. Vă sfătuiesc să-l faceţi și dumneavoastră chiar acum. Copiaţi-l pe o coală 
separată, fiindcă e recomandabil să repetaţi exerciţiul după o vreme și să medi- 
tați asupra felului în care v-aţi putea îmbunătăți rezultatele. 


ROATA VIEȚII 


Această metodă simplă vă poate ajuta să vă analizați domeniile-cheie ce alcă- 
tuiesc viață, oferindu-vă imboldul iniţial de a interveni pentru a realiza unele 
schimbări. Ideea este să vă reprezentaţi viaţa sub forma unei roți. Viaţa este o 
călătorie în timp, iar starea roții personale va dezvălui cât de lină este în prezent 
această călătorie. 

Pe o foaie de hârtie, trasați un cerc mare și împărțiți-l în opt sectoare egale, 
care vor reprezenta domeniile-cheie din viață. Eu am considerat că acestea sunt 
în număr de opt, dar, dacă doriți, puteţi prevedea mai multe. După aceea, tra- 
sați bisectoarea fiecărui sector și divizați-o în zece segmente egale, numerotate 
de la 1 la 10 (a se vedea figura 2). Acolo veţi marca nota pentru fiecare dome- 
niu al vieții dumneavoastră. Nota zece (pe circumferința roții) semnifică faptul 
că totul este absolut perfect în domeniul acela, în vreme ce nota unu (în centrul 
roții) semnifică faptul că domeniul respectiv este, pentru dumneavoastră, de-a 
dreptul jalnic. 

ROATA VIEȚII 


Figura 2. 


1. Viaţa de familie 

Majoritatea oamenilor cad de acord în privința importanţei vieții de fami- 
lie. Societatea pune un accent deosebit pe ea, iar noi, în general, considerăm 
că viața de familie trebuie să emane dragoste, grijă față de celălalt, să fie un 
mediu educativ, să reprezinte un sprijin etc. În realitate însă, cei mai mulți 
indivizi pe care i-am întâlnit apreciază că viața lor de familie le ridică proble- 
me majore. La nivelul cel mai simplu, un prunc de patru luni ne poate ține 
treji nopțile și în consecinţă a doua zi suntem obosiţi și iritați la serviciu. Sau 
unul dintre copii, ajuns la adolescenţă, are un anturaj care ne provoacă griji 
considerabile. i 

În felul ei aparte, viața de familie poate reprezenta o sursă majoră de stres 
și în mod sigur eventualele probleme din acest domeniu au drept rezultat 
efecte nedorite în alte domenii. Ele vă pot afecta munca, studiile, relațiile și 
multe altele. Desigur, merită să vă străduiți pentru a obține nota 10 în viața 
de familie. Tehnicile care urmează pot avea un impact important asupra aces- 
tui domeniu, — totuși, pentru început, trebuie să fiți cinstit și să puneţi nota 
corectă, gândindu-vă bine, indiferent ce înseamnă pentru dumneavoastră 
viața de familie — chiar dacă tr.iți singur și vă vizitaţi familia numai o dată pe 
an (a se vedea figura 3). 


Figura 3. 


2. Viața socială 

Când vorbesc despre acest domeniu nu mă refer neapărat la cât de frecvent 
vă duceți să vă distraţi la o discotecă, sau la aniversarea unui amic. Mă refer la 
capacitatea de a vă înţelege cu alți oameni — o componentă esenţială a vieții. 
Intrăm în contact cu o sumedenie de persoane: acelea alături de care muncim și 
trăim, vânzătorii din magazine, funcționarii din instituţiile publice și multe, mul- 
te altele. 

Munca pe care o desfășor mă obligă să vin în contact cu, oameni care au 
repurtat succese în viață; astfel, am observat cât de relaxaţi sunt aceștia cu orice 
persoană pe care o întâlnesc. Sunt capabili de a fi interesaţi de alţii și de a-i res- 
pecta; dețin o profundă încredere în sine, care-i ajută să stabilească relaţii cu 
oricine. De asemenea, am observat că foarte mulţi indivizi se autolimitează, 
obișnuind să privească unele persoane cu umilinţă și altele, cu superioritate. Este 
adevărat că societatea în care trăim încurajează acest comportament, însă el nu 
face altceva decât să impună bariere. 

Cu câtă ușurință vă comportaţi în diferite situaţii sociale? Vă abțineţi să vă 
faceți singur reclamă și vă limitați la pălăvrăgeli? Evitaţi invitaţiile și ocaziile 
favorabile? Pot spune cu toată sinceritatea că indivizii de succes pe care i-am 
cunoscut sunt oameni ca toți ceilalți; nu mușcă și, de obicei, au simţul umorului. 
Prin urmare, atribuiţi-vă o notă pentru viața socială. Zece? — Sunteţi sarea și 
piperul petrecerilor, toți vă îndrăgesc, sunteți realmente popular, încrezător în 
propriile dumneavoastră forțe, și totuși sensibil și atent faţă de cei pe care-i 
întâlniți. Unu? — În pici un caz! Asemenea persoane sunt private de libertate 
pentru propriul lor bine. 


3. Dezvoltarea personală ` 


O altă observație legată de persoanele care au înregistrat succese în viață 
este că ele caută în permanenţă să înveţe și să progreseze. Există însă și indivizi 
care adoptă atitudinea „Eu știu totul“, care au mințile închistate și-i țin pe toți 
din jur la distanţă. Vi se cuvine nota 10: sunteţi decis să învățați cât mai multe 
despre viață? Încercați întruna să cunoașteți lucruri noi, sunteți dornic de a pro- 
gresa și de a vă extinde limitele? Oricum, trebuie să aveți o notă mare pentru că 
aţi ales să citiți cartea aceasta, dar o veţi termina și veți pune în practică ceea ce 
aţi învățat aici? 


4. Sănătate. 

Cum staţi cu sănătatea? După cum vedeți, ea sprijină întreaga roată. Ştiţi 
bine că este importantă, deși mulți par s-o considere asigurată de la sine... asta 
până se îmbolnăvesc. Aveţi grijă de dumneavoastră, sunteți mulțumit de con- 
diția fizică pe care o aveţi, faceţi regulat exerciții? Dar în privința alimentaţiei, 
sau a odihnei — sunteţi cu adevărat de nota 10? Nota 1 definește în mod clar pe 
cineva grav bolnav, însă unde vă găsiți dumneavcastră pe această scară de 
notare? Conţinutul următoarelor capitole vă va ajuta să vă îmbunătățiți starea 
fizică, iar o mare parte din materialul prezentat va avea un impact asupra 
sănătății dumneavoastră. 

5. Atitudinea 

Pentru mine, atitudinea este vitală și, în mod firesc, ea ajută, alături de sănă- 
tate, la susținerea roții. Care este atitudinea dumneavoastră? Sunteţi o persoană 
pozitivă, care se gândește permanent la ceea ce vrea să se întâmple? Când nu se 
materializează ceea ce v-aţi dorit, începeţi să vă gândiţi la o soluţie? Sau sunteți 
negativist și vă faceţi întruna griji în legătură cu toate relele care ar putea avea 
loc? Sper că nu sunteți un individ care se lamentează tot timpul... dar, cine știe? 
Atitudinea joacă un rol vital în existența noastră, așa cum sper că veți fi de acord 
(mai cu seamă după ce veţi citi această carte). Sunteţi unul dintre cei mai mari 
optimişti din lume? Aţi luat nota 10! Nu puteți lua 1 — asemenea indivizi nu 
există. 


6. Cariera 

Cândva, am găsit o statistică ce dovedea că 70 la sută din oamenii care au o 
meserie bănoasă ar prefera să facă ceva cu totul diferit. Cum este meseria dum- 
neavoastră? Vă incită, o iubiţi, o cunoaşteţi ca pe propriul buzunar, știți ce inten- 
ționați să realizaţi prin intermediul ei... sau nu? 

Una dintre marile mele satisfacţii, atunci când susțin cursuri MindStore la 
o întreprindere, este de a vedea mulți oameni descoperind un nou sentiment 
de încântare față de slujba lor, în vreme ce, altundeva, alții demisionează pen- 
tru a începe ceva nou. Anii de muncă sunt mulți, așadar ce înseamnă slujba 
pentru dumneavoastră? O puteți nota cu 10, sau citiți cartea de față tocmai 
pentru a găsi încrederea de a acționa pentru modificarea acestui domeniu? 


7. Finanţele 

Domeniul acesta nu se referă la contul dumneavoastră din bancă. La cursul 
MindStore au participat atât milionari, cât și șomeri. Nu vă întreb câţi bani aveți, 
ci care este relația dintre dumneavoastră și aceștia. Vă faceți fel de fel de griji 
din pricina lor, vă stresează viața, sau îi priviţi cu detașare? Nota 10 semnifică 
faptul că-i priviţi cu indiferență și sunteți capabil să zburați după cum bate vân- 
tul vieții. Sau mai degrabă tindeţi către 1: sunteţi atât de preocupat de bani, 
încât gândurile vă sunt realmente limitate? 


8. Viaţa spirituală 

Într-o anume măsură, spiritualitatea există realmente în viața majorității 
oamenilor pe care i-am cunoscut. Desigur, sunt mulți care nu vor s-o recunoască 
deloc; dacă este cazul dumneavoastră, o puteți înlocui cu un alt domeniu care vi 
se pare important. Cum e viața dumneavoastră spirituală? Sunteţi o persoană de 
nota 10: spiritualitatea reprezintă ceva esențial pentru dumneavoastră, sunteți 

dedicat practicii și credinței? Manifestaţi îndoieli, ori vă simțiţi vinovat pentru că 
nu-i dați o atenţie prea mare? Acordaţi-vă o notă cinstită. i 

Acum, uniți notele, pentru a obține Roata Vieții dumneavoastră (a se vedea 
figura 4). 


ROATA VIEȚII 


Figura 4. 


Dacă Roata Vieții dumneavoastră arată cam așa, atunci nu-i de mirare că via- 
ţa tinde să fie poticnită! Tehnicile pe care le veți deprinde din această carte vă 
vor ajuta să obţineţi un echilibru. Din roata personală ar trebui să vedeţi aproa- 
pe instantaneu ce domenii ale vieții pot beneficia cel mai mult de pe urma meto- 
dei MindStore. 

Vă recomand să trasați Roata Vieţii la fiecare două luni, pentru a verifica 
dacă ați făcut progrese și pentru a vedea dacă nu cumva dedicați prea mult timp 
unui domeniu anume, în detrimentul celorlalte. Roata Vieţii este componenta 
unei tehnici majore ce va fi discutată în Capitolul 9. Străduindu-vă să vă îmbu- 
nătățiți „performanţele“ acolo unde e necesar, puteți tinde să obţineţi per- 
manent nota 10 în toate domeniile. Evident, dacă veţi atinge vreodată acest 

obiectiv, veţi fi o ființă cu totul deosebită. A fi însă conștient de unele dez- 
echilibre ce pot apărea în viaţa oricui constituie un punct de plecare util pentru 
a declanșa schimbarea și progresul. 

Adesea, sunt întrebat ce înțeleg prin succes: răspund că succesul îl reprezintă 
o viață cât mai echilibrată cu putință. Niciodată nu voi afirma că un individ care 
are nota 10 la carieră și nota 4 la viața de familie ar putea fi considerat un ins cu 
succes. Din experiență, pot spune că muncind pentru atingerea stării de echili- 
bru, veți ajunge să vă îmbunătățiți toate domeniile Roții Vieţii. 

Dacă ați făcut exerciţiul acesta, atunci veți avea cu siguranță motive reale să 
continuaţi lectura și să puneţi în practică ceea ce veți învăța. 


3. CELE PATRU 
CARACTERISTICI ALE 
SUCCESULUI 


În mod inevitabil, de-a lungul ultimilor ani, m-am străduit să aflu ce anume 
le caracterizează pe persoanele încununate de succes. Am avut satisfacția de a 
cunoaște și de a discuta cu multe celebrități britanice din diverse domenii. Ori 
de câte ori am posibilitatea, le citesc atent biografiile, le privesc la televizor și le 
ascult interviurile. Am căutat acele caracteristici pe care le au în comun puținii 
dăruiți de soartă și am încercat să văd dacă ele nu se pot dezvolta și în cazul 
altor indivizi. 

Concluzia mea este că există patru elemente fundamentale, sau caracteristici 
primare ale succesului, pe care orice om și le poate forma. 

Acest capitol va studia cele patru trăsături caracteristice fundamentale pe 
care oamenii cu succes le posedă ori și le-au cultivat, în mod deliberat sau sub- 
conștient, și care le permit să fie diferiți, să rămână „pe poziții“ și să dobân- 
dească noi succese. 


1. ABORDAŢI VIAŢA CU ENTUZIASM! 


Graţie experienţei câștigate în decursul anilor, am ajuns să constat că oame- 
nii care au reușit în viață dețin multă energie; în general, aceștia au tendința de 
a se trezi dimineața devreme și de a petrece ziua total absorbiți de activitățile 
lor, înainte de a găsi tot atâta vitalitate pentru orele pe care le petrec în sânul 
familiei, în relaţiile sociale sau pentru a se relaxa. Ei par să dețină un apetit pen- 
tru viaţă și o energie de o calitate ce le permite să îmbrățișeze din plin bucuriile 
și problemele vieţii. 

Clar însă este faptul că ei par să ţină în frâu stresul. Asta nu înseamnă că ar fi 
ocoliți de stres, pentru că aleargă mereu să depășească obstacole, reușesc, re- 
zolvă o serie de probleme și întâlnesc altele, dar cu toate acestea lasă impresia 

că pot să le facă faţă, și încă foarte bine. Totuși, stresul îi afectează în cele din 
urmă pe o bună parte din ei, provocându-le migrene, dureri de spate, indigestii 
și alte afecţiuni bine cunoscute. Cu timpul, dacă nu se iau măsuri pentru comba- 
terea lui, aceste probleme se pot transforma în altele mult mai grave — compa- 
trioţii mei (scoţienii) sunt liderii mondiali în privința infarcturilor, cancerului și 
accidentelor vasculare cerebrale. 

Nevoia de a-mi controla propriul stres m-a împins să întreprind o expediţie 
de descoperire a cauzelor sale. Știam că stresul îmi submina fericirea și-mi afecta 
încrederea în propria persoană; uitam ușor multe lucruri, chiar și informații 
importante — stresul părea că mă copleșește, afectându-mi în mod direct produc- 
tivitatea și sănătatea. În mod limpede, dacă am controla stresul din vieţile 
noastre atunci am putea face lucrurile mai bine, ne-am putea încerca forțele în 
noi întreceri, care, la rândul lor, ne-ar ajuta să obținem succese în cariera și viața 
personală. În capitolele următoare, veţi învăța să vă administraţi energia per- 
sonală în asemenea manieră încât să aveţi o viață mai sănătoasă și mai mulțu- 
mitoare. 

De altfel, aceasta este partea cea mai ușoară a programului MindStore, 
fiindcă nu trebuie decât să vă relaxaţi... dar ea poate fi cea mai importantă. 

Spre surpriza mea, am descoperit că succesul nu trebuie să fie neapărat 
însoțit de un talent înnăscut sau de o aptitudine într-un anumit domeniu. Sunt 
convins că toți cunoaștem persoane cu aptitudini excepționale care nu s-au rea- 
lizat în domeniul lor. Poate că la aceasta a contribuit o lipsă de încredere, sau un 
nefericit cusur personal. De asemenea, cu toţii cunoaștem persoane perfect obiș- 
nuite, posedând calități normale, dar care au înregistrat succese deosebite. În 
cazul lor, decisive au fost atitudinea, hotărârea sau încrederea în sine. Acest 
fenomen poate fi observat adesea în rândurile sportivilor și actorilor. Puţini sunt 
cei care ar susține că Sylvester Stallone deţine unul dintre cele mai mari talente 
actoricești din toate timpurile, totuși când afli că s-a prezentat la sute și sute de 
audiții, că a fost refuzat ba chiar ironizat, fără să-și piardă imensa încredere în 
sine și dorința de succes, atunci îți dai seama cum a ajuns în poziţia în care se 
găsește azi. Oare câţi indivizi, cu sau fără talent deosebit, au pornit în lungul 
drum ce urma să-i ducă spre atingerea visului personal, dar au abandonat când 
parcursul a devenit dificil? Tot ce știu este că nimeni nu atinge gloria instanta- 
neu — trebuie să cazi, să fii lovit și să te oțelești... și de obicei succesul apare de 
după colţ, tocmai când ești pe punctul să renunți. 

În consecință, puteţi ignora nivelul aptitudinilor native; el nu trebuie să vă 
îngrijoreze. Dacă aveţi talent, meritaţi toate felicitările — dacă n-aveţi, nu con- 
tează! Citiţi mai departe. 

2. DEZVOLTAŢI O ATITUDINE POZITIVĂ 


Părerea mea este că trăim într-o societate negativistă, mai cu seamă în 
Anglia, și cu deosebire în Scoţia; trebuie să recunosc însă că toți aceia pe care 
i-am cunoscut și care au avut succes în viață manifestă o atitudine pozitivă. Ei se 
gândesc la ceea ce-și doresc, sunt optimişti, dinamici și orientaţi spre elaborarea 
de soluţii. Pe de altă parte, vasta majoritate a oamenilor par să se gândească la 
ceea ce nu-și doresc -se plâng și găsesc mii de scuze dacă ceva nu merge sau 
merge prost. Ei manifestă tendința de a se gândi la necazuri. Par să fie intraţi pe 
niște făgașe pe care nu le mai pot abandona: „Dacă aș avea o slujbă mai bună/ 
alt partener/mai mulți bani...“ Ei tind să-și focalizeze atenţia asupra a ceea ce ar 
putea merge prost și se tem de succes în aceeași măsură ca de eșec, respingere și 
incompetenţă. 

Mulţi se retrag din competiţia vieţii și evită eșecul, nefăcând nimic; dar faptul 
că nu acționează înseamnă că nu pot învăţa și nu pot progresa. N-am cunoscut și 
nici n-am auzit de cineva care să fi înregistrat succese instantaneu. Dimpotrivă, 
aparentele eșecuri duc la învățare, extindere și evoluție, iar acestea sunt chei 
esenţiale, apte să deschidă poarta succesului. A avea o atitudine pozitivă în- 
seamnă a depăși situațiile negative și a merge mai departe. 


A 


Îmi amintesc că, în copilărie, am văzut un film despre viața lui Douglas 
Bader, un bărbat care nu s-a lăsat doborât de tragedia provocată de pierderea 
ambelor picioare și a luptat mai departe, având o extraordinară încredere în sine 
și o ambiţie copleșitoare. A fost un om ca noi toți, dar îl scoteau în evidență 
atitudinea și gândurile sale. Cu câteva zile în urmă, mi-a ajuns la urechi o altă 
întâmplare: o femeie a alunecat pe gheaţă, a căzut și și-a fracturat brațul. Ea s-a 
dus la spital unde mâna i-a fost pusă în ghips, apoi s-a întors acasă. 

Accidentul avusese loc în preajma Crăciunului; multe rude și prieteni au 
vizitat-o, exprimându-și grija și simpatia și încercând s-o convingă să participe la 
diverse mese festive și reuniuni organizate cu prilejul sărbătorilor. Femeia n-ar fi 
avut nici un motiv să nu accepte invitaţiile: atâta vreme cât nu-și supunea înche- 
ietura vreunui efort exagerat, ar fi putut profita din plin de atmosfera Crăciunu- 
lui. Dar ea nu a procedat așa. A continuat cu „monologul interior“ negativ, mani- 
festându-și îngrijorarea în legătură cu soarta încheieturii. Se plângea permanent 
și refuza să iasă din casă. Era tristă și se lamenta, iar în cele din urmă majorita- 
tea prietenilor au fost mulțumiți că ea nu a dat curs invitaţiilor. (Prin „monolog 
interior“ înțeleg micile conversații pe care le ducem cu toții în minte despre ceea 
ce se petrece în viața noastră la un moment dat. Acest tip de monolog interior, 
format din gândurile noastre dominante, tinde să ne creeze realitatea. În mod 
subconștient, suntem atrași de evenimentele și activitățile care consolidează 
acele gânduri, și astfel ne dovedim nouă înșine că am judecat corect. Evident, eu 

sunt în întregime adeptul monologului interior pozitiv. Trebuie să ne gândim 
doar la ceea ce dorim, nu la ceea ce nu dorim.) 

Cu toții am mai întâlnit acest paradox: cum e posibil ca un handicapat fizic 
precum Douglas Bader să continue lupta, în vreme ce alții își restrâng de bună- 
voie activitatea în asemenea măsură? Din nou, răspunsul constă într-o problemă 
de atitudine. 

Trăim așa cum alegem să gândim. 

Închipuiţi-vă cum ar fi dacă ați putea, în mod automat, să gândiţi pozitiv. 
Imaginaţi-vă impactul asupra vieţii personale și asupra relaţiilor de muncă. 
Pentru câteva clipe, imaginaţi-vă familia, colegii și prietenii manifestându-se 
pozitiv. În loc de „Nu pot“ și „Este imposibil“, ce-ar fi să folosiţi „Pot“ și „Voi 
face“? Ce provocare culturală ar reprezenta pentru cei mai mulți dintre noi! 
Continuaţi să citiți și veţi învăţa cum să deveniți și cum să rămâneţi o persoană 
care gândește pozitiv. 


3. DEPĂȘIȚI PROPRIILE PREJUDECĂȚI 


După toate aparențele, succesul reprezintă atingerea unui palier, urmată de 
drumul spre alt palier, mai înalt. Nimeni nu cunoaște succesul instantaneu, pen- 
tru el trebuie să te străduiești, să continui să încerci cucerirea unor noi înălțimi. 
Cu toţii avem prejudecăți în legătură cu ceea ce putem realiza ori influența. 
Ideea mea este că, la naștere, fiecare primește un sac uriaș în care, odată cu tre- 
cerea anilor, introduce „bagajele vieţii“: experiențele personale, speranțele pe 
care și le-a pus în alţii, laudele și comentariile — toate acestea fac parte din baga- 
jele vieții. 

Sunt convins că nu trebuie să căutăm prea departe ca să găsim persoane 
gârbovite de bagajele proprii, care par să se autolimiteze într-o mulțime de 
feluri. Pentru a reuși, trebuie să ne străduim să abordăm noi direcţii, să privim 
dincolo de realitatea curentă. 

Desigur, toate acestea prezintă o posibilitate ridicată de risc. Mult mai ușor 
este să rămâi pe loc, chiar dacă nu te mulțumește situația actuală. Unii numesc 
procesul respectiv „părăsirea zonelor de confort“, alții — „pătrunderea pe tărâ- 
mul aventurii“. Frank Dick, fostul șef al antrenorilor din Federaţia Britanică de 
Atletism, vorbea despre Locuitorii munților și Locuitorii văilor. Locuitorii văilor, 
spunea el, sunt înrădăcinaţi acolo unde este relativ confortabil; ei caută calmul și 
siguranța situațiilor familiare. Nu ignoră posibilitatea schimbării, dar, dacă 
aceasta necesită trudă și o modificare a condiţiilor cu care sunt obișnuiți și care-i 
satisfac, preferă s-o ignore. Pe de altă parte, Locuitorii munților își asumă riscul 
autotestării pe cel mai dur dintre toate terenurile: viața însăși. Ei se ridică după 
căzături, loviți și învineţiți, totuși continuă lupta, reușesc, înving! 

Pentru a izbândi, trebuie să părăsiți Zonele de Confort și să depășiți 
prejudecățile care vă limitează. 

Din punct de vedere aerodinamic, un bondar n-ar trebui să fie capabil să 
zboare, însă bondarii habar n-au de aerodinamică și-și văd de treabă... zburând. 

Mulţi oameni își limitează monologul interior la propriile credinţe referitoare 
la capacităţile personale și la ceea ce este posibil. Atletul britanic Roger 
Bannister a alergat distanța de o milă (1609,3 metri) în mai puţin de patru mi- 
nute, o limită care fusese considerată imposibil de depășit. Cu toate acestea, la 
mai puțin de o lună după stabilirea recordului său, peste o sută de alergători au 
reușit același lucru. Suntem limitați doar de propriile noastre gânduri și de 
Zonele de Confort. De îndată ce ieșim din închistarea lor, putem stabili noi Zone 
de Confort. Partea cea mai grea o reprezintă însă tocmai ieșirea. 

Secretul constă în faptul că trebuie să ne stabilim obiective — o acţiune funda- 
mentală, o piatră de temelie a succesului. Dacă viaţa seamănă cu un joc, atunci 
cei care-i cunosc regulile vor reuși cu siguranță. Numai că majoritatea oamenilor 
nu știu nici măcar cătregulile există, cu atât mai puţin că cea mai importantă 
dintre ele este stabilirea obiectivelor. 

Din păcate, pe vremea când eram adolescent, asemenea lucruri nu se predau 
la școală, liceu sau facultate. Nu-mi amintesc nici măcar 15 minute care să fi fost 
consacrate stabilirii obiectivului, deși, după mine, el este mult mai important 
decât toate celelalte cunoștințe care mi s-au predat. 

Prejudecățile și Zonele de Confort îi vor face pe mulți oameni să nu ţină cont 
de această regulă ori să nu se încreadă în ea; în schimb, cei care își stabilesc 
obiective se vor confrunta cu diverse dificultăți cauzate de părăsirea unei Zone 
de Confort. Este posibil ca alți indivizi să râdă de ei și să-i ridiculizeze pentru că 
au îndrăznit să creadă că sunt capabili să realizeze mai multe, sau măcar că se 
pot schimba. Pentru stabilirea obiectivelor nu este nevoie de un mediu social 
aparte, de o vârstă anume, de o experiență anterioară sau, după cum am mai 
spus, de un talent oarecare; trebuie doar să vă asumaţi riscul reușitei și să fiți 
hotărât. Este posibil ca alții să vi se împotrivească, ba chiar să fie ofensaţi de 
obiectivele pe care vi le stabiliți. Tot secretul este să nu le spuneți intențiile până 
când nu știți în mod cert că vă vor susține în alegerea făcută. Anita Roddick, de 
la Body Shop, a spus că „un vis este ceva pe care nu-l pot vedea decât eu“; în 
acest caz, ce rost are să-l împărtășiţi altora? Trebuie să-l duceți mai departe, 
întrucât, atunci când visul lipsește, consecințele pot fi tragice: se produce 
îmbătrânirea, decăderea și moartea prematură. 

Imi amintesc de un ofițer superior din cadrul Poliţiei Metropolitane londo- 
neze care mi-a spus că majoritatea polițiștilor sunt cu totul acaparați de meseria 
lor. Slujba, continuase el, reprezenta un mod complet de viață și necesita o con- 
sacrare absolută. Mai afirmase că, în medie, după pensionare, polițistul se poate 

aștepta să mai trăiască doar nouă luni, dacă nu găsește ceva care să-l absoarbă 
în aceeași măsură. 

Interesant este că atunci când prezinți Locuitorilor văilor ideea conform 
căreia toți trebuie să ne stabilim obiective pentru a continua să ne dezvoltăm și 
pentru a evita ratarea, mulți dintre ei neagă cu vehemenţă acest lucru, susținând 
că aceia care procedează astfel sunt fie norocoși, fie șarlatani. Un faimos jucător 
de golf, Gary Player, a rămas celebru pentru replica sa (adresată unui comen- 
tator sportiv, care-l declarase un jucător norocos): „Ar putea să pară ciudat, dar 
cu cât mă antrenez mai mult, cu atât devin mai norocos.“ 

Mulți oameni nu vor, pur și simplu, să afle cât de ușor ar putea să schimbe 
unele lucruri; mulți cred că este ceva foarte complicat, deși, în realitate, este atât 
de simplu încât pare aproape incredibil. Inainte de a explica în ce fel se efectu- 
ează schimbarea, să privim și cea de-a patra caracteristică a succesului. 


4. POATE CĂ OAMENII CARE REUȘESC ÎN VIAȚĂ ÎȘI FOLOSESC 

ALTFEL CREIERUL 

Până acum, am afirmat că aceia care înregistrează succese în viaţă își 
controlează stresul și astfel au mai multă energie, gândesc pozitiv și-și stabilesc 
obiective pentru a-și depăși prejudecățile. 

Prejudecăţile pot fi asemuite cu o sită fină care se află în fața noastră, pe 
toată durata vieții. 


Sistemul 
de Opinii 


Sita respinge 
informațiile care 
nu concordă cu 
opiniile personale 


Noile informații 


Informaţia i 
tind să fie respinse 


care sprijină 
opinia este 
acceptată 


Figura 5. 

Acest proces interior de „cernere“ ne face să respingem informaţiile care nu 
concordă cu opiniile personale și să le acceptăm doar pe acelea care coincid cu 
părerile noastre. Aţi încercat vreodată să schimbaţi părerile unei persoane, indi- 
ferent în ce domeniu? Dacă vă referiţi la lucruri cu care interlocutorul dumnea- 
voastră este de acord, totul decurge minunat, însă dacă aduceţi vorba despre 
ceva ce el dezaprobă, atunci probabil că datele oferite de dumneavoastră vor fi 
respinse. 

Adevărata mare încercare se petrece însă atunci când apar informaţii cu totul 
noi, care n-au nici o legătură cu sistemul opiniilor personale. În ciuda faptului 
că, de obicei, ele nu sunt amenințătoare, cei mai mulți oameni le vor respinge. 
Totuși, unde s-ar fi găsit azi societatea umană dacă n-ar fi existat niște minți 
sclipitoare, capabile să renunţe la cernerea interioară atunci când s-au trezit în 
fața unor informaţii noi? Este vorba de indivizi care au fost de acord să exami- 
neze posibilitatea ca Pământul să fie rotund, iar nu plat, care au fost în stare să 
se apuce să construiască o mașină zburătoare mai grea decât aerul, care au cre- 
zut că poliomielita poate fi vindecată sau care au făcut alte descoperiri minunate. 
În același timp, gândiţi-vă la toate minunăţiile ce vor apărea cu siguranță, pe 
măsură ce vom continua să progresăm. Unde ne-am fi aflat acum, dacă sitele 
prejudecăţilor n-ar fi fost înlăturate pentru a-i permite omenirii să se dezvolte, să 
evolueze? Acesta este motivul pentru care trebuie să depășim limitele prejude- 
căților personale, el constituind o trăsătură caracteristică la fel de importantă ca 
și celelalte trei. 

În 1981, Premiul Nobel pentru medicină a fost obținut de doi savanţi de la 
Universitatea California, Roger Sperry și Robert Ornstein, pentru o serie de 
cercetări care duraseră 25 de ani. Munca lor a dus la cunoașterea faptului că 
cele două emisfere cerebrale dețin caracteristici sau funcții diferite; în cadrul 
unei funcționări normale, creierul dirijează activitatea mintală în felul următor: 


Logica Ritmul 

Acțiunea Culoarea 

Liniaritatea Imaginaţia 

Cuvintele Visarea cu ochii deschiși 
Cifrele Dimensiunile 
Secvenţialitatea Intuiția 

Analiza Orientarea spațială 


Muzica 


Figura 6. 

În special, Ornstein a descoperit faptul că persoanele care fuseseră educate 
pentru utilizarea preferenţială a unei emisfere, aproape până la excluderea 
celeilalte, erau practic incapabile s-o folosească pe cea din urmă. De asemenea, 
el a constatat că atunci când emisfera „dominată“ coopera cu cea dominantă, 
performanțele generale cunoșteau o îmbunătățire substanțială. 

Analizând puţin lucrurile, putem observa cu ușurință că sistemul educaţional 
uman pune în mod tradițional accentul pe cele trei activități „SCS“ fundamen- 
tale: scris, citit și socotit. Toate trei sunt caracteristice emisferei stângi și, de 
obicei, sunt predate prin excluderea dezvoltării facultăților emisferei cerebrale 
drepte. Din păcate, de prea multe ori s-a vehiculat ideea că persoanele care 
excelează în privința SCS-urilor ar fi mai inteligente, iar indivizii pricepuţi mai 
degrabă la îndeletniciri manuale, care au talente artistice sau muzicale, ori 
„visează cu ochii deschiși“ (până și această sintagmă a devenit una peiorativă!) 
ar fi mai puţin dotați. 

Putem aprecia în mod foarte corect că, din cauza acestui sistem educațional, 
cei mai mulți dintre noi avem emisfera stângă puternică și pe cea dreaptă 
nedezvoltată. 

Până la studiile lui Sperry și Ornstein, cercetătorii potenţialului uman, pre- 
cum și autorii de manuale despre autodezvoltare își concentrau atenția asupra 
necesității ca indivizii să aibă o atitudine pozitivă, să fie preocupați de bunăsta- 
rea și energia personală și, desigur, să-și stabilească obiective, pentru a ajunge 
să-și depășească limitele prejudecăţilor. Poate dumneavoastră înșivă v-aţi trezit 
motivat și mobilizat, ascultând un orator înzestrat sau citind o carte pozitivă, 
constatând apoi că în scurt timp aţi revenit la vechea stare. Oare nu cumva aceia 
care reușesc în viață își întrebuințează creierul în mod diferit față de majoritatea 
oamenilor? 

Inevitabil, încercarea de a găsi un răspuns la această întrebare a dus la dez- 
văluirea multor detalii despre marii savanţi și artiști ai lumii. Pe când era elev, 
Einstein, poate cel mai important savant al acestui secol, a fost corigent la mate- 
matică. În mod limpede, el nu și-a închipuit nici o clipă că acea corigenţă ar fi 
putut constitui un indiciu că nu era capabil să urmeze o carieră în domeniul 
matematicii. De asemenea, spre nemulțumirea profesorilor de la universitate, el 
visa constant cu ochii deschişi. 

Teoria relativității, una dintre cele mai importante teorii din toate timpurile, 
care a necesitat noi axiome matematice și fizice, n-a fost descoperită de Einstein 
la masa de lucru sau în fața tablei de demonstraţii, ci în timp ce făcea plajă pe 
coasta unui deal. În starea aceea de relaxare totală, el a întredeschis ochii și raze 
scânteietoare de soare i-au pătruns printre gene. Einstein și-a închipuit că razele 
respective ar fi putut să fie destul de groase pentru a se cățăra pe ele și, folosin- 
du-și uriașa putere de imaginaţie, le-a „reflectat“ înapoi în spațiu, în hăurile 

Universului. În ciuda faptului că s-a străduit să înainteze cât mai departe, în 
adâncul Universului, a revenit mereu pe panta dealului. Această călătorie fan- 
tastică, inventivă, a „emisferei drepte“, i-a declanșat emisferei stângi imboldul de 
explicare a celor întâmplate. Ca atare, sfidându-și formaţia științifică, savantul a 
utilizat ambele emisfere cerebrale pentru a crea o nouă formulă științifică ce 
putea explica, din punct de vedere matematic, saltul lui creator. 

Ca rezultat al unei întrebuințări similare a ambelor emisfere, mulţi artiști de 
geniu au folosit în tablourile lor concepte matematice cu totul deosebite. Pentru 
obținerea unor rezultate de excepţie, se pare că este necesară folosirea ambelor 
emisfere cerebrale. 

În sfârșit, în urma cercetărilor efectuate asupra vieții lui Leonardo da Vinci, 
poate mintea cea mai luminată din toate timpurile, a reieșit faptul că este nece- 
sar să se întrebuințeze ambele emisfere pentru obținerea de performanţe ieșite 
din comun. Leonardo a excelat în gândirea matematică și logică, fiind totodată 
și un geniu al coloritului, ritmului și expresiei. Personal, m-am simțit întotdea- 
una extrem de tulbuşat în fața fantasticei lui imaginaţii — este impresionant să-i 
vezi schițele elicopterului și submarinului — deși poate că perfectele desene ana- 
tomice ale unor păsări în zbor ilustrează cel mai bine puterea imaginaţiei sale 
incredibile. Într-un rând, Einstein a afirmat: „Imaginaţia este mai importantă 
decât cunoașterea.“ Fără a imagina viitoruri fericite și soluții pentru problemele 
cu care suntem confruntați nu există viitor, ci doar o zdrobitoare continuare a 
realității prezente. Omenirea are nevoie atât de visători, cât și de cei care fac 
planuri. 

Poate că lucrul cel mai incitant legat de acest aspect îl constituie faptul că, 
acceptând chiar ideea că majoritatea oamenilor au emisfera stângă dominantă 
sau că, în general vorbind, una dintre emisferele cerebrale este dominantă, prin 
exerciții am avea posibilitatea de a stimula emisfera mai slabă, astfel încât să 
beneficiem de aportul ambelor. Nu trebuie să fim ori savanți, ori artiști: putem fi 
ambele. 

Imi amintesc că, în octombrie 1991, am participat la lansarea unui curs video 
BBC. Lansarea se făcea la Institutul Directorilor din Londra, de către Tony 
Buzan, unul dintre cei mai mari gânditori contemporani; nenumăratele lui best- 
seller-uri certifică acest lucru, iar Hărțile sale Mintale sunt cunoscute de multă 
lume (eu însumi le folosesc de vreo douăzeci de ani). 

Cu ocazia respectivă, Tony și-a început discursul printr-o afirmaţie stupefi- 
antă: el a spus că dacă ne-am fi găsit în anii '70 ar fi putut susține cu fermitate 
că omul își folosește probabil 20 la sută din creier. Dacă ne-am fi găsit în anii 
'80, ar redus cifra la 10 la sută. Cu toate acestea, a încheiat el, ne găsim în anii 
'90 și utilizăm cu aproximaţie doar o fracțiune din 1 la sută. Altfel spus, de-abia 

explorăm vârful vârfului aisbergului; ne așteaptă un drum extrem de lung până 
la atingerea potenţialului real. 

Plecând de la această ipoteză, consider că, indiferent cât de plină de succese 
sau de atrăgătoare vi se pare viața, în clipa de faţă vă aflați încă foarte departe 
de adevăratul dumneavoastră potenţial. Mai consider că, din cauza sistemului 
nostru educațional, vă utilizați cu preponderență emisfera cerebrală stângă. 
Desigur, există posibilitatea ca printre cititori să fie și unii care întrebuințează 
emisfera dreaptă într-o măsură mai mare decât majoritatea populaţiei; apreciez 
totuși că, grație strădaniei de a vă dezvolta cât mai mult emisfera dreaptă — ală- 
turi de controlul stresului, atitudinea pozitivă și deprinderea stabilirii obiective- 
lor — veţi simți o schimbare fundamentală a felului în care priviţi viaţa. 

În Capitolele 4, 5 și 6 veţi învăţa să vă controlați stresul și să abordați viața 
cu entuziasm. Veţi descoperi conceptul MindStore de folosire a emisferei cere- 
brale drepte și veți deprinde tehnici pentru menţinerea unei atitudini mintale 
pozitive. Capitolul 7 vă va ajuta să înțelegeți stabilirea obiectivelor și a posibili- 
tăților de autoprogramare pentru succes. Capitolele 8 și 9 vă vor învăța să vă 
folosiţi intuiţia și să vă dezvoltați fascinantele facultăți ale emisferei cerebrale 
drepte. În sfârșit, în ultimele două capitoie, veți afla cum puteţi profita cât mai 
bine de somn și cum puteți să vă declanșaţi gândirea creatoare. 

Până să ajungeţi la sfârșitul cărții, sunt convins că veţi fi reușit să vă dezvol- 
taţi, prin anumite exerciții foarte interesante, o modalitate de viaţă; un proces 
simplu de pus în practică, pentru a vă aduce transformările dorite. 


REZUMAT 
CELE PATRU CARACTERISTICI NECESARE PENTRU O VIAȚĂ DE SUCCES 


1. Abordaţi viața cu entuziasm. Învățaţi să vă controlaţi stresul și analizaţi- 
vă nivelurile de energie. 

2. Dezvoltaţi o atitudine pozitivă față de viaţă. Deprindeţi-vă să vă gândiţi în 
mod automat și permanent la ceea ce vă doriți. Învăţaţi să deveniți opti- 
mist și să vă orientaţi spre găsirea de soluţii. 

3. Depășiţi-vă prejudecățile. „Bagajele vieţii“ vă împovărează? Învățaţi să 
părăsiți Zonele de Confort, pentru a experimenta aspecte necunoscute ale 
vieţii. i 

4. Învățați să vă utilizați creierul în mod diferit. Incercați să înțelegeți 
importanța folosirii ambelor emisfere cerebrale; învățați să dezvoltați mai 
multe dintre facultățile emisferei drepte: imaginația, intuiţia și puterea 
creatoare. 


4. STRESUL 
CUM POATE FI ÎNVINS 


Probabil că stresul este problema cea mai importantă cu care se confruntă 
omul modern. 

Cu siguranță, termenul a devenit un clișeu verbal în anii nouăzeci. Pe scurt, 
stresul se face vinovat de faptul că mulți oameni nu mai pot ţine piept vieţii coti- 
diene. El cauzează multe dintre neplăcerile actuale: insomnie, hipertensiune, in- 
farct, probleme digestive și sexuale, artrită și astm, pentru a aminti doar câteva. 

Nimeni nu este imun la stres. Estimările recente apreciază că în Marea Bri- 
tanie se pierd anual aproape 40 de milioane de zile lucrătoare, care păgubesc 
departamentul Asistenţei Sociale cu 55 de milioane de lire sterline. Stresul îi 
afectează pe toți deopotrivă, scriitori și cititori, administratori, profesori, elevi, 
bancheri, măturători, șomeri... oameni de toate vârstele, indiferent de sex ori 
credință. 

Problema principală ce se ridică în fața noastră este de a recunoaște stresul 
şi, bineînțeles, de a-l putea controla. Aceasta se realizează de obicei prin folo- 
sirea antidepresivelor sau tranchilizantelor, dar adesea prețul utilizării lor este 
mare, întrucât există riscul provocării unor tulburări, boli, ba chiar decese pre- 
mature. Eu prefer să combatem stresul prin mijloace naturale. 

Stresul reprezintă o chestiune importantă pentru noi toți. Sunt sigur că vă 
Puteți aminti cu ușurință o persoană care suferă de efectele lui și, gândindu-vă 
a bine, ați reuși să enumerați fără dificultăți propriile greutăți cauzate de 
stres. 

Punctul lui de plecare poate fi explicat foarte simplu, dacă ne gândim la stră- 
moșii noștri care trăiau în peșteri și se confruntau cu animale sălbatice. Ei aveau 
de ales între a fugi și a sta locului, pentru a se lupta cu fiarele. Știm că decizia 
respectivă se lua la nivel conștient; înainte de a se hotărî, ei își examinau opțiu- 
nile. La naștere, creierul omenesc este înzestrat cu vreo 20.000 de programe — 
inclusiv răspunsul la situația tip „luptă-sau-fugi“, moștenit de la strămoșii din 
epoca de piatră. 

Răspunsul acesta în fața unei ameninţări ne oferă o resursă instantanee de 
energie și putere (adrenalina și noradrenalina), grație cărora putem să fugim 
sau să rămânem pe loc pentru a lupta. În zorii civilizaţiei noastre, răspunsul se 
declanșa doar în cazul ivirii unor pericole; astăzi, amenințările pot apărea la 
birou sau acasă, în fabrică sau la joacă. Ele pot fi întâlnite în fiecare etapă a vieţii 
omenești, de la naștere și până la moarte. Desigur, sunt mai evidente în momen- 
tele de greutăți financiare, atunci când ne pierdem slujba sau când avem probie- 
me cu alte persoane, fie acestea membri ai familiei sau nu. În exterior, răspunsul 
în faţa amenințărilor se exprimă prin agresiune, furie, nerăbdare, anxietate și 
teamă. 

Atunci când acţionăm în mod pozitiv printr-o reacție de tipul „luptă-sau-fugi“ 
totul este perfect; în schimb, când reacția amintită nu este productivă, vom 
constata că e dificil de controlat și suntem supuși unei acumulări nesănătoase și 
constante de adrenalină, până ce... TROSC! 


STIMULI — SISTEMUL DE OPINII — REACȚIA 


În cursurile mele, întrebuințez un model simplu pentru a explica răspunsul 
față de stres: 

Pe măsură ce recepționăm stimuli — care pot fi externi (de pildă, evenimente 
și situaţii din jur) sau interni (propriile gânduri și atitudini) — aceștia sunt pro- 
cesaţi de creier pe baza experienţelor personale, a sistemului de opinii ori, așa 
cum am propus ceva mai devreme, pe baza „bagajelor vieţii“. După aceea, sis- 
temul nostru de opinii va determina o reacţie în corp. 


Stimul 


Reacţie — Sistem de Opinii 


Figura 7. 

Un eveniment nu are nici un înțeles până nu-l trecem prin sistemul de opinii 
și până nu declanșăm în corp o reacție ce va fi negativă sau pozitivă, în funcţie 
de statutul pe care-l acordăm evenimentului. Astfel, o coadă uriașă la ghișeul de 
vânzare a cartelelor magnetice pentru metrou poate fi negativă pentru cineva 
care se grăbeşte să nu întârzie la serviciu. Aceasta poate declanșa nerăbdarea 
care se transformă în agresiune și mânie. Pentru altcineva, aceeași coadă poate 
oferi răgazul de a visa cu ochii deschiși la ceva plăcut. 

Evident, reacția la stres se reduce odată cu îndepărtarea sau diminuarea 
stimulului. Modelul meu, Stimul — Sistem de Opinii —> Reacţie, simplifică 
răspunsul mult mai complex ce se desfășoară în interiorul corpului, pe măsură 
ce interacționează hormonii, sistemul nervos și alte funcții interne: 


1. Hipotalamusul este străbătut de impulsuri nervoase chimice, activând 
sistemul nervos vegetativ, care produce modificări în tot corpul. 

2. Substanțele chimice ale stresului, adrenalina și noradrenalina, sunt eliberate 
în fluxul sanguin, ceea ce determină o sporire bruscă a energiei corpului. 

3. Pe măsură ce vasele sanguine se contractă, tensiunea arterială crește, ca și 
frecvența bătăilor inimii. Respirația devine mai rapidă, iar răsuflările sunt 
mai dese și mai puțin profunde. Cortizonul, din ficat transformă glico- 
genul, aducând glucoza în sânge, pentru asigurarea energiei instantanee. 
Pielea începe să transpire, tensiunea musculară sporește și sistemul diges- 
tiv se contractă, se relaxează mușchii vezicii urinare și ai rectului. 


Corpul este extrem de eficient și — slavă Domnului! - beneficiind de 
capacitățile descrise anterior, putem s-o rupem la fugă, ori să rămânem pe loc și 
să ne luptăm pentru supraviețuire. 

Există însă o problemă majoră cu care ne confruntăm cu toții, și anume aceea 
că hipotalamusul (care declanșează reacția corpului față de stres) nu cunoaște 
diferenţa î între o ameninţare reală, de pildă un hoț înarmat, și una doar imagi- 
nată în minte. El va declanșa răspunsul respectiv indiferent de motivul stresului. 
În mod clar, permanenta activare a hipotalamusului în acest fel nu este sănă- 
toasă; pe perioade prelungite, ea poate duce la boli serioase. 

În ziua de azi, mulți indivizi constată că atunci când sunt stresaţi au tendința 
de a munci și mai mult, de a lucra peste program. Ei se expun altui stres, care le 
distorsionează percepțiile și-i împiedică să-și dea seama ce se petrece. Bine- 
înțeles, rezultatul final este dezastruos: oboseală, epuizare sau chiar colaps. 

Poate că, de fapt, problema cea mai mare cu care ne confruntăm este de a 
înțelege că trebuie să ne dezvoltăm un antidot interior — iar acest lucru s-ar 
cuveni să reprezinte prioritatea noastră absolută. Evident, unica modalitate de a 
reuși constă în destindere și în reducerea bătăilor inimii, în înlăturarea tensiunii 
musculare, micșorarea tensiunii arteriale și refacerea echilibrului organismului. 


34 PROGRAMAȚI-VĂ SUCCESUL! 
Pe mine mă pasionează la maximum acest aspect. Dacă am înţelege rostul 
prevederii unor pauze de relaxare în fiecare profesie și ocupaţie, am putea 
economisi o adevărată avere în domeniul sănătăţii, eliberând resurse vitale ce 
pot fi îndreptate spre locuri unde sunt mult mai necesare. Dacă așa ceva s-ar 
preda în toate școlile, pentru a fi adoptat ca mod de viaţă... Este pur și simplu 
inimaginabil câtă mizerie și suferință ar fi evitate! E foarte posibil ca efectele 
stresului să reprezinte principala problemă a societăţii actuale. Prin urmare, 
relaxarea — ca unică soluție — trebuie să devină grija noastră principală. 


PERIOADA DE RECUPERARE CALITATIVĂ 


În perioada cât am lucrat alături de unii dintre cei mai de seamă sportivi 
britanici, am observat că aceștia caută performanța maximă în tot ceea ce fac. Ei 
știu că nu pot atinge forma dorită în cursa ori în meciul care-i așteaptă dacă n-au 
tras din greu la antrenamente. 

La ora actuală, se cunoaște faptul că pentru a atinge maximumul de formă, 
pentru a obține cea mai bună performanță, sportivii trebuie mai întâi să se încăl- 
zească. Este absolut firesc să pună mușchii în mișcare, să se pregătească înainte 
de întrecere. Odată încălziţi, ei pot solicita corpul din plin. După cursă, sportivii 
vor „reduce treptat motoarele“; tot mai des, în ultima vreme se văd atleți, sau 
chiar echipe întregi revenind pe stadion după încheierea întrecerii, pentru a efec- 
tua o serie de exerciţii speciale de relaxare progresivă a mușchilor suprasolicitați. 

După ce au parcurs aceste trei etape, ei se vor odihni în mod complet: este 
ceea ce eu denumesc Perioada de Recuperare Calitativă (PRC). Pentru mulți 
poate fi vorba de un somn profund după-amiaza sau de implicarea într-un 
hobby. Este clar că PRC-ul reprezintă o fază importantă, permiţând concuren- 
tului să fie în formă maximă și a doua zi. Pentru aceia care se dedică sportului 
cu trup și suflet, respectarea acestui ciclu, zi de zi, este absolut necesară. 


1. Încălzire 

2. Performanţă de vârf 

3. Relaxare progresivă 

4. Perioadă de Recuperare Calitativă 


Figura 8. 

Probabil că dumneavoastră nu practicaţi sportul de performanţă; totuși, pen- 
tru a ajunge persoana care puteţi să fiţi, aceea pe care o merită cei din jurul 
dumneavoastră, aveţi nevoie să parcurgeţi un ciclu similar... dacă este necesar să 
atingeţi zilnic culmea performanţelor. 

Totuși, câți dintre noi o fac? Vă „încălziţi“ înainte de o ședință sau de o întru- 
nire importantă, înainte de o reuniune familială sau de întâinirea mult așteptată 
cu o fată? Sau, pur și simplu, intraţi în cameră și vă conectaţi direct la tensiunea 
de lucru? După aceea, vă relaxaţi, ori treceţi direct la următorul punct de pe 
ordinea de zi? Realmente, PRC-ul reprezintă o mare problemă. Cum puteţi da 
tot ce aveți mai bun în dumneavoastră vineri după-amiază, dacă nu v-aţi relaxat 
deloc în cursul săptămânii? 

Controlul stresului este vital, iar Perioada de Recuperare Calitativă se dove- 
dește la fel de importantă ca și încălzirea. Totuși, cum să reducem cantitatea de 
stres pe care o acumulăm în timpul zilei? Răspunsul se găsește în interiorul 
nostru — mai exact, în gândirea noastră și în atitudinea pe care o manifestăm zi 
de zi. ; 


ATITUDINEA MINTALĂ POZITIVĂ 


Întrebarea cea mai evidentă este unde se oprește mintea și unde începe 
corpul, sau unde se sfârșește corpul înainte de a exista mintea? Cu siguranţă, 
mintea și corpul se întrepătrund, ba poate chiar coexistă, ca un tot. Revenind la 
modelul Stimul — Sistem de Opinii — Reacţie, se observă că reacția corpului la 
stres este declanșată chiar de gândire. 

Dintotdeauna, m-a fascinat capacitatea gândului de a influența corpul — înce- 
pând cu simpla glumă de a te preface că te scarpini în mod insistent în public, 
pentru a constata efectul pe care-l are acțiunea ta asupra celor din jur, și ter- 
minând cu puterea de sugestie a hipnozei. 

Adeseori, aduc în discuţie un documentar al BBC-ului, referitor la Angel 
Escudero, un medic spaniol care profesează undeva, în apropierea orașului Va- 
lencia. Documentarul respectiv, făcând parte dintr-un serial despre medicina 
alternativă, a ilustrat perfect munca fantastică a acestui chirurg de excepție. 
Episodul a început prin prezentarea unei săli de operaţie în care intra o paci- 
entă; aceasta nu era purtată pe scaun cu rotile, sub influența unor sedative, și în 
mod clar nu fusese anesteziată. 

Pacienta avea o deformare a piciorului stâng, care dusese la complicații artri- 
tice și trebuia operată. Escudero i-a ieșit în întâmpinare și a instalat-o pe masă. 
Pe toată durata procedurii, o asistentă medicală a stat la capul pacientei, discu- 
tând cu ea. După ce toți și-au ocupat locurile, Escudero a rugat-o pe femeie să 
încerce să producă salivă în gură, s-o menţină acolo și să-și repete întruna: 

„Piciorul meu este anesteziat.“ Aceasta a fost toată anestezia de care a beneficiat 
pacienta. 

După aceea, a început operaţia, implicând incizii profunde în picior, folosirea 
de pense pentru depărtarea mușchilor și țesuturilor, a daltei, iar în final chiar și 
a unui sfredel, pentru găurirea oaselor, deasupra și dedesubtul genunchiului. În 
tot acest timp, pacienta a fost perfect trează, flecărind cu prietena ei, asistenta 
medicală. 

După ce rănile au fost închise și cusute în jurul tijelor metalice care fuseseră 
introduse în picior, pacienta s-a sculat pur și simplu și a ieșit, e drept 
șchiopătând, dar fără a fi sprijinită, mulțumindu-le medicilor. 

Această demonstraţie a fost cu totul uluitoare, iar documentarul a prezentat 
și alte operații, amintind de aproape 900 de cazuri tratate similar, nu numai fără 
anestezie, ci și fără antibiotice. 

În cadrul unui interviu, lui Escudero i s-a cerut să explice cum era posibilă o 
astfel de intervenţie chirurgicală, fără ca pacientul să sufere dureri intense și să 
intre în stare de șoc. El a răspuns: „Secretul constă în simplitatea minții ome- 
nești“. Dacă gura conţine salivă, atunci creierul induce ideea că pacientul este 
într-adevăr relaxat și în nici un caz alarmat. În plus, întrucât se afirmă în mod 
repetat că piciorul este anesteziat și nu poate simţi nimic, așa și trebuie să fie. 
Evident, reporterul a fost stârnit de această explicaţie și episodul a continuat cu 
alte dovezi privind aplicaţiile „secretului“ descoperit de Escudero. 

În cazul respectiv, capacitatea minţii de a acţiona asupra corpului împinge 
aproape până la limită modelul Stimul — Sistem de Opinii — Reacţie, dar dacă 
acest lucru este posibil, ce se poate întâmpla atunci când cineva monologhează 
întruna despre eșec, nefericire, boală și alte experiențe evident negative? 

M-am amuzat copios cu sportivii, folosind testarea mușchilor pentru a le de- 
monstra cât de reală este influența gândurilor asupra corpului. Testele muscu- 
lare sunt preluate din kineziterapie, o metodă fascinantă, utilizată de mulți prac- 
ticanţi ai medicinelor alternative. 

De obicei, testez forța unui braţ solicitându-i sportivului să-l întindă în 
lateral, la nivelul umărului, și să strângă pumnul. Stând cu fața spre el, îmi pun 
o mână pe celălalt umăr al său și o mână pe pumnul strâns; după aceea, apăs în 
jos brațul întins, în vreme ce el se străduiește să rămână în aceeași poziție. 
Acţiunea respectivă oferă o indicație în privinţa forței lui. 

Dacă, ulterior, îi cer sportivului să țină o țigară în gură (după ce l-am lăsat să 
se odihnească) și repet testul, el constată că toată forța i-a dispărut și că nu 
poate rezista deloc. Încep apoi să-i testez forța în timp ce-i repet cuvinte cu co- 
notații pozitive și negative, de pildă „învingi“ și „pierzi“, sau „iubești“ și „urăşti“. 

La prima vedere, toate aceste teste pot părea absurde; totuși, sub influența 
termenilor pozitivi, oamenii devin în general mai puternici decât sunt în mod 
obișnuit, în vreme ce cuvintele negative par să le secătuiască energia. 

Atunci când asistă prima dată la o asemenea demonstraţie, mulți încearcă să 
minimalizeze rezultatele, considerându-le înșelătorii. Ei afirmă că mi-am schim- 
bat poziția corpului sau că folosesc puteri diferite de apăsare, deși încerc să în- 
trebuințez de fiecare dată aceeași forță. În cartea lui, Your Body Doesn't Lie 
(Corpul nu te minte), doctorul John Diamond prezintă fotografii și rezultate ale 
unor metode și mai obiective, care utilizează aparate mecanice pentru măsurarea 
rezistenței opuse de om. 

Toate aceste lucruri mă fascinează și, bineînţeles, îi fascinează și pe cei 
cărora le povestesc; realitatea este că vorbele și gândurile pe care le folosim ne 
vor afecta trupurile și, evident, rezultatele. 

Am predat programul MindStore de-a lungul și de-a latul Angliei, din cabi- 
netele directoriale și până în atelierele mecanice, având drept cursanți oameni 
aparținând tuturor păturilor sociale. Din experiența acumulată, am dedus că 
există o forță constantă, prezentă permanent, indiferent de statut social ori edu- 
cație. Din punctul meu de vedere, ea explică însăși existența umană și toată 
gama sentimentelor, pornind de la lipsa de speranțe: și terminând cu satisfacția 
unor succese extraodinare — este vorba de atitudinea personală, sau, cu alte 
cuvinte, de valoarea glasului interior. 

Repet: pentru mine reprezintă una dintre cele mai mari probleme cu care ne 
confruntăm în societatea modernă. Eu consider că tendința fundamentală a 
societății noastre e negativismul. Glasul interior este autocritic și limitativ, deter- 
minând adesea starea „Nu pot“, care constituie o frână pentru majoritatea 
oamenilor. Ca atare, sarcina noastră este de a înăbuși negativismul și pe „Nu 
pot“, pentru a clădi gândirea de tipul „Pot!“ 

Trebuie să ne dezvoltăm un monolog interior pozitiv și să învăţăm să credem 
în el, deoarece numai în acest fel putem progresa cu toții. 

Spre satisfacția mea, principalul prezentator al televiziunii britanice a remar- 
cat la începutul unei emisiuni informative că știrile sunt excesiv de negative. 
Sunt întru totul de acord cu el. Societatea noastră a ajuns să fie ahtiată după 
știri cât mai senzaţionale. Acestea sunt rareori pozitive, și atunci sunt expediate 
spre sfârșitul emisiunii ori, în cazul presei, în articole scrise cu litere mărunte. 
Aproape în întreaga lume se petrec multe lucruri bune, realizări de excepție, dar 
noi nu aflăm de ele și nici nu ne concentrăm asupra lor; în schimb, în fiecare 
seară putem auzi despre foamete, războaie, violenţe și crime. 

Înainte ca dumneavoastră să reacționați, spunând că nu putem ignora aceste 
grave probleme mondiale, vreau să vă spun că aveți perfectă dreptate. Nu cer 
insă decât să ne focalizăm informările și observațiile asupra soluțiilor și posibili- 

tăţilor. Dacă vom continua să privim doar problemele, atunci cu siguranță vom 
descoperi că ele nu se mai termină niciodată; în mod sigur însă, dacă ne vom 
concentra asupra soluţiilor, ele nu vor întârzia să apară. 

Există multe exemple ce pot fi folosite. Printre marile mele satisfacţii s-a 
numărat lucrul cu campioni din sport; de pildă, am lucrat cu Liz MeColgan, con- 
siderată de mulţi specialiști una dintre cele mai celebre atlete ale tuturor timpu- 
rilor. Îmi amintesc reportajul TV pe care l-am văzut chiar în ziua când, la Tokio, 
ea participa la cursa de 10.000 de metri pentru titlul mondial. Reportajul pre- 
zenta conferința de presă din ajunul cursei, în cadrul căreia fuseseră intervievate 
principalele favorite. 

Un ziarist a întrebat o concurentă: „Dacă nu veţi câștiga, cine credeți că o va 
face?“ Concurenta i-a răspuns, și atunci alți reporteri le-au întrebat pe alergă- 
toarele din țările lor cine credeau că urma să câștige, dacă ele n-aveau să reu- 
șească. McColgan a fost ultima întrebată, dar, în vreme ce toate celelalte avan- 
saseră diverse nume, ea a replicat: „Cred că am mai spus-o, dar o voi repeta — 
numai eu pot câștiga!“ Am fost încântat să aud o asemenea declaraţie. Pentru 
mine, asta-i principalul: gândirea pozitivă. Nu avem voie să cedăm nici un pas în 
faţa stării negative. Liz se dusese la Tokio pentru un singur lucru. Concentrarea 
totală și dăruirea constituie elemente vitale. Într-adevăr, ea a câștigat medalia 
de aur după o cursă incredibilă. 

Dintr-o lume cu totul diferită provine istoria lui Victor Frankel, faimosul psi- 
hiatru care a petrecut trei ani ca deţinut în teribilele lagăre din Dachau și 
Auschwitz. În cartea sa, Man's Search for Meaning (Căutarea înțelesului), el 
descrie suferinţele și înjosirile la care a fost supus de către naziști. A văzut cum 
prieteni sau rude au fost îngropaţi de vii, ori au fost azvârliți în camerele de 
gazare. De-a lungul cărții sale, Frankel a subliniat faptul că cei ce au reușit să 
supraviețuiască acestor îngrozitoare traume zilnice aveau în comun un lucru 
esențial: atitudinea față de viață. El a declarat: „i puteţi lua omului orice, cu o 
singură excepție — ultima dintre libertățile omenești, dreptul de a-și alege atitu- 
dinea în anumite condiţii, dreptul de a-și alege propria cale interioară.“ 

Aș putea umple toate paginile acestei lucrări cu istorii despre oameni celebri 
și ştiu că, în toate cazurile, atitudinea lor a fost cea care a jucat rolul primordial. 
Și totuși, continuăm să fim o societate de plângăreți. În general, puţinii indivizi 
care gândesc pozitiv sunt disprețuiți sau ironizați; unii le interpretează atitu- 
dinea pozitivă drept ceva impropriu. Alţii o apreciază ca fiind o „demonstraţie“ 
sau o îmbogăţire în materie de fericire pe seama necazurilor altora. 

Adeseori atitudinea pozitivă vine în contradicție cu curentul general. De 
obicei, în plan social, se acceptă încercarea de a te văicări chiar și cu ocazia celor 
mai simple saluturi. La „Ce mai faci?“ se va răspunde în cazul cel mai fericit prin 
„Nu prea rău, mulțumesc!“. 

Nu voi uita niciodată un episod petrecut la sediul unei importante companii 
britanice, unde venisem pentru a expune programul MindStore directorului 
general. Era o dimineaţă de iunie, cu cer senin și soare plăcut; păsările ciripeau 
și te simţeai ca nou-născut. Secretariatul ocupa un hol destul de mare. Am fost 
rugat să aștept câteva minute, până ce directorul își rezolva problemele urgente. 
Stăteam pe o banchetă, când s-a deschis ușa și a apărut un bărbat care m-a 
salutat cu: „Ce zi superbă!“. 

Tipul părea într-o dispoziţie excelentă și se bucura de tot ceea ce exista în 
jurul său. (Nu era însă directorul pe care-l așteptam.) S-a apropiat apoi de secre- 
tară și a întrebat-o: „Știi cumva dacă mi-a sosit răspunsul?“ În mod clar, era 
vorba de ceva important pentru el; fiind agent de vânzări, plătit numai din co- 
misioanele afacerilor încheiate, câștigul său depindea în mod direct de mesajele 
primite de la cei cărora le făcea oferte. Când secretara i-a răspuns negativ, el a 
murmurat o înjurătură și, instantaneu, întreaga sa atitudine s-a schimbat din- 
tr-una vioaie, plină de entuziasm și chef de muncă, într-una dezamăgită și parcă 
lipsită de viață. Bărbatul s-a răsucit pe călcâie și a pornit spre ieșire, târșâindu-și 
picioarele. În câteva secunde, persoana plină de vitalitate, care ar fi putut reuși 
aproape orice, lăsase locul unei epave secătuite de forțe. 

Totuși, corespondenţa încă nu sosise, iar faxurije acumulate peste noapte nu 
fuseseră citite până în acel moment, pentru a nu mai aminti faptul că centrala 
telefonică era ocupată și oricare dintre apelurile din exterior s-ar fi putut să fie 
pentru el. Tragedia era că bărbatul nu-și dădea seama cât de mult îi putea afecta 
restul zilei această reacţie pripită, ca să nu mai pomenesc de efectul produs 
asupra colegilor săi, în mijlocul cărora revenea, și care poate că provocaseră 
într-un fel referirile lui sarcastice legate de direcțiune și administrație. 

După cum văd eu lucrurile, avem posibilitatea de a opta, iar în această pri- 
vință sunt de acord cu Victor Frankel. Fiecare se trezește cu energia refăcută 
după somnul de noapte; atâta vreme cât mâncăm și dormim bine, vom dispune 
de toată energia necesară pentru ziua care ne așteaptă. Jumătate dintre oameni 
se debarasează însă de o parte importantă a energiei respective prin felul cum se 
trezesc și întâmpină dimineață. De obicei, sună ceasul deșteptător — el însuși un 
factor de stres — după care urmează exclamaţia: „Vai de mine! E luni!“. 

Privind partea bună a lucrurilor, aveţi posibilitatea de a sui pe ceea ce eu 
denumesc „spirala pozitivității“ sau, cum din păcate este mult mai frecvent, să 
începeți prin a coborî pe spirala negativismului. Analizându-vă propriile gânduri 
sau ascultând conversațiile altor persoane, veți constata că un gând sau un 
cuvânt negativ duce imediat la altul similar. 

Spirala 
pozitivității 


Figura 9. 


A avea o atitudine pozitivă înseamnă a te opune tendinței generale. Când am 
abordat pentru prima dată acest domeniu, foarte puţine persoane au manifestat 
vreun interes și, desigur, mulți au fost cinici, râzând și căutând să minimalizeze, 
considerându-le „aiureli americane“. Atunci când veți începe să utilizați această 
metodă, s-ar putea ca iniţial să aveţi parte de reacţii negative dar, destul de 
repede, cei din jur vor observa că v-aţi schimbat. Este posibil ca asta să le facă 
plăcere, fiindcă veți fi o persoană mai interesantă; cu siguranță, veți avea mai 
multă energie și veți fi mai agreabil. 

Un adevăr simplu spune că a trăi înseamnă a avea probleme. Cine poate 
afirma cu toată sinceritatea că nu are nici o problemă? Pe vremuri, obișnuiam să 
cred că a avea succes însemna a duce o viață fără griji; la un anumit nivel, în 
mintea mea apărea imaginea unei plaje scăldate în soare și a unui trai de lux. În 
realitate, a avea succes înseamnă a rezolva tot mai multe probleme. 

Problemele fac parte din viață; a avea o atitudine pozitivă înseamnă a le 
accepta, ba chiar a le întâmpina cu bucurie, fiindcă ele dovedesc că trăiești, iar 
rezolvarea lor va aduce alte succese. Cred, de asemenea, cu toată fermitatea, că 
fiecare om are numai problemele care sunt în exclusivitate ale sale. Uneori, 
mi-am dorit să fi avut și problemele unuia precum Stallone, însă eu le am pe ale 
mele și el pe ale lui. Totodată, mai cred că absolut toate problemele ce apar au 
și o soluție. 

Majoritatea oamenilor sunt ispitiți să dea vina pe alții pentru necazurile lor. 
Unii învinuiesc guvernul, sindicatele, sau șefii; maică-mea e de vină, taică-meu e 
de vină; de vină este felul cum m-au crescut. Acesta mi se pare un mod simplist 
de a scăpa de responsabilități, de aceea, data viitoare când ațintiți arătătorul 
către un așa-zis vinovat, nu scăpați din vedere faptul că alte trei degete vă arată 
pe dumneavoastră înșivă, în vreme ce degetul mare indică cerurile. 

Asumaţi-vă responsabilitatea, deveniți propriul dumneavoastră stăpân și 
recunoașteți problemele care vă aparțin, apoi luaţi hotărârea de a le rezolva. 

Napoleon Hill, autorul celebrei cărți Think and Grow Rich (Gândeşte și îmbo- 
gățeşte-te) și coautor, împreună cu W. C. Stone, al cărții Success through a Posi- 
tive Mental Attitude (Succesul prin atitudinea mintală pozitivă), a afirmat: „In cli- 
pele cele mai grele există întotdeauna sămânța unui câștig cel puțin egal cu 
dificultatea de moment“. Din orice situație se pot desprinde lucruri bune; atunci 
când suntem puși în fața unor dificultăți maxime, sarcina noastă este să căutăm 
pri-lejul favorabil, să zărim potenţialul și să ne concentrăm asupra lui. 

Mulţi dintre noi, cei care gândim pozitiv, preferă să nu folosească deloc cu- 
vântul „necaz“, întrucât implică o dificultate, o situaţie neplăcută. E mai indicat 
să întrebuințăm cuvântul provocare, care are evident conotaţii pozitive și a cărui 
utilizare trezește senzația de încredere că există o soluție ce ar putea fi desco- 
perită. 

Din momentul în care v-aţi decis pentru o atitudine pozitivă, chiar și în fața 
greutăților, secretul este să o menţineţi. Adoptaţi monologul interior, convin- 
gându-vă că soluţia este iminentă și că dificultăţile vor dispărea în scurt timp. 
Când vremurile au fost grele pentru mine (Și vă asigur că au fost), m-am trezit 
repetându-mi în minte: „O să treacă, știu că roata se va întoarce“. Am descope- 
rit, de asemenea, o forță deosebită folosind retragerea deliberată din fața unei 
provocări, pentru a câștiga timp. Reveneam asupra ei după o zi, permițând 
subconștientului să continue căutarea soluțiilor, și constatam că situația nu mai 
părea chiar atât de amenințătoare. 

Această abordare pozitivă mi-a permis să-mi modific focalizarea interioară. 
Pe vremea când obișnuiam să mă gândesc la o problemă, cât era ziua de lungă, 
nu-i vedeam decât dificultățile. După ce gândirea mea s-a transformat într-una 
orientată către descoperirea de soluţii, am început să le găsesc aproape automat. 
Este un lucru destul de simplu. Procedând astfel, veți vedea că atitudinea dum- 
neavoastră va atrage persoane, locuri și prilejuri care vă vor consolida așteptă- 
rile. Atunci când veți începe să alegeți atitudinea pozitivă, s-ar putea să rămâneţi 
suprins cât de rapid par să să se ivească ocaziile de progres, cum aparent din se- 
nin, parcă întâmplător, oamenii vin să vă ajute — poate fi de-a dreptul stimulativ. 

Să fim realiști! Trăim, și ca atare ne confruntăm cu problemele vieții. Vom 
trece prin momente grele, vom suferi pierderi, vom fi bolnavi, putem avea 
accidente, putem fi concediați, respinși, dezamăgiţi și așa mai departe. Asta este 
realitatea, asta este viața: numai că, în vreme ce lucrurile din jur par să meargă 
tot mai rău, trebuie să fiți conștient de faptul că deţineţi controlul absolut asupra 
reacției dumneavoastră vizavi de situaţie. 

Vă puteți alege atitudinea. Optând pentru una pozitivă, ați decis să fiți 
puternic. Conjunctura nu vă va tulbura, iar această reacție va constitui o sursă 
de încurajare nu numai pentru dumneavoastră ci și pentru cei din jur. Mai mult 
ca sigur, veți găsi o soluție, iar reușita repetată vă va îmbunătăți considerabil 

șansele de succes. Vă rog să rețineţi că vă puteți dezvolta această atitudine doar 
aplicând-o permanent. CUM PUTEŢI AVEA O ATITUDINE POZITIVĂ FAȚĂ DE 
PROVOCĂRILE IMPORTANTE ALE VIEȚII, DACĂ NU SUNTEȚI CAPABIL S-O 
FACEŢI ÎN CONFRUNTAREA CU CELE MINORE? 


LIMBAJUL 


Gândurile și cuvintele dumneavoastră vă reflectă atitudinea. Modul în care 
vă veţi alege vorbele va indica felul cum gândiţi. Dacă doriţi să treceţi de la o 
atitudine negativă la una pozitivă, atunci punctul de pornire îl constituie modi- 
ficarea limbajului: alegeți doar cuvintele pozitive. Renunțaţi la limbajul negativ 
pe care-l utilizaţi în mod curent. Ascultaţi termenii pe care-i folosiţi și veţi des- 
coperi că mulţi au conotaţie negativă. Ei vă conduc într-o direcţie în care în nici 
un caz nu doriţi s-o apucați. 

Cândva, am auzit o definiție simplă: gândire pozitivă înseamnă a te gândi la 
ceea ce îți dorești, gândire negativă înseamnă a te gândi la ceea ce nu îţi dorești. 

Merită să luaţi o foaie de hârtie și să înșiruiți cuvintele negative pe care aveți 
tendința să le repetați, iar apoi să găsiți substituenți pozitivi pentru fiecare. 


Negativ Pozitiv 

° Problemă e Provocare 

e Am uitat e Îmi voi aminti imediat 

* E frig ° Ar putea fi mai cald 

e Mi-e rău e M-aș putea simţi mai bine 

e Sunt obosit e Aș putea avea mai multă energie 


În cadrul cursului MindStore, explic faptul că, dacă am compara creierul cu 
un biocalculator, atunci cuvintele și gândurile pe care le folosim ar reprezenta 
programele biocalculatorului. Dacă revenim la modelul Stimul — Sistem de 
Opinii — Reacţie, trebuie să ne asigurăm răspunsul dorit folosind alternativa 
pozitivă, care să contrabalanseze tendința negativă a limbajului. 

În lumea calculatoarelor, se folosește acronimul GIGO, care înseamnă 
„Gunoi intră, gunoi iese“. Este absolut corect: dacă în calculator se introduce o 
informaţie greșită, atunci rezultatul va fi eronat. Evident, dacă introduceţi 
informaţii corecte, vă puteţi aștepta să obţineţi rezultate bune. 


ȘTERGE PROGRAMUL ACESTA! 


Veţi descoperi că trebuie să vă străduiţi să vă modificaţi limbajul; de aceea, 
ar fi recomandabil să utilizaţi un declanșator. E preferabil să folosiți propoziția: 
„Şterge programul acesta!“ 

Folosind asocierea cu informatica, ea va acţiona asupra biocalculatorului — 
creierul dumneavoastră. y 
Obişnuiți-vă să utilizați „Şterge programul acesta!“ de îndată ce vă auziți 
folosind cuvinte negative ori gândind negativ. Înlocuiți imediat termenul negativ 
cu alternativa pozitivă. De exemplu: „Cred că am un necaz“ — Şterge programul 
acesta! — „Cred că trebuie să fac față unei provocări“, sau: „Mă simt cam rău“ — 
Şterge programul acesta! — „M-aș putea simți mult mai bine chiar acum.“ AS 
Deprindeți-vă să procedați astfel și în scurt timp veți sesiza negativismul 
dumneavoastră și al persoanelor din jur. Veţi observa, de asemenea, că limbajul 
pozitiv va influența rezultatele pe care le veți obține în munca de zi cu zi. r 
Concentrați-vă asupra acestei sarcini; veți fi surprins cât de negativ tinde să 
vă fie limbajul și cât de rapid vă puteți transforma, progresând, dacă întrebu- 
ințați tehnica descrisă. Un limbaj pozitiv vă va modifica rapid atitudinea, aşadar 
și satisfacția față de viață, ba chiar.și energia și starea de bine. Prin urmare, am 
motive să repet întruna: Funcționează! 


. 


AFIRMAŢIILE POZITIVE 


O altă metodă excelentă este de a concepe un număr de afirmații pozitive pe 
care să le repetaţi în diferite momente ale zilei. Ele vor contribui la dezvoltarea 
unui monolog interior pozitiv și pot avea un impact imediat asupra comporta- 
mentului dumneavoastră și lucrurilor pe care le realizaţi. 

Există multe asemenea afirmaţii; poate cea mai faimoasă dintre ele a fost 
creată de Emile Coué, un farmacist francez care a descoperit că pacienţii săi 
păreau că se însănătoșesc mai repede dacă, atunci când înghițeau medicamen- 
tele, repetau o frază. Celebra frază este: „Din zi în zi, mă simt tot mai bine, din 
toate punctele de vedere.“ Alţii au completat-o cu „tot mai puternic“, sau „tot mai 
fericit“; puteți modifica această afirmație de bază după cum doriți. l 

Repetând pur și simplu fraza și menținând în același timp o atitudine de con- 
vingere și entuziasm, oamenii recunosc că simt O ameliorare a stării lor. Afirma- 
tiile sunt formulate într-un fel anume pentru a avea impact asupra subcon- 
știentului, ceea ce atrage după sine obținerea stării dorite. Ele sunt alcătuite pe 
principiul celor trei „P“-uri: sunt pozitive, la prezent și personale. Recomand ca 
pronumele „eu“ sau „al meu“ să se găsească în partea de început a afirmației, iar 
aceasta să se încheie prin „acum“. Astfel sunt rezolvate două „P“-uri, în vreme ce 
al treilea se află la mijloc — de exemplu: 

Eu sunt un câştigător înnăscut și am succes în orice încep acum. 

sau 


Problemele mele financiare sunt în perfectă ordine acum. 

Canadianul Brian Tracy, care a conceput câteva metode excelente de dez- 
voltare personală, recomandă să ne trezim în fiecare dimineață având pe buze 
afirmaţia „Eu cred că ceva minunat se va întâmpla azi“, pe care s-o repetăm de 
cinci ori. Tot el propune să repetăm de cinci ori: „Îmi place de mine.“ Pe lângă 
acestea, mai există: „Mă simt fericit, mă simt sănătos, mă simt excelent!“ 

Este foarte ușor să respingeți cu un aer de superioritate aceste simple 
începuturi de schimbare; totuși, sfatul meu este să încercați, timp de zece zile, să 
folosiţi o afirmaţie creată de dumneavoastră și vedeți ce se întâmplă. 

După cum poate v-aţi dat seama, eu sunt un entuziast. Îmi amintesc de vre- 
mea când aveam probleme de ordin financiar... ca să nu zic mai multe. Treceam 
prin dificultăți considerabile, depășind cu mult contul din bancă și neavând 
lichidităţi pentru achitarea cheltuielilor. Am abordat situaţia într-o manieră cu 
totul aparte; apelând la entuziasmul meu, eminamente pozitiv, am izbutit să 
inversez lucrurile. De câte ori grijile financiare m-au asaltat, mi-am repetat: 
„Problemele mele financiare și personale sunt în perfectă ordine acum.“ Pe 
fiecare filă a carnetului de cecuri am scris cu tuș: 


Cu multă încântare 
plătesc suma de 


iar pe revers: 


Suma aceasta pornește în lume pentru a o 
îmbogăţi, înainte de a reveni la mine 
multiplicată. 


Oricine își poate lesne imagina ce efect aveau cecurile mele asupra celor de 
la bancă! Toţi le considerau extrem de amuzante și, când treceam pe acolo 
pentru operațiuni de rutină, mă priveau cu ochii cât cepele. Mă simțeam de-a 
dreptul încântat de ideea că mă credeau sărit de pe fix; important era că metoda 
avusese efect! Afirmațiile mele pozitive aveau un impact deosebit asupra încre- 

derii în sine și, prin urmare, asupra atitudinii celor cu care-mi desfășuram afa- 
cerile. Trebuie să mărturisesc cu toată sinceritatea că, în cele din urmă, venitu- 
rile mi s-au multiplicat și că acum sunt eliberat de griji financiare — și am fost așa 
din clipa când am adoptat afirmaţiile pozitive. 

Dacă vă interesează să aflați mai multe lucruri în legătură cu acest subiect, 
citiți cărți precum The Richest Man in Babylon (Omul cel mai bogat din Babilon) 
de George S. Clason, excelenta The Instant Millionaire (Milionar la minut) de 
Mark Fisher sau, favorita mea, Moneylove (Iubirea de bani) de Jerry Gillies. 

Primesc multe scrisori de la oameni care, după ce au urmat cursul Mind- 
Store, aplică tehnicile învățate. Recent, o doamnă, care ocupă postul de director 
general al unei companii de marketing și relații cu publicul, mi-a scris: 

Am participat la cursurile MindStore ținute în Glasgow, la începutul anului, și 
am ajuns să le apreciez foarte mult, întrucât au constituit o deosebită inspiraţie și 
forță motivaţională pentru slujba mea. În iulie, am aflat că am cancer și că trebuie 
să mi se extirpe un rinichi. 

Folosind tehnicile și casetele audio MindStore, am depășit boala și m-am apucat 
din nou de muncă. firește, cu orar redus — la o săptămână după operație. După 
alte câteva săptămâni, am revenit la programul normal. 

Medicul meu a fost uluit de rapiditatea cu care m-am refăcut și de faptul că nu 
păream să fiu afectată de disconfortul ori efectele secundare prezise de el. Ori de 
câte ori îmi pomenise de efectele secundare, „ștersesem programul acela“. 

Peste trei luni, m-am restabilit complet și energia pozitivă de care dispuneam 
s-a concentrat din nou asupra celorlalte aspecte ale vieții mele. 

Ştiu că această doamnă nu va obiecta pentru că i-am relatat cazul, deoarece 
acesta îi va încuraja pe mulți cititori să înceapă întrebuințarea tehnicilor. 

Credeți-mă: Funcţionează! Urmăriţi-vă atent gândurile și limbajul și dezvol- 
tați-vă un monolog interior care să vină în sprijinul dorințelor dumneavoastră. 


AFIRMAȚII 


Din zi în zi, mă simt tot mai bine, din toate punctele de vedere. 

Eu sunt perfect sănătos acum. 

Eu duc o viață fericită, sănătoasă și prosperă acum. 

Eu dețin sănătate perfectă și energie abundentă acum. 

Eu dețin sănătate perfectă, securitate financiară și iubire totală acum. 
Eu sunt sănătos, bogat și înțelept acum. 

Mâncarea pe care o voi mânca este gustoasă și hrănitoare. 
Problemele mele financiare sunt în perfectă ordine acum. 

Eu am tot timpul necesar acum. 

Eu sunt în locurile și momentele necesare pentru a-i întâlni pe oamenii 
necesari, chiar acum. 

aee e 


Eu îi apreciez pe toți cei pe care-i cunosc. Eu țin la ei, iar ei țin la mine. 
Eu sunt un câștigător înnăscut și am succes în orice încep acum. 

Eu mă eliberez de povara de a-i învinui pe alții și-mi asum întreaga 
responsabilitate pentru viața mea acum. 

Tot ceea ce se întâmplă are un motiv și-mi este de folos acum. 


o 

e Eu am din toate în viață, acum și întotdeauna. 

e Eu știu că toate necesitățile îmi sunt perfect satisfăcute întotdeauna. 
e Eu sunt un om bogat în potenţial acum. 

e Fu dăruiesc și primesc în mod liber acum. 

ECRANUL TRANSPARENT 


O altă tehnică cu ajutorul căreia puteţi să vă consolidaţi atitudinea pozitivă și 
să vă menţineţi energia provine din domeniul sportului. Când am început să 
lucrez cu mai mulți sportivi de elită, m-am documentat extensiv asupra tehni- 
cilor folosite de aceștia pentru dezvoltarea atitudinii pozitive, care pare să fie 
foarte importantă pentru ei. 

În cartea sa, Natural Golf (Golful — un sport firesc), spaniolul Seve Ballesteros 
povestește că obișnuiește să se închipuie în interiorul unei bule transparente. 
Folosind această imagine, el își concentrează toată energia asupra victoriei. 
Ballesteros subliniază că a utilizat metoda respectivă pentru a-și spori concentra- 
rea în timpul Campionatelor Open, finala de la Royal Lytham St Annes din 1979. 
„Mă simţeam protejat de un perete din sticlă“, spune el, ceea ce înseamnă că era 
înconjurat de propriile gânduri și că nimic negativ nu putea răzbate până la el. 

Dacă vom reveni la vechea noastră cunoștință, Angel Escudero, și la expli- 
caţia lui referitoare la simplitatea creierului omenesc, atunci veţi reuși să înțe- 
legeţi de ce pretind cu atâta entuziasm că mă aflu în interiorul unui clopot din 
sticlă. În clipa când sesizez atitudinea negativă a persoanelor din jurul meu, mă 
gândesc instantaneu la un refren muzical foarte popular și, în același timp, îmi 
imaginez un ecran din sticlă care cade în jurul meu pentru a mă proteja, aidoma 
unui gigantic clopot. Îmi repet întruna că ecranul se va opune negativismului, 
dar va permite gândurilor pozitive să-l străbată. Aceasta înseamnă că voi putea 
continua să conversez și să mă implic în activitățile celor din jur, însă nu voi fi 
afectat de negativismul lor. Rămân puternic și pozitiv, menținându-mi încre- 
derea în propriile-mi forțe. Din nou, Funcționează! De ce nu încercaţi și dum- 
neavoastră? 

Utilizate zilnic, aceste tehnici aparent minore vă vor conferi atuurile decisive, 
grație cărora veţi izbândi în diverse situații. Recent, a trebuit să particip la două 
oferte importante, pentru companii destul de mari. În ambele cazuri, am sosit cu 
o zi mai devreme, ca să mă familiarizez cu ambianța, și am putut observa cum 
alți participanți la licitaţie făceau repetiţii, verificându-și diapozitivele și sincro- 

nizându-le cu textul, sau întrebuințând alte modalități de prezentare. Mulţi 
dintre ei erau nervoși și, în mod firesc, tulburați de ocazia respectivă. 


A 


Gândurile pozitive 7 
pătrund înăuntru i 


Negativismul 
i tu respins 


Figura 10. 


În astfel de situaţii, eu personal sunt capabil să rămân calm, utilizând un 
monolog interior, mai cu seamă când sunt încercat de îndoieli. Enunţ formula 
„şterg programul acesta!“, după care îmi repet: „Expunerea mea va fi excelentă 
și se va încadra în timp. Deţin experiența și capacitatea de a susține o prelegere 
excelentă pentru clienţii mei și o voi face.“ Repet: Funcţionează! 

Afirm că pot produce niveluri absolut incredibile de energie personală timp 
de ore în șir, pur și simplu întrebuințând tot ceea ce am descris până acum. Și 
dumneavoastră puteţi proceda la fel; atitudinea pozitivă și entuziasmul merg 
mână în mână. 


REZUMAT 


1. Stimul — Sistem de Opinii —> Reacţie. Încercaţi să înțelegeţi importanța 
acestui model simplu. Învățaţi să controlaţi calitatea informaţiilor recep- 
ționate prin intermediul propriilor gânduri, astfel încât să vă asiguraţi că 
alegeți răspunsul, atunci când sunteţi pus în diverse situații, și nu reacțio- 
naţi în mod automat. 

2. Introduceţi în programul zilnic Perioada de Recuperare Calitativă. 

3. Folosiţi enunţul ȘTERGE PROGRAMUL ACESTA! și înlocuiți limbajul 
negativ cu alternativa pozitivă. 

4. Afirmațiile pozitive duc la rezultate pozitive! 

5. Urmaţi sfatul lui Seve Ballesteros și folosiți un ecran imaginar care să vă 
protejeze de negativismul celorlalți. 


5. TEHNICILE DE RELAXARE 
CASA DE PE MALUL DREPT 


Reîntorcându-ne la legătura dintre atitudine și controlul stresului, presupun 
că ați ajuns să cunoaștați importanța relaxării: este necesar ca în programul 
dumneavoastră să prevedeţi o Perioadă de Recuperare Calitativă. Consider că 
aceasta trebuie să devină o obișnuință. În fiecare zi, sunt necesare ședințe de 5, 
10 sau 15 minute de relaxare profundă, pentru disiparea stresului acumulat, 
simultan cu completarea nivelurilor energetice, astfel încât să vă puteţi continua 
activitățile. 

Relaxarea constituie răspunsul natural înaintea stresului; odată deprinsă, ea 
este lesne de folosit, cu atât mai mult cu cât aduce o mulțime de beneficii cu 
totul deosebite. 

Am amintit deja de Tony Buzan și de lansarea video din 1991. Tony afirmase 
că pentru a fi în întregime creatori, pentru a atinge forma maximă, trebuie să 
învăţăm să întrebuințăm ambele emisfere cerebrale, ca și cum am sta pe corpul 
calos al creierului și am încerca, după voie, să ne întindem până la oricare 
emisferă. 


Corpul calos 


Figura 11. 

Știm că modalitatea de a impulsiona emisfera dreaptă — imaginativă, intui- 
tivă, creatoare — să gândească se face prin relaxare. 

Luaţi în considerare următorul aspect: aţi remarcat că, de obicei, ideile inte- 
resante vă vin când vă aflaţi departe de locul de muncă, în concediu, ori când vă 
plimbaţi, faceți baie sau, pur și simplu, staţi în pat? 

Există o istorie foarte interesantă ce-l are ca erou pe Thomas Edison; la un 
moment dat, acesta a remarcat că ideile cele mai bune îi veneau în pat, mai cu 
seamă la miezul nopții — departe de birou sau de atelier, când era relaxat, som- 
noros și gata să adoarmă. El s-a gândit că dacă ar fi putut să creeze și în timpul 
lucrului acea stare mintală aparte, ar fi fost în stare să rezolve mai multe pro- 
bleme și, desigur, ar fi înregistrat mai multe succese. 

Într-o seară, stând în fața șemineului din salon în tovărășia unui prieten, a 
observat după o vreme că se simțea foarte bine și că devenise relaxat, ba chiar 
picotea. S-a gândit că starea respectivă era similară cu aceea când avusese intui- 
tiile excepționale. În consecință, i-a venit ideea să se antreneze pentru a ajunge 
în acea stare creatoare, stând înaintea șemineului până ce începea să moțăie și 
atunci să încerce să.caute soluţii la problemele sale. 

Edison a reușit să-și inducă starea respectivă, totuși adormea înainte de a fi 
capabil să se concentreze asupra unui subiect anume. A utilizat atunci o bilă 
mare din oțel care să-l ajute să rămână treaz — ținea bila într-o mână, cu braţul 
puţin întins. Dacă adormea, bila cădea pe podea și-l deștepta. Pe durata a mai 
multe săptămâni, Edison și-a antrenat creierul să rămână la limita somnului și în 
acea stare specială el și-a putut focaliza gândirea, reușind într-adevăr să fie mult 
mai creator. 

Ceea ce Edison nu știa pe atunci era că, prin relaxarea respectivă, el activa 
capacitățile emisferei cerebrale drepte. Învățând să recreeze după dorință acea 
Stare mintală, el și-a putut folosi cu succes capacităţile extinse, oricând și 
oriunde avea nevoie de ele. 

Ați observat că, în timpul nopții, creativitatea dumneavoastră este mult mai 
mare, în vise, decât în gândurile de peste zi? Iată o explicaţie: în timpul zilei, 
emisfera stângă tinde să fie dominantă, iar noaptea dominarea revine emisferei 
drepte. 

Invățând să vă relaxaţi și să vă folosiți emisfera dreaptă după voie, oricând, 
veți declanșa o sporire a capacității de gândire. În același timp, eu am descoperit 
și faptul că aceeași stare mintală poate fi întrebuințată pentru determinarea 
unor schimbări rapide în performanţele și dezvoltarea personală din toate do- 
meniile vieții. Dacă veți continua să citiți această"carte, veţi învăța cum anume 
să vă folosiți în mai multe feluri de starea amintită. 

_ Dacă veţi învăța să vă relaxaţi, stresul vi se va disipa, ceea ce va reprezenta o 
binefacere şi pentru emisfera dreaptă. Învățând și practicând exerciţiile de rela- 


50 PROGRAMAȚI-VĂ SUCCESUL! 


n 


xare MindStore, veți fi capabil să realizați o Perioadă de Recuperare Calitativă în 
câteva secunde, oricând și oriunde v-aţi găsi. Transformând relaxarea Mind- 
Store într-un mod de viaţă, existența dumneavoastră zilnică va beneficia de 
numeroase îmbunătățiri. 


PRIMA ETAPĂ A METODEI MINDSTORE 


Toate tehnicile MindStore implică o stare de relaxare. După cum veţi vedea 
mai târziu, acest concept simplu de utilizat vă va fi de mare folos în dezvoltarea 
activităţilor emisferei cerebrale drepte, grație cărora veţi obține rezultate bune 
în situaţiile cotidiene. 

Citiţi exerciţiul de relaxare ce urmează, apoi adoptați o poziție confortabilă, 
preferabil într-o cameră liniștită, și exersaţi-l. S-ar putea să constatați că vă este 
mai util să-l înregistraţi pe o casetă și să-l ascultați, ori să vi-l citească altă 
persoană. Punctele de suspensie (...) indică locurile unde trebuie să faceţi o 
pauză, atunci când citiți. 

Exerciţiul de relaxare poate fi executat fie stând pe scaun, fie întins în pat. Eu 
prefer ca începătorii să înveţe din poziţia pe scaun, deoarece dacă vă puteți 
relaxa pe scaun atunci veți reuși s-o faceţi și în alte locuri — în tren, în mașină, la 
birou, sau în vestiar. Eu mă pot relaxa absolut oriunde, chiar și în metrou, la o 
oră de vârf. 

Trebuie să ţineţi spatele drept, ambele tălpi pe podea, mâinile în poală cu 
palmele în jos. Asiguraţi-vă că nu aveţi nimic în poală și nici în mâini; puteţi să 
vă scoateţi ochelarii, dacă doriţi (la primele încercări este chiar recomandabil). 


EXERCIŢIUL 1 - RELAXAREA SIMPLĂ 

Închideţi ochii și respiraţi lent și regulat. Din acest moment, veți începe să 
vă focalizaţi mintea și corpul asupra relaxării și obținerii stării de bine. Pe 
măsură ce menţionaţi diferite părți ale corpului, concentrați-vă asupra 
fiecăreia căutând s-o relaxaţi mintal. 


(Concentraţi-vă asupra pielii capului... Repetați mintal după mine:) 


Îmi simt pielea capului... Sunt conștient de pielea capului... pielea capului 
se relaxează... Îmi simt pielea:capului relaxându-se... pielea capului îmi 
este foarte relaxată... Fruntea mi se relaxează... Îmi simt fruntea relaxân- 
du-se... fruntea îmi este foarte relaxată... Acum, pleoapele încep să mi se 
relaxeze... Le pot simţi cum devin grele... pleoapele se relaxează... 
Această relaxare se răspândește acum în jurul ochilor și începe să-mi 
destindă mușchii feței... Îmi simt fața relaxându-se — este foarte, foarte 
relaxată acum... Gura îmi este relaxată... Îmi simt gura relaxându-se... 
limba... și acum gâtul încep să se relaxeze... Îmi simt gâtul relaxân- 

du-se... Capul îmi este complet relaxat, iar acum gâtul meu simte plăcuta 

experienţă a relaxării coborând lent, în jos, spre umeri... 


Umerii mei devin foarte relaxaţi... această senzaţie plăcută devine tot mai 
profundă, umerii mei sunt foarte, foarte relaxaţi... Acum, această relaxare 
profundă coboară în braţe... brațele mele devin foarte grele, în vreme ce 
mușchii lor se relaxează acum... toți mușchii brațelor devin grei și 
profund relaxaţi, până în vârfurile degetelor... 


Pieptul și spatele meu se relaxează acum... o senzație plăcută și caldă îmi 
relaxează complet pieptul... pieptul meu este foarte, foarte relaxat... 
Această senzaţie de relaxare plăcută continuă să coboare în abdomen și 
şale... Mușchii stomacului sunt foarte relaxaţi, cu adevărat foarte, foarte 
relaxaţi... Acum, regiunea mea pelviană se relaxează, în vreme ce 
senzaţia de căldură continuă să coboare, iar eu devin tot mai relaxat... 


Relaxarea coboară acum în coapse... mușchii puternici ai coapselor mele 
sunt acum compl&t relaxaţi... până la oase... Sunt foarte relaxat, la fel ca 
și restul trunchiului meu... relaxarea coboară mai departe în genunchi... 
acum, genunchii mei sunt foarte, foarte relaxaţi... Relaxarea se răspân- 
dește acum în gambe, care devin treptat tot mai relaxate, foarte, foarte 
relaxate, și coboară mai departe, spre glezne... Gleznele sunt acum rela- 
xate, foarte relaxate... și mai departe spre labele picioarelor... degetele 
picioarelor... tălpile și călcâiele... sunt complet, complet relaxate... Mă 
bucur de avantajele minunate ale relaxării complete acum... 


Voi începe să număr de la unu la șapte, pentru a ieși treptat din această 
stare sănătoasă de relaxare profundă... 1... 2... 3... 4... am trecut acum de 
jumătate, când voi deschide ochii voi fi complet treaz și revitalizat, atât 
fizic, cât și mintal... 5, încep să-mi pregătesc corpul... 6, sunt gata să des- 
chid ochii... și 7, deschid ochii și sunt complet treaz acum, vioi din punct 
de vedere fizic și mintal. 


La o primă lectură, puteţi avea impresia că relaxarea durează mult. Veţi 
rămâne surprins care vă va fi percepția asupra timpului după ce veţi executa 
efectiv exerciţiul. Într-o perioadă relativ scurtă, poate după numai câteva ședințe 
de relaxare, veți fi în stare să renunțaţi la audiţia casetei și să obţineţi aceleași 
efecte, foarte rapid, pe cont propriu. 

Eu utilizez ședința de relaxare, precum și restul tehnicilor ce urmează, 
pentru a-mi focaliza mintea complet, în câteva secunde sau în 10-15 minute, în 
funcție de situaţie și necesităţi. Practic tehnica relaxării de trei ori pe zi, iar 
rezultatele pe arce le obțin sunt evidente și minunate. 

ETAPA 2: INTRODUCEREA IMAGINAŢIEI 


Reamintiţi-vă că relaxarea vă va ajuta să disipaţi stresul fizic și să vă extindeți 
capacitatea de gândire prin accesul la facultățile emisferei cerebrale drepte. 

La un nivel elementar, primul exercițiu vă este de folos în privința relaxării 
fizice. Totuși, mai mult ca sigur, ați remarcat faptul că mintea dumneavoastră 
nu se odihnește, ci continuă să se gândească, ba chiar să vă distragă atenţia de la 
concentrarea asupra părților corpului. Este ceva firesc — cu toții ne confruntăm 
cu această problemă, totuși e preferabil să ne străduim s-o controlăm. 

Acum este cazul să revenim la o fază anterioară, când am discutat despre 
locul unde începe corpul și se termină mintea, ca și despre înțelegerea faptului 
că fiecare gând trebuie procesat (modelul Stimul —> Sistem de Opinii —> Reac- 
ție); pornind de la acest punct, trebuie să fim conștienți că important este să 
relaxăm nu doar corpul, ci și mintea. Multe forme de meditație pot relaxa com- 
plet mintea, făcând-o să se focalizeze asupra unui singur lucru — de pildă, pâl- 
pâirea unei lumânări sau repetarea constantă a unei mantre. De asemenea, 
putem direcționa mintea, îndemnând-o să se gândească la scene reconfortante, 
cum ar fi o plajă ori un peisaj deluros. Dacă ne gândim la o scenă reconfortantă 
și ne implicăm total în ea, concentrându-ne asupra imaginilor, a miresmelor, ba 
chiar asupra senzațiilor de pipăit și gust, atunci creierul nostru va crede că ne 
aflăm cu adevărat acolo și se va relaxa mai mult. 

Prin tehnica MindStore intenționez să vă învăţ cum să vă relaxaţi atât fizic, 
cât și mintal. În felul acesta veți rezolva problema stresului și, desigur, veți reuși 
să declanșați activitatea emisferei cerebrale drepte. După aceea, veți putea con- 
tinua procesul, focalizând emisfera dreaptă și întreaga dumneavoastră gândire 
asupra rezolvării dinamice a problemelor cu care vă confruntați, îmbunătățin- 
du-vă performanţele personale și aducând schimbările dorite în viață. 

Eu lansez câteva ipoteze: de pildă, în starea de relaxare, putem începe să 
apelăm facultățile emisferei drepte, dar cea stângă va rămâne dominantă. Ideea 
mea a fost să concep.o metodă care să implice logica emisferei stângi și, simul- 
tan, să dezvolte puterea celei drepte. 

Imaginaţia reprezintă o însușire însemnată a emisferei drepte. Nu uitaţi ce a 
spus Einstein: „Imaginaţia este mai importantă decât cunoașterea“. El a devenit 
conștient de faptul că, dacă ne-am folosi numai de cunoștințele pe care le deți- 
nem azi, nu am produce nici un progres și nici un salt important în vreun dome- 
niu al vieţii. Gândiţi-vă la acest lucru — absolut tot ceea ce vă înconjoară, chiar în 
clipa de faţă, a fost imaginat iniţial de mintea cuiva. Haideţi, priviţi în jur! Eu, de 
exemplu, stau la un birou din lemn; cineva i-a imaginat designul și culoarea. 
Lângă mine se găsește un aparat modern, faxul — vă puteţi închipui multitudinea 

de idei diferite ce au contribuit la realizarea lui? Dar la crearea pixului cu care 
scriu? 

Adevărul este că nimic nu există fără ajutorul scânteii de imaginație din 
emisfera cerebrală dreaptă, care este apoi preluată de emisfera stângă, ce anali- 
zează modalitatea în care ar putea s-o transforme în realitate. 

Din acest motiv am dorit să întrebuințez imaginaţia și, dacă aș fi putut s-o 
structurez astfel încât să pretind că fac o incursiune în emisfera cerebrală 
dreaptă, atunci cu siguranţă aș fi dat lovitura. Am trecut prin mai multe faze 
înainte de a mă stabili la metoda pe care o predau acum la cursurile MindStore. 

Dobândind relaxarea fizică, pe care eu am denumit-o Fundaţia Fizică, putem 
accesa emisfera cerebrală dreaptă sau, dacă dorim, putem construi pe ea. 
Totodată am constatat că, dacă vreme de câteva minute îmi imaginez că mă aflu 
altundeva și mă relaxez, procesul respectiv permite facultăților mele creatoare 
să se pregătească pentru ceea ce va urma. Cu cât am repetat mai des acest ritu- 
al, sau șablon de comportament, cu atât mi s-a părut că înţeleg la un nivel mai 
profund ceea ce doream să realizez în interiorul creierului meu. Acesta lăsa 
impresia că determina perspectivele unor rezultate superioare. 

Așadar, când sunteți relaxat din punct de vedere fizic și mintal ați ajuns la 
starea de Fundaţie Fizică și Mintală sau, mai simplu, la Fundaţie. Vă puteţi 
imagina că staţi pe corpul calos, între emisferele cerebrale, un loc din care aveţi 
posibilitatea de a accesa cu ușurință oricare dintre ele. 

Pentru a dezvolta emisfera dreaptă, oferind în același timp un vehicul de 
acces, am hotărât să implic în mod total imaginaţia, dar într-o manieră contro- 
lată. Ajuns la nivelul Fundaţiei, vă veți închipui malul unui râu; veţi pretinde că 
staţi pe malul respectiv. Râul se va afla înapoia dumneavoastră, iar în faţă va 
exista un peisaj imaginat. Dumneavoastră veţi crea sau imagina peisajul — puteţi 
să vă amintiți unul dintr-o călătorie, sau să realizați unul complet nou. 

Veţi denumi acest peisaj Malul Drept al râului. El nu se află în dreapta dum- 
neavoastră ci, repet, în faţa dumneavoastră, râul fiind în spate. Îl veţi denumi 
Malul Drept doar pentru a-l asocia cu emisfera dreaptă și, pentru că veţi utiliza 
imaginația, mi se pare o modalitate corespunzătoare de a accesa respectiva 
emisferă. 

Pentru început, vă veţi închipui că staţi pe iarba verde și mătăsoasă, simțind 
solul sub tălpi. Deasupra capului dumneavoastră, cerul este albastru, iar aerul e 
călduț și înmiresmat de parfumul florilor. Implicaţi-vă simțurile în mod total, pen- 
tru a vă conecta cât mai profund la peisajul care se întinde în faţă. Nu doresc să 
vă limitez imaginaţia — îl puteţi popula cu animale, îl puteţi decora cu flori minu- 
nate, arbori, dealuri, ba chiar și cu munți încununaţi de nea; opţiunile vă aparțin. 

Este posibil să constataţi că primele încercări nu sunt tocmai reușite, poate 
veți considera că ați putea da dovadă de mai multă putere creatoare; dar, după 

cum este de așteptat, situaţia se va îmbunătăți, pe măsură ce veți continua să 
exersaţi. După ce experiența dumneavoastră în domeniu se va mări, veţi putea 
chiar schimba complet peisajul; totuși presupun că în cele din urmă vă veți sta- 
bili asupra unuia singur, ce vă va ajuta în atingerea scopului pe care vi l-aţi 
propus. 

Acum va trebui să înaintați, focalizându-vă imaginaţia, în timp ce creați 
particularitățile peisajului din jur. Pe când mergeţi mai departe și „descoperiţi“ 
detalii ale ținutului, vă veţi strădui să găsiţi un loc aparte. Un loc ideal unde să 
construiți, în imaginaţie, o casă cu totul deosebită, clădită conform dorințelor 
dumneavoastră. O veţi denumi: „Casa de pe Malul Drept“. 

Această casă imaginară vă va asigura structura necesară pentru dezvoltarea 
tehnicilor minunate ce vor afecta multe domenii ale vieții dumneavoastră. Am 
predat metoda respectivă în faţa a mii și mii de oameni din toată țara și, după 
cum e firesc, varietatea caselor și stilurilor ar trezi invidia oricărui arhitect. 

În mod clar, casa reprezintă o sarcină ce vă revine dumneavoastră, este 
creația dumneavoastră personală. Singurul detaliu pe care vi-l impun este ca 
acoperișul să aibă culoarea roșie. Poate veți dori să copiaţi o casă pe care v-o 
amintiţi dintr-un concediu sau dintr-o călătorie. Puteţi combina detalii din mai 
multe clădiri, puteţi alege un proiect futurist sau desprins din science fiction. 
Construcţia ei vă privește numai pe dumneavoastră. 

În interiorul casei veţi plasa o serie de încăperi pe care veţi învăţa să le între- 
buințați pentru a vă focaliza gândirea, unde vă veți dezvolta puterea propriei 
minţi. Va exista o cameră specială în care să vă controlaţi stresul și veți produce 
energie instantaneu. Acolo veţi îndepărta manifestările fizice ale stresului, de 
pildă migrenele. Va exista o cameră în care veţi învăța să dormiți mai bine, să vă 
îmbunătățiți puterea creatoare și să rezolvaţi probleme. În altă încăpere veţi 
învăța să vă stabiliți obiective; acolo vă veţi familiariza cu depășirea prejude- 
căţilor. În sfârșit, veţi crea alte odăi, pe măsură ce conceptul și rezultatele obți- 
nute vă vor lărgi imaginaţia și vă vor pune ideile în mișcare. 

Poate că, în clipa de faţă, toate acestea vi se par oarecum hazardate; la urma 
urmelor, majoritatea oamenilor nu manifestă tendințe de creativitate, ba chiar 
au dificultăţi în folosirea imaginaţiei. Poate că n-ar fi rău să vă amintiți de 
copilărie — cât de extraordinare erau scenariile după care vă jucaţi atunci! 

Totuși, există destule speranțe de reușită; exersând, veți căpăta treptat expe- 
riență în materie de concepere a casei. Funcţionează! 

Apropo, știți cât îi amuză pe copii acest program? Cursurile MindStore au un 
impact extraordinar asupra copiilor. Casele pe care le închipuie ei sunt cu ade- 
vărat uluitoare. Copiii se acomodează aproape instantaneu cu tehnicile respec- 
tive, iar acestea le influențează viețile într-o manieră încântătoare. 

Totul este în regulă — când vă simțiți pregătit, parcurgeţi al doilea exercițiu 
(prezentat în continuare) și construiți Casa de pe Malul Drept. În alte exerciții, 
veți pătrunde în ea pentru a stabili încăperile. Și de data aceasta veţi constata că 
rezultatele cele mai bune se obțin atunci când înregistraţi exercițiul pe casetă, 
pentru ca a-l asculta ori de câte ori doriți, sau când rugați un prieten să vi-l 
citească. Desigur, dacă doriţi, puteți pur și simplu să memoraţi cât mai mult. 
Oricare variantă este la fel de corectă. 


EXERCIŢIUL 2 - CASA DE PE MALUL DREPT 

Cautaţi-vă o poziție cât mai confortabilă, stând pe scaun, închideţi ochii și 
respirați lent și regulat. Din acest moment, veţi începe să vă focalizați 
mintea și corpul asupra relaxării și obținerii stării de bine. Din nou, pe 
măsură ce menționați diferite părți ale corpului, concentraţi-vă asupra 
fiecăreia căutând s-o relaxaţi. 


Inspir adânc și mă relaxez... inspir din nou adânc și mă relaxez... inspir 
adânc și mă relâxez... Pielea capului îmi este relaxată, îmi simt pielea 
capului relaxată... Fruntea îmi este relaxată, îmi simt fruntea relaxată... 
Pleoapele îmi sunt relaxate, îmi simt pleoapele relaxate... Faţa îmi este 
relaxată, îmi simt fața relaxată... Limba îmi este relaxată, îmi simt limba 
relaxată... Maxilarele îmi sunt relaxate, îmi simt maxilarele relaxate... 
Gâtul îmi este relaxat, îmi simt gâtul relaxat... 


Umerii îmi sunt relaxaţi, îmi simt umerii relaxaţi... Braţele și mâinile îmi 
sunt relaxate, îmi simt brațele și mâinile relaxate... Spatele îmi este rela- 
xat, îmi simt spatele relaxat... Pieptul îmi este relaxat, îmi simt pieptul 
relaxat... Șalele îmi sunt relaxate, îmi simt șalele relaxate... 


Abdomenul îmi este relaxat, îmi simt abdomenul relaxat... Șoldurile îmi 
sunt relaxate, îmi simt șoldurile relaxate... Coapsele îmi sunt relaxate, îmi 
simt coapsele relaxate... Genunchii îmi sunt relaxaţi, îmi simt genunchii 
relaxaţi... Gambele îmi sunt relaxate, îmi simt gambele relaxate... Glez- 
nele îmi sunt relaxate, îmi simt gleznele relaxate... Degetele picioarelor 
îmi sunt relaxate, îmi simt degetele picioarelor relaxate... Tălpile îmi sunt 
relaxate, îmi simt tălpile relaxate... Călcâiele îmi sunt relaxate, îmi simt 
călcâiele relaxate... 


Inspir adânc și mă relaxez... Îmi voi imagina acum că mă aflu într-un loc 
de relaxare cu totul special... Pretind că mă aflu realmente acolo... Pot 
vedea scena din jurul meu... Pot simţi miresmele din aer și pot auzi 
sunetele minunate... Îmi voi acorda o scurtă perioadă pentru a mă bucura 
de toate acestea (aprox. 20-30 de secunde). 

Din nou, inspir adânc și mă relaxez... Acum, îmi voi imagina că mă aflu pe 
malul unui râu... râul este înapoia mea, iar eu privesc un peisaj minunat... 


Pot simţi iarba verde și mătăsoasă sub tălpi... deasupra mea, cerul este 
albastru și văzduhul este înmiresmat de aromele florilor... Pot auzi sune- 
tele ținutului minunat ce se întinde în fața mea... 


În curând, voi păși în acest ţinut, creându-i detaliile în vreme ce voi 
merge pentru a găsi locul perfect pentru casa mea... 


Încep acum această minunată călătorie, acordându-mi un răgaz ca să 
creez peisajul din jur (aprox. 1 minut). 


Acum, îmi concentrez mintea asupra locului unde voi construi Casa mea 
de pe Malul Drept... Mai întâi, creez pereţii, a căror înălțime și aspect le 
aleg după cum doresc... Apoi, ferestrele... acoperișul este roșu... Intrarea 
este primitoare și atrăgătoare... Acum, am creat exteriorul Casei mele de 
pe Malul Drept... O voi folosi pentru a obține ceea ce doresc de la viața 
mea... 


Acum, părăsesc casa și revin pe malul râului... Simt iarba verde și 
mătăsoasă sub tălpi. În curând, voi număra de la 1 la 7, pentru a ieși 
treptat din această stare sănătoasă de relaxare profundă... 


1... 2... 3... 4... am trecut acum de jumătate, când voi deschide ochii voi fi 
complet treaz și revitalizat, atât fizic, cât și mintal... 5, încep să-mi 
pregătesc corpul... 6, sunt gata să deschid ochii... și 7, deschid ochii și 
sunt complet treaz acum, vioi din punct de vedere fizic și mintal. 


Din nou, sunt convins că exercițiul a fost pe placul dumneavoastră; vă rog, 
nu uitaţi că vă veți îmbunătăţi performanțele pe măsură ce veţi exersa mai mult. 
Am menționat deja folosirea afirmațiilor, acele declaraţii pozitive făcute la tim- 
pul prezent, care vă programează subconștientul pentru succes. Veţi observa că 
dacă le repetaţi atunci când vă aflați la Fundaţie, efectul lor va fi mai puternic. 
Starea relaxată reprezintă momentul ideal pentru a le repeta. Le puteţi utiliza 
așa cum doriţi, fie înainte de a intra în casă, fie după aceea, sau atât înainte cât 
și după aceea. Indiferent de felul în care veţi proceda, este recomandabil să vă 
fixaţi un tipar și să vă străduiți să-l respectați. 

Nu uitaţi, practicarea relaxării constituie un mod de viață ce va aduce avan- 
tajele dorite. Recomand cu insistență ca zilnic să se efectueze trei ședințe: dimi- 
neaţa, după-amiaza și seara. Este mai bine să alegeţi varianta compusă din trei 
ședințe de câte 5 minute decât pe cea conţinând una singură de 15 minute. 
Evident, cu cât veți exersa mai des, cu atât rezultatele vor fi mai bune — depinde 

numai de dumneavoastră. Relaxarea profundă combinată cu tehnicile ce vor fi 
prezentate în următoarele capitole vă vor oferi atuurile decisive, grație cărora 
veţi izbândi. Cunoașteţi deja refrenul: Funcționează! 


REZUMAT 


1. Practicaţi relaxarea profundă, ghidându-vă după exerciţiile din carte, 
pentru a vă controla stresul. 

2. Vizitaţi Casa de pe Malul Drept și asiguraţi-vă o Perioadă de Recuperare 
Calitativă. Exersaţi cel puţin o dată pe zi deși, dacă veţi efectua trei 
ședințe zilnic, rezultatele vor fi mai bune. Trei ședințe de câte 5 minute 
vor fi mai eficiente decât o singură ședință de 15 minute. 


6. VESTIBULUL, 
SALA DE ANTRENAMENT ȘI 
HOLUL CENTRAL 


REACȚII FAȚĂ DE TEHNICA DE RELAXARE FUNDAMENTALĂ 


În cadrul cursurilor MindStore, obișnuiesc să combin exercițiul de relaxare 
simplă cu cel al Casei de pe Malul Drept (a se vedea Capitolul 5) alcătuind unul 
singur, pe care l-am denumit Exerciţiul Fundaţiei. El durează aproximativ 40 de 
minute și, atunci când se termină, majoritatea celor care-l execută pentru prima 
dată cu mine nu pot crede că a trecut atâta timp. Mulţi sunt convinși că nu s-au 
scurs decât 10 sau cel mult 15 minute. În starea de relaxare profundă, timpul nu 
există în același fel în care obișnuim noi să-l concepem. 

Sunt sigur că vă puteți aminti cel puțin o ocazie când v-aţi suit în pat și ați 
adormit aproape imediat ce ați pus capul pe pernă, iar când v-aţi deșteptat, 
după 7, 8 sau 9 ore, nu v-a venit să credeți că aţi dormit atât de mult, întrucât 
aveaţi impresia că ați moțăit doar câteva minute. În mod similar, alergând prin 
parc, eu mă pot transpune adesea într-o minunată stare de visare cu ochii des- 
chiși, în care percepția mea asupra timpului devine distorsionată și în care nu 
mai sunt conștient de efortul fizic. 

Situaţii asemănătoare au fost descrise de toți marii sportivi iar pentru cei 
ce se interesează de asemenea lucruri menționez faptul că Timothy Gallwey 
se referă pe larg la ele, în excelenta lui serie de cărți Inner Game (Meciul inte- 
rior). El le consideră ca fiind „clipe albe“. Îmi amintesc de celebra atletă bri- 
tanică Yvonne Murray, care, în 1992, cu ocazia unui ședințe MindStore pe 
care am tinut-o în fața echipei naționale de rugbi a Scoției, a povestit că a 
încercat o senzație similară atunci când a câștigat medalia de aur la Cam- 
pionatele europene. Alergând în cursa de 3.000 de metri, a știut tot ceea ce 
se întâmpla în jurul ei până a intrat în ultima linie dreaptă a parcursului; 

atunci, a spus ea, totul a devenit alb și n-a mai fost conștientă decât de pro- 
pria-i respiraţie până ce a atins cu pieptul panglica de sosire — abia în acel 
moment, totul a redevenit normal. 

Şi alți campioni sportivi s-au referit la situația aceea aparte în care nu pot 
greși și totul decurge perfect. Timothy Gallwey afirmă că unii tenismeni văd 
mingea venind spre ei cu încetinitorul. Ei se află într-o stare de graţie, fiind în 
întregime conectaţi la joc. 

De-a lungul anilor pe care i-am petrecut călătorind prin ţară și predând 
cursurile MindStore, o serie de persoane mi-au povestit despre accidentele de 
mașină pe care le suferiseră. Toţi au descris episoadele respective ca și cum s-ar + 
fi derulat cu încetinitorul. 

E posibil ca în această stare specială a minții, timpul să fie perceput în alt 
mod. Presupun că veţi putea întrebuința respectiva particularitate în avantajul 
dumneavoastră. În Capitolul 9, voi reveni asupra ei și voi descrie detaliat 
posibilităţile de folosire. 

Alte observaţii făcute de persoanele care au încercat pentru prima dată Exer- 
cițiul Fundaţiei includ senzaţii similare îngreunării sau ușurării membrelor, deși 
de altă natură, precum și senzaţii plăcute de relaxare, mai cu seamă în mâini și 
picioare. Ştim că starea respectivă este una sănătoasă, că bătăile inimii înceti- 
nesc și vasele sanguine se dilată, permițând sângelui să ajungă în zone care n-au 
beneficiat mai mult timp de o irigare corespunzătoare. Lucrând cu fizioterape- 
uţii care acţionează în domeniul fotbalului, am aflat că ei preferă ca pacienții lor 
să fie total destinși. Afirmă că asta îi ajută pe convalescenţi să se refacă mai 
repede — și nu pot decât să le dau dreptate. 

Unele persoane simt furnicături atunci când sângele ajunge în zonele unde 
circulația este deficitară. Altele salivează abundent (eu, de pildă), iar altele se 
cufundă într-un somn reconfortant. Multe încearcă percepții diferite — ele par 
mai inventive pe măsură ce ideile le ajută în rezolvarea problemelor. 

În vreme ce folosiţi tehnicile de relaxare, sistemul nervos vegetativ acţio- 
nează mai lent (sistemul nervos vegetativ controlează bătăile inimii, frecvența 
respiraţiilor, temperatura corpului, digestia, tensiunea arterială și activităţile 
mușchilor). Acest răspuns de relaxare activează ramura parasimpatică a siste- 
mului nervos, reducând consumul de oxigen, tensiunea și nivelurile de acid lac- 
tic și cortizon. Tot el determină o funcţionare mai eficientă a organelor interne. 

În creier, are loc o intensificare în biochimia modificărilor de dispoziţie per- 
sonală, prin producerea de neurotransmițători și creșterea serotoninei în tot cor- 
pul, ceea ce induce o stare de calm, ba chiar de fericire. x 

Electroencefalograma (EEG) înregistrează undele cerebrale corespunzatoare 
diferitelor stări ale individului: 

Stare de veghe Unde beta 


Stare de veghe relaxată Unde alfa 


Somn superficial Unde teta 


Somn profund Unde delta 


Undele delta există în timp ce dormim. Undele teta caracterizează o stare de 
somn superficial, la limita dintre vis și veghe. Alfa reprezintă o stare de calm 
emoțional, de relaxare din punct de vedere fizic, similară visatului cu ochii des- 
chiși. Beta este starea conștientă, de totală trezire, specifică activităților curente. 

Starea pe care oamenii o ating la nivelul Fundaţiei Fizice și Mintale a 
tehnicilor MindStore provoacă o predominanţă a undelor alfa și teta. 

Fundaţia și tehnicile MindStore vor avea un impact direct asupra sănătății 
personale și, după cum veți ajunge să vă dați seama, asupra întregii dumnea- 
voastră vieţi, a relaţiilor și carierei — pe scurt, asupra tuturor aspectelor vieții ce 
vă interesează. 

Singura problemă cu care vă veți confrunta este de a găsi o „fereastră“ pen- 
tru aceste ședințe în programul și așa încărcat al zilelor de muncă. În ceea ce mă 
privește, eu nu fac ședințe de 40 de minute; ca și dumneavoastră probabil, 
nu-mi permit un asemenea lux. Veţi descoperi cu surprindere că e mai lesne să 
dați peste 10-15 minute disponibile. Pe măsură ce vă veţi obişnui să căutați timp 
pentru exersare, veți deveni mai eficient și veţi ajunge mai rapid la nivelul Fun- 
dației. Vă reamintesc că aveţi nevoie și de PRC (Perioadă de Recuperare Cali- 
tativă), așa că asigurați-vă timpul necesar. 

În următoarea noastră ședință, Exerciţiul 3, veţi începe prin aceeași relaxare 
fizică. După ce veţi ajunge pe Malul Drept, vă veți imagina mergând spre casa 
dumneavoastră de acolo. Vă veţi apropia de ușă, o veţi deschide și veți intra. 
Veţi crea imediat Vestibulul. Continuând să vă dezvoltați facultăţile emisferei 
cerebrale drepte, veți decide asupra formei sale, asupra pereţilor, podelei, ele- 
mentelor decorative și iluminării. În acest stadiu, este important să dați dovadă 
de inventivitate, să vă imaginați un spațiu atrăgător, primitor. 

Deoarece metoda MindStore vă va oferi tehnicile necesare pentru a atinge 
aspecte. nebănuite ale potențialului dumneavoastră, poate că ar fi bine să creați 
undeva în Vestibul, un simbol al acestui potențial. Ceva care să aibă o semni- 
ficaţie pentru dumneavoastră, pe măsură ce deveniți persoana care doriți să fiți. 
Pare destul de clar care ar fi simbolul succesului în sport, muzică sau actorie — 
totuși, în ceea ce vă privește, care este acesta? 

Simbolul potenţialului meu este o imagine a familiei; o imagine holografică, 
tridimensională, în care-i am alături pe Norma, Anthony și Christopher. Suntem 
cu toții sănătoși, fericiți și prosperi. Din cauza meseriei mele lipsesc mult de 
acasă, călătorind prin ţară — ca atare, am constatat că acest simbol îmi trezește 
întotdeauna dorința de a oferi măsura maximă a capacităților mele. Aveţi încre- 
dere în ceea ce vă trece prin minte. Dacă nu aveţi nici o inspiraţie, puteţi amâna 
pe mai târziu decizia respectivă până vă veți gândi la ceva. 

Deoarece Vestibulul constituie accesul spre interiorul casei, este important să 
faceți această zonă cât mai primitoare, caldă și atractivă. Veţi descoperi că 
inventivitatea dumneavoastră va spori, pe măsură ce exersaţi; ca atare nu vă 
manifestați prea critic față de primele eforturi mintale — le veți perfecționa pe 
parcurs. 

În continuare veți crea Sala de Antrenament. După cum arată și numele, ea 
vă antrenează, vă pregătește pentru celelalte încăperi. 

Folosirea acestei încăperi imaginare constituie o parte vitală a metodei 
MindStore, întrucât vă ajută în privința energiei personale. 


ENERGIA PERSONALĂ 


Bagajele vieţii sporesc cu fiecare zi a existenței noastre. Multe evenimente 
zilnice aduc propriile lor stresuri și tensiuni, care se fac simţite în planul energiei 
personale și, în funcţie de reacţiile individului, pot determina gânduri negative, 
modificări ale dispoziţiei, ba chiar sentimente și atitudini deprimante. Pentru 
unii, este suficient un singur comentariu negativ din partea unui coleg sau prie- 
ten pentru a-și expedia mintea și corpul pe panta descendentă a spiralei nega- 
tivismului. 

Cât de des aţi trecut prin asemenea experiențe? Aţi avut o zi bună și totul s-a 
desfășurat fără probleme. Să presupunem că ați fost implicat într-o activitate 
alături de cineva pe care l-aţi cunoscut recent, fie la slujbă, fie într-un cerc de 
amici. Aţi lucrat cot la cot, poate și alături de alții, dumneavoastră aţi reușit din 
plin ceea ce vă propuseserăți. Cu puţin înainte de terminarea programului, un 
prieten vă atrage atenția că toată ziua v-aţi adresat noului cunoscut cu un nume 
greșit. N-a fost o eroare fatală, persoana cu pricina n-a comentat și probabil că a 
înțeles, nedorind să vă pună într-o situație stingheritoare. Cu toate acestea, 
instantaneu, vă focalizați asupra aspectului negativ, începeți să vă imaginaţi tot 
soiul de reacții disprețuitoare, apare îndoiala de sine, vă simțţiți stânjenit și 
Partea bună a zilei pare pierdută pentru totdeauna. 

Mulţi dintre noi ajungem seara acasă, după o zi care ne-a epuizat. Poate că 
familia sau prietenii așteptaseră cu entuziasm venirea noastră, dar nu ne mai 
Putem descoperi înlăuntrul nostru nici un strop de energie, deși în alte ocazii 

lăsaserăm impresia că dispuneam de toată vitalitatea necesară pentru a aborda 
orice activitate am fi dorit. 

Lipsa de energie poate avea un impact negativ major asupra vieților noastre, 
ne poate face să ratăm activități plăcute sau ocazii favorabile care ne-ar asigura 
progres și dezvoltare ori, pur și simplu, ne poate face să pierdem plăcerile vieții. 

De aceea, tehnicile din Sala de Antrenament devin extrem de importante. 
Mai întâi veţi construi un duș, pe care urmează să-l întrebuințaţi pentru a vă 
„modifica instantaneu starea“, pentru a vă debarasa de efectele neplăcute ale 
zilei, înlocuind negativismul cu o anticipare pozitivă și intensă. Realizând aceas- 
tă încăpere, ideea mea a fost să folosesc simbolismul evident al curățării pentru 
a întări mesajele pozitive pe care vi le veți transmite. Folosind metoda Mind- 
Store, veți stabili un șablon de gândire care, prin repetiţie, va câștiga în mod 
automat importanță prin înțelesul său și va declanșa obținerea rezultatelor 
dorite. 

Veţi crea un duș care, în imaginația dumneavoastră, ori de câte ori îl veți 
porni, vă va oferi un jet cald de apă proaspătă. Apa vă va curge lin prin păr și va 
coborî peste corp, șiroind pe fiecare centimetru pătrat de piele și ducând cu ea 
oboseala mintală, restabilind energia. În același timp, dușul va produce raze 
luminoase de soare, pe care le puteţi închipui pătrunzându-vă în creier și înde- 
părtând negativismul ce s-a acumulat acolo. Recomand cu insistență evitarea 
oricăror gânduri referitoare la lipsa unor capacități, talente personale, imagine 
exterioară și altele similare. Concentraţi-vă numai asupra trăsăturilor omenești 
clasice: teama, meschinăria, mânia, invidia sau lăcomia și imaginaţi-vă că toate 
sunt spălate de jetul dușului. 

Pur și simplu, îndepărtați acumulările negative de peste zi. Vă sfătuiesc să 
faceţi acest lucru seara, înainte sau după cină. În felul acesta, veți fi pregătit 
pentru toată perioada de dinaintea somnului. Veţi observa că vă veţi spori can- 
titatea de energie, ce va fi suficientă pentru a vă bucura de activitățile serii. Veţi 
face dușul imaginar înainte de a pătrunde în alte încăperi - el va deveni parte 
componentă a Exerciţiului Standard de Intrare al metodei MindStore. 

Vă recomand cu stăruință să vă angajaţi din plin puterea creatoare în pri- 
vința acestei cabine de duș, care trebuie să fie o incintă cu totul specială — nu 
sunt de ajuns numai un paravan și o cadă; e nevoie de ceva deosebit ca aspect. 
Eu am ornat-o cu coloane de marmură și mozaic de gresie și am fixat dușul pe 
vârful unei stânci! Din el se revarsă o cascadă care îmi reîmprospătează forțele, 
făcându-mă să mă simt mai viguros. 

Opriţi dușul și părăsiți zona respectivă; instantaneu, v-aţi uscat și deţineţi o 
atitudine pozitivă față de ceea ce va urma. Așa trebuie să procedaţi înainte de a 
intra în celelalte încăperi. Nu este recomandabil să abordați cu o atitudine nega- 
tivă tehnicile pe care le voi descrie ulterior. Puteţi recunoaște că există o pro- 

plemă pe care trebuie s-o rezolvați; totuși, în paralel, e necesar să anticipaţi fap- 
tul că, prin abordarea ei, veți găsi o soluție. 

Tot în Sala de Antrenament se găsește o altă puternică unealtă de progra- 
mare: Raza Energizantă. Mulţi participanţi la cursurile MindStore rămân uimiți 
de rezultatele pe care le pot obţine cu ajutorul acestei tehnici simple. Aici, vă 
veţi imagina o Rază Energizantă care se ridică dintr-o platformă. Dumneavoas- 
tră staţi pe platforma respectivă și o rază de energie puternică vă încarcă, suind 
prin corp până în creștetul capului. 

Raza Energizantă vă va elibera de manifestările stresului și vă va înzestra cu 
un „instrument“ graţie căruia vă veţi spori instantaneu energia personală. Mii de 
oameni o folosesc pentru a-și îndepărta migrenele, primele simptome ale unui 
guturai, ba chiar și senzația de picoteală la volan, care apare atunci când șofezi 
mult noaptea. 

Principalul lucru este să admiteţi realitatea oricăror neplăceri de ordin fizic, 
nu să negaţi simptomele. Nu trebuie să repetați intruna: „Nu mă doare capul“. 
Recunoașteţi, de pildă: „Am o migrenă, dar n-o doresc“. Inchideţi ochii, inspirați 
adânc de trei ori, apoi relaxaţi-vă corpul din creștet până în tălpi. După aceea, 
focalizaţi-vă imaginaţia, transpunându-vă pe malul drept al râului. Admiraţi 
iarba verde și mătăsoasă, cerul albastru și sunetele din jur (toate trebuie perce- 
pute cu simțurile, ca și cum ar fi reale), înainte de a privi spre casa dumnea- 
voastră cu acoperiș roșu. Înaintaţi și pătrundeți în Vestibul, treceţi pe lângă 
simbolul potenţialului dumneavoastră și intraţi în Sala de Antrenament. Faceţi 
un duș, apoi urcați pe platforma Razei Energizante. Recunoașteţi-vă starea (mi- 
grenă, guturai, oboseală etc.), dar repetați-vă că nu doriți să vă simțiți în felul 
acela. Activaţi Raza Energizantă și imaginaţi-vă vibraţiile revitalizante ce se 
ridică de sub tălpile dumneavoastră, parcurgându-vă întregul corp până în cre- 
ier. Părăsiţi apoi casa și reveniți pe malul râului, spunându-vă că veți număra de 
la 1 la 7, iar când veţi ajunge la 7, veţi scăpa de neplăceri. Numărați după aceea 
de la 1 la 4 — la 4, reamintiţi-vă că aţi trecut de jumătate și deja vă simţiţi mai 
bine — iar când ajungeţi la 7, deschideţi ochii și deveniți vioi atât fizic cât și min- 
tal, în plină sănătate. La 5, începeți să vă pregătiți corpul, la 6, pregătiţi-vă să 
deschideţi ochii, la 7 deschideți-i și spuneţi-vă în gând: „Sunt perfect treaz, activ 
fizic și mintal“. pis 

Veţi observa că, focalizându-vă gândurile asupra a ceea ce trebuie să faceți, 
simptomele neplăcute vor dispărea. În mare parte, ele nu sunt decât manifestări 
ale stresului, iar pentru că relaxarea este unicul tratament cu adevărat natural al 
stresului, exercițiul descris anterior se va ocupa chiar de acesta. Prin întărirea 
suplimentară a intenţiilor dumneavoastră în starea alfa/teta, trimiteţi un mesaj 
puternic creierului solicitându-l să producă rezultatul dorit. 

Această practică alcătuită din cele trei inspirații adânci, urmate de relaxarea 
din creștet până în tălpi și de focalizarea imaginaţiei asupra Malului Drept, 
înainte de a pătrunde în casă, este denumită de mine Exerciţiul Standard de 
Intrare. 

Veţi constata că puteți folosi Raza Energizantă pentru a vă spori în mod 
spectaculos energia. O puteți face seara, după o zi grea, la încheierea unei 
ședințe PRC, înainte ori după cină. Aplicațiile ei sunt multiple: înaintea unei 
petreceri, a unei întâlniri, a unui meci sau a unei întruniri de afaceri, după o 
călătorie lungă... practic oricând simțiți nevoia unui supliment de energie. 

În ceea ce mă privește, eu nici nu mă gândesc să susțin o conferință ori o 
prelegere fără să mă relaxez profund, pentru a-mi focaliza mintea și corpul 
asupra sarcinii care mă așteaptă. Închei ședința cu o doză din Raza Energizantă, 
care îmi asigură o abundență de vitalitate ce surprinde adesea audiența. De 
aceea, recomand să o utilizaţi fără șovăială. Avantajele pe care le veţi obține vor 
fi imediate și evidente, iar rezultatele pe termen lung vor fi și mai semnificative. 
Participanţii la cursuri mi-au spus că, prin combinarea relaxării cu dușul și raza, 
au obținut controlul asupra unor probleme cum ar fi hipertensiunea, herpesul și 
diferite dureri. 

Repet: Funcţionează! Transformaţi această practică într-un mod de trai și vă 
veţi bucura cu atât mai mult de viață. Nu uitaţi: dușul făcut înainte de a pă- 
trunde în alte încăperi ale Casei de pe Malul Drept constituie o parte importantă 
din Exercițiul Standard de Intrare și, prin urmare, o altă etapă din metoda 
MindStore. 

Acum, dacă vă simţiți pregătit, parcurgeţi al treilea exercițiu, pentru a 
construi Vestibulul și Sala de Antrenament. Vă veţi imagina, de asemenea, că 
folosiți dușul, dar veţi lăsa pentru mai târziu Raza Energizantă. Veţi constata din 
nou că rezultatele cele mai bune se obțin atunci când înregistrați exercițiul pe 
casetă, pentru a-l asculta, sau când rugați un prieten să vi-l citească. 


EXERCIŢIUL 3 — VESTIBULUL ȘI SALA DE ANTRENAMENT 

Căutaţi-vă o poziție cât mai confortabilă, stând pe scaun, închideţi ochii și 
respiraţi lent și regulat. Din acest moment, veţi începe să vă focalizați 
mintea și corpul asupra relaxării și obținerii stării de bine. Din nou, pe 
măsură ce menţionaţi diferite părți ale corpului, concentraţi-vă asupra 
fiecăreia, căutând s-o relaxaţi. 


Inspir adânc și mă relaxez... inspir din nou adânc și mă relaxez... inspir 
adânc și mă relaxez... Pielea capului îmi este relaxată, îmi simt pielea 
capului relaxată... Fruntea îmi este relaxată, îmi simt fruntea relaxată... 
Pleoapele îmi sunt relaxate, îmi simt pleoapele relaxate... Faţa îmi este 
relaxată, îmi simt fața relaxată... Limba îmi este relaxată, îmi simt limba 

relaxată... Maxilarele îmi sunt relaxate, îmi simt maxilarele relaxate... 
Gâtul îmi este relaxat, îmi simt gâtul relaxat... 


Umerii îmi sunt relaxaţi, îmi simt umerii relaxaţi... Braţele și mâinile îmi 
sunt relaxate, îmi simt brațele și mâinile relaxate... Spatele îmi este rela- 
xat, îmi simt spatele relaxat... Pieptul îmi este relaxat, îmi simt pieptul 
relaxat... Șalele îmi sunt relaxate, îmi simt șalele relaxate... 


Abdomenul îmi este relaxat, îmi simt abdomenul relaxat... Șoldurile îmi 
sunt relaxate, îmi simt șoldurile relaxate... Coapsele îmi sunt relaxate, îmi 
simt coapsele relaxate... Genunchii îmi sunt relaxaţi, îmi simt genunchii 
relaxaţi... Gambele îmi sunt relaxate, îmi simt gambele relaxate... Glez- 
nele îmi sunt relaxate, îmi simt gleznele relaxate... Degetele picioarelor 
îmi sunt relaxate, îmi simt degetele picioarelor relaxate... Tălpile îmi sunt 
relaxate, îmi simt tălpile relaxate... Călcâiele îmi sunt relaxate, îmi simt 
călcâiele relaxate... 


Inspir adânc și mă relaxez... 


Îmi voi imagina acum că mă aflu într-un loc de relaxare cu totul special... 
Pretind că mă aflu realmente acolo... Imi voi acorda o scurtă perioadă 
pentru a mă bucura de toate acestea (aprox. 30 de secunde). 


Inspir adânc și mă relaxez... 


Acum, îmi voi imagina că mă aflu pe malul râului... Râul este înapoia 
mea, iar eu privesc un peisaj minunat... 


Pot simţi iarba verde și mătăsoasă sub tălpi... deasupra mea, cerul este 
albastru și văzduhul este înmiresmat de aromele florilor... Pot auzi 
sunetele ținutului minunat ce se întinde în fața mea... 


Privesc acum spre casă și-mi reamintesc construcția ei, aspectul pereților, 
acoperișul roșu și intrarea... Înaintez, într-acolo... peste o clipă, voi des- 
chide ușa, pentru a crea Vestibulul și a plasa acolo un simbol al potenţia- 
lului meu... 


Acum, deschid ușa... mai întâi, creez forma Vestibulului și stabilesc înăl- 
țimea tavanului... acum, decoraţiunile, culorile și luminile lui... Peste o 
clipă, voi plasa aici un simbol al potențialului meu. Mă voi încrede în pu- 
terea mea creatoare și în orice îmi va veni în minte... În toate exercițiile 
viitoare, voi trece prin Vestibul, devenit parte a Exercițiului Standard de 
Intrare. Programez la nivelul Fundaţiei. Peste o clipă, voi crea Sala de 

Antrenament... Este o încăpere pe care o voi folosi pentru reglarea pre- 
cisă a energiei mele și pentru eliberarea de manifestările stresului... 


Sala de Antrenament urmează după Vestibul... Acum, creez forma încă- 
perii și stabilesc înălțimea tavanului... acum decoraţiunile, culorile. și 
luminile ei... Acum, voi construi o cabină pentru duș, unde îmi voi curăța 
energia negativă și șabloanele ei fundamentale de gândire distructivă... 
Aleg forma și dimensiunile... stabilesc culorile... acum, plasez dușul pro- 
priu-zis și robinetele pentru reglarea debitului... Voi întrebuința această 
cabină de duș în toate exerciţiile și ședințele viitoare... 


Peste o clipă, voi sta sub dușul meu și mă voi curăța de negativismul 
actual, precum și de șabloanele lui fundamentale de gândire... 


Intru acum în cabina de duș și deschid robinetele ca să poată începe 
acțiunea de curățire... Îmi imaginez că simt apa caldă curgându-mi prin 
păr, apoi coborând peste fiecare centimetru pătrat de piele, curățând 
oboseala mintală și aducând din nou vibranta energie vitală... 


Îmi imaginez acum raze puternice de soare pătrunzând adânc în mine... 
filtrând și îndepărtând atitudinile mele limitative și distructive, mai cu 
seamă gândirea negativistă de azi... 


Închid robinetul dușului și ies din cabină, instantaneu uscat și simțin- 
du-mă împrospătat cu anticipări pozitive... 


Acum, voi crea Raza Energizantă, a cărei sursă se va găsi dedesubtul unei 
platforme... Voi folosi această rază de vitalitate pentru îndepărtarea 
manifestărilor fizice ale stresului și pentru sporirea imediată a energiei 
personale... 


Am creat acum Sala de Antrenament,.. ea va deveni parte integrantă a 
tehnicilor MindStore, pe măsură ce voi face din ele o parte importantă a 
vieții mele. Acum, îmi voi repeta afirmaţiile pozitive (de exemplu: „Eu mă 
eliberez de negativitate la toate nivelurile din viața mea acum“ sau „Eu 
decid să am gânduri luminoase, fericite și pozitive acum“ sau „Din zi în zi, 
mă simt tot mai bine, din toate punctele de vedere“)... 


Acum, voi părăsi casa și voi reveni pe malul râului... Simt iarba verde și 
mătăsoasă sub tălpi. În curând, voi număra de la 1 la 7, pentru a ieși 
treptat din această stare sănătoasă de relaxare profundă... 


1... 2... 3... 4... am trecut acum de jumătate, când voi deschide ochii voi fi 
complet treaz și revitalizat, atât fizic, cât și mintal... 5, încep să-mi 

pregătesc corpul... 6, sunt gata să deschid ochii... și 7, deschid ochii și 
sunt complet treaz acum, vioi din punct de vedere fizic și mintal. 


HOLUL CENTRAL 


Holul Central este acea zonă a casei în care veți pătrunde pe parcursul tutu- 
ror viitoarelor exerciţii și ședințe, de îndată ce veți fi ieșit din Sala de Antrena- 
ment. După cum poate că vă așteptați, din el se ajunge în oricare încăpere a 
casei. Repet, aspectul lui depinde exclusiv de puterea dumneavoastră creatoare 
- puteţi alege să-l faceţi atrăgător și viu colorat. Veţi stabili forma, înălțimea pla- 
fonului și decoraţiunile. Puteţi introduce scări spiralate sau puteți opta pentru 
un hol larg și tavan cu basoreliefuri și pilaștri sculptați. Totul rămâne în seama 
dumneavoastră. 

Într-o bună zi, la unul din cursurile pe care le predam în Glasgow a participat 
și o fostă colegă de la Serviciul de asistență socială. După ore, a venit la mine să 
stăm de vorbă și mi-a făcut o observaţie care a avut un impact deosebit asupra 
mea. : 
Întotdeauna, le cer participanților la cursuri ca la sfârșitul fiecărui exercițiu 
să-și exprime, în minte, mulțumirea pentru calitatea propriei gândiri. Fosta co- 
legă mi-a spus cu lacrimi în ochi cât de mult apreciase acest lucru, fiindcă fusese 
realmente prima dată când își mulțumise pentru ceva. După aceea, se gândise că 
obișnuia să se autoînvinuiască prea ușor și cu regularitate pentru un eșec sau 
altul, fără a se lăuda niciodată și fără a aprecia faptul că, în realitate, era o per- 
soană aparte. Pot spune că mulți colegi și prieteni îi apreciau munca pe care o 
depunea, fiindu-i într-adevăr recunoscători pentru devotament, pricepere. și 
prietenie. 

Amândoi am înțeles că sentimentele pe care le încerca față de ea însăși nu 
constituiau o experiență izolată și, fiindcă petrecusem destui ani făcându-mi griji 
în legătură cu propria-mi sănătate, am priceput că mulți, mulți oameni - proba- 
bil vasta majoritate — se autoînvinuiesc foarte ușor și poate că niciodată nu se 
laudă sau nu se apreciază pentru ceea ce fac. 

Asta am avut în minte când m-am hotărât să completez construcția cu Holul 
Central. Din el veți ajunge în oricare cameră, fiind obligatoriu să treceţi pe acolo. 
Întrucât în acele momente vă veți afla în starea profundă de relaxare alfa/teta, 
el poate fi utilizat pentru a vă aduce conștiința la nivelul pozitivului, învingând 
eventualele imagini negative despre propria dumneavoastră persoană. Sunt 
convins că, dacă doriţi, ați reuși să vă amintiți unele ocazii când v-aţi întrebu- 
ințat capacitățile la maximum, realizând lucruri excelente, momente când ați 
fost în culmea fericirii, când v-aţi bucurat cu adevărat de viață. 

Astfel, construind Holul Central, ornați-i pereții cu imagini care descriu mo- 
mentele cele mai bune din trecutul dumneavoastră. Puteţi pune fresce, tablouri 
și fotografii, imagini cât mai mari ale acelor momente speciale. Aveţi încredere 
în orice vă vine în minte. Reamintind aceste episoade la nivelul alfa/teta, vă veți 
reafirma că în trecut ați cunoscut bucuria și fericirea și că, desigur, sunteți în 
stare să reușiți, vă așteptați ca ele să existe și în viitor. O asemenea idee simplă 
poate avea un impact masiv asupra respectului de sine și, prin urmare, asupra 
existenţei de zi cu zi. 

Eu am ales amintiri pline de veselie și reușite: înscrierea unui gol pentru 
echipa clasei, în școala primară, o lovitură izbutită de la mare distanță la golf, 
nașterea fiilor mei, ovaţiile primite din partea unor participanți la cursuri și 
multe altele. Gândiţi-vă pe îndelete și alegeţi ceea ce veţi pune pe pereții holu- 
lui. Imaginile respective vă aparţin și au semnificație numai pentru dumnea- 
voastră, nu le judecaţi întrebându-vă ce ar pune alții aici. Distraţi-vă, faceți mai 
multe încercări — uneori, ideile cele mai simple sunt și cele mai bune. 


EXERCIŢIUL 4 - HOLUL CENTRAL 

Căutaţi-vă o poziţie cât mai confortabilă, stând pe scaun, închideți ochii și 
respiraţi lent și regulat. Din acest moment, veți începe să vă focalizați 
mintea și corpul asupra relaxării și obținerii stării de bine. Din nou, pe 
măsură ce veți menţiona diferite părți ale corpului, concentrați-vă asupra 
fiecăreia, căutând s-o relaxaţi. 


Inspir adânc și mă relaxez... inspir din nou adânc și mă relaxez... inspir 
adânc și mă relaxez... Pielea capului îmi este relaxată, îmi simt pielea 
capului relaxată... Fruntea îmi este relaxată, îmi simt fruntea relaxată... 
Pleoapele îmi sunt relaxate, îmi simt pleoapele relaxate... Faţa îmi este 
relaxată, îmi simt fața relaxată... Limba îmi este relaxată, îmi simt limba 
relaxată... Maxilarele îmi sunt relaxate, îmi simt maxilarele relaxate... 
Gâtul îmi este relaxat, îmi simt gâtul relaxat... 


Umerii îmi sunt relaxaţi, îmi simt umerii relaxaţi... Braţele și mâinile îmi 
sunt relaxate, îmi simt brațele și mâinile relaxate... Spatele îmi este 
relaxat, îmi simt spatele relaxat... Pieptul îmi este relaxat, îmi simt pieptul 
relaxat... Șalele îmi sunt relaxate, îmi simt șalele relaxate... 


Abdomenul îmi este relaxat, îmi simt abdomenul relaxat... Șoldurile îmi 
sunt relaxate, îmi simt șoldurile relaxate... Coapsele îmi sunt relaxate, îmi 
simt coapsele relaxate... Genunchii îmi sunt relaxaţi, îmi simt genunchii 
relaxaţi... Gambele îmi sunt relaxate, îmi simt gambele relaxate... Glez- 
nele îmi sunt relaxate, îmi simt gleznele relaxate... Degetele picioarelor 
îmi sunt relaxate, îmi simt degetele picioarelor relaxate... Tălpile îmi sunt 

relaxate, îmi simt tălpile relaxate... Călcâiele îmi sunt relaxate, îmi simt 
călcâiele relaxate... 


Inspir adânc și mă relaxez... 


Îmi voi imagina acum că mă aflu într-un loc de relaxare cu totul special... 
Pretind că mă aflu realmente acolo... Îmi voi acorda o scurtă perioadă 
pentru a mă bucura de toate acestea (aprox. 30 de secunde). 


Inspir adânc și mă relaxez... 


Acum, îmi voi imagina că mă aflu pe malul râului... Râul este înapoia 
mea, iar eu privesc un peisaj minunat... 


Pot simţi iarba verde și mătăsoasă sub tălpi... deasupra cerul este albastru 
și văzduhul este înmiresmat de aromele florilor... Pot auzi sunetele 
ținutului minunat ce se întinde în fața mea... 


Acum, înaintez şi pătrund în Vestibul, trec pe lângă simbolul meu și intru 
în Sala de Antrenament... 


Peste o clipă, voi sta sub dușul meu și mă voi.curăța de negativismul 
actual, precum și de șabloanele lui fundamentale de gândire... 


Intru acum în cabina de duș și deschid robinetele, ca să poată începe 
acțiunea de curățire... Îmi imaginez că simt apa caldă curgându-mi prin 
păr, apoi coborând peste fiecare centimetru pătrat de piele, curățând 
oboseala mintală și aducând din nou vibranta energie vitală... 


Îmi imaginez acum raze puternice de soare pătrunzând adânc în mine... 
filtrând și îndepărtând atitudinile mele limitative și distructive, mai cu 
seamă gândirea negativistă de azi... 


Închid robinetul dușului și ies din cabină, instantaneu uscat și simţin- 
du-mă împrospătat cu anticipări pozitive... 


Peste o clipă, voi crea Holul Central... Din el, se ajunge în toate încăperile 
casei mele și în el se pătrunde direct din Sala de Antrenament... Acum, îi 
creez forma și stabilesc înălțimea tavanului... acum, decorațiunile, 
culorile și luminile lui... 


Pe pereți, voi pune acum imagini din trecutul meu, desprinse din 
momentele în care m-am simțit cel mai bine (aprox. 1 minut). 


Am creat acum Holul Central... din el, se poate ajunge în toate camerele 
din casa mea... 

Acum, voi părăsi casa și voi reveni pe malul râului... Simt iarba verde și 
mătăsoasă sub tălpi. În curând, voi număra de la 1 la 7, pentru a ieși 
treptat din această stare sănătoasă de relaxare profundă... 


al 


1. 2... 3... 4... am trecut acum de jumătate, când voi deschide ochii voi fi 


complet treaz și revitalizat, atât fizic, cât și mintal... 5, încep să-mi 
pregătesc corpul... 6, sunt gata să deschid ochii... și 7, deschid ochii și 
sunt complet treaz acum, vioi din punct de vedere fizic și mintal. 


REZUMAT 


h 


2. 
3. 


q. 


Relaxarea profundă, fizică și mintală, asigură un răspuns sănătos în fața 
efectelor stresului. 

Activitatea undelor cerebrale scade pe durata relaxării. 

Simbolul potenţialului propriu vă va reîntări încrederea că puteţi realiza 
mai multe lucruri valoroase în viață. 

Folosiţi Sala de Antrenament pentru a vă controla permanent energia 
fizică. 


„ Seara reprezintă un moment excelent pentru practicarea acestor exerciții, 


fiind o fază de trecere de la solicitările zilei la activitățile extraprofesio- 
nale. 


„ Exerciţiul Standard de Intrare: 


a) Adoptaţi o poziţie confortabilă, închideţi ochii, inspirați profund de trei 
ori și relaxați-vă cu fiecare expirație. 

b) Relaxaţi-vă corpul din creștet până în tălpi (de exemplu: „Pielea capu- 
lui îmi este relaxată, îmi simt pielea capului relaxată... Fruntea îmi este 
relaxată, îmi simt fruntea relaxată...“ etc.) 

c) Imaginaţi-vă pe malul râului, înaintați spre casă, pătrundeți în Vestibul 
și faceți un duș în Sala de Antrenament . 


. Consolidaţi-vă respectul față de propria dumneavoastră persoană, plasând 


imagini pozitive pe pereţii Holului Central. 


. Sunteţi o persoană cu totul deosebită. În viața dumneavoastră au existat 


momente când ați demonstrat că, în realitate, sunteți o ființă remarcabilă. 


7. STABILIREA OBIECTIVELOR 
SI 
REZOLVAREA PROBLEMELOR 


Până ce nu ești devotat unui țel, există întotdeauna posibilitatea de a bate în 
retragere: există întotdeauna ineficiența. În absolut toate actele de inițiativă 
(și de creație) se găseşte un adevăr fundamental a cărui ignorare distruge 
nenumărate idei și planuri splendide; atunci când un individ se dedică cu 
hotărâre unui ţel, providenţa acționează și ea. 

Se petrec tot soiul de fapte utile, care altfel nu ar fi avut loc. O suită întreagă 
de evenimente derivă din hotărârea respectivă, aducând în sprijinul tău o 
multitudine de întâmplări neprevăzute, întâlniri și ajutoare materiale la 
care nimeni n-ar fi visat. Indiferent de ceea ce poţi face, sau visezi că poți 
face, începe! 

Îndrăzneala deţine geniu, magie și putere. 

Începe Acum! 


GOETHE 


Un gânditor de geniu a rezumat în câteva rânduri ceea ce mulți au căutat să 
explice prin intermediul mai multor cărți și programe de instruire. Am regăsit 
această forță, aproape magnetică și aparent ascunsă, în toate istoriile referitoare 
la succes pe care le-am citit sau despre care am aflat. 

Pentru noi, cei din echipa MindStore, cea mai mare satisfacție o reprezintă 
permanentele scrisori, telefoane, ca și feedback-ul pe care-l recepționăm la 
cursuri. Mulţi indivizi spun: „Treaba asta mi-a schimbat viața!“ și, în ciuda fap- 
tului că pare o afirmaţie de-a dreptul riscantă, eu înțeleg ce vor să zică deoarece 
a schimbat și viața mea. 

Eu cred că impactul este atât de mare din cauza combinației între eliberarea 
de negativism și abordarea pozitivismului, simultan cu înțelegerea deplină și 

concentrarea tuturor gândurilor și a întregii energii asupra informaţiilor pe care 
urmează să le abordăm. Materialul acesta trebuie să facă parte din cele mai 
importante informaţii pe care le puteți întâlni vreodată. Mulţi dintre cei care-l 
citesc se așteaptă la idei complicate și adeseori sunt dezamăgiţi, ajungând chiar 
până acolo încât refuză să creadă că ceva ce poate reprezenta o schimbare în 
viața lor este atât de simplu. 

În excelenta lui carte Think and Grow Rich (Gândeşte și îmbogățește-te), 
Napoleon Hill încearcă să-și avertizeze cititorii în privința puterii ce poate fi 
îmblânzită atunci când se descoperă secretul ce se află înapoia tuturor 
succeselor. El nu-l formulează explicit, ci lasă cititorul să-l discearnă din paginile 
ce urmează; desigur, mulți nu reușesc să-l descopere, deoarece fiind atât de 
evident, în mod paradoxal, este ușor de trecut cu vederea. 

Mă simt extrem de mulțumit atunci când primesc vești din partea celor care 
mi-au acceptat explicația și au folosit tehnicile MindStore. Dezvoltarea lor și 
realizările satisfăcătoare sunt foarte încurajatoare. Cu toate acestea, alți indivizi, 
adesea din același birou sau din cadrul familiei, consideră că metoda ar fi „o 
aiureală“. Din păcate, ei au perfectă dreptate; din punctul de vedere al creierului 
dumneavoastră, ceea ce credeți reprezintă chiar adevărul. Așadar, acceptând 
aceste idei și punându-le în practică, ele funcţionează; pe de altă parte, dacă veți 
renunța la ele, gestul dumneavoastră va fi la fel de corect. După cum vedeți, 
răspunsul depinde în exclusivitate de dumneavoastră — dumneavoastră vă veţi 
determina propriile realizări. 

Eu cred că dacă aţi ajuns până aici cu lectura, atunci doriţi să câștigați ceva. 
Dorinţa de a învăţa și descoperi lucruri noi este suficientă pentru a pune 
lucrurile în mișcare. De aceea, vă rog să vă străduiți să înţelegeţi ceea ce voi 
explica în continuare și să vă apucaţi de treabă. Vă doresc mult succes! 


STABILIREA UNUI OBIECTIV ȘI SCRIEREA LUI PE HÂRTIE 


Viața mea a cunoscut un dramatic salt înainte atunci când am citit un articol 
despre Universitatea Yale. În 1953, universitatea a desfășurat un sondaj pentru a 
afla ce credeau studenții despre celebrul lor lăcaș de învățământ. La sondaj au 
participat toți studenţii din ultimul an, cărora li s-a cerut părerea despre campus, 
profesori, bibliotecă, amfiteatre, cursuri, săli de studiu, ba chiar și despre cantină 
și serviciile auxiliare. Practic, s-au pus toate întrebările posibile; mai mult, ches- 
tionarul continua cu întrebări generale despre viață. 

Citind respectivul articol, am descoperit că una dintre întrebări fusese: „V-aţi 
fixat obiective în viață?“ Se pare că 10 la sută din total răspunseseră afirmativ. 
Pe moment, acel amănunt n-a avut nici un impact asupra mea; pe atunci, citeam 
pur și simplu, fără să mă gândesc la implicaţii. Următoarea întrebare fusese: 

„Dacă v-aţi fixat obiective, le-aţi scris pe hârtie?“ Îmi amintesc <ă 4 la sută din 
total răspunseseră afirmativ. Din nou, am citit mai departe, fără să reflectez 
asupra cifrei. 

După douăzeci de ani, în 1973, universitatea a intenționat să repete sondajul 
printre studenții din ultimul an, punând cam aceleași întrebări. După ce s-a luat 
hotărârea respectivă, cineva a sugerat că ar fi fost bine să se afle ce se întâm- 
plase cu aceia care răspunseseră la chestionar cu douăzeci de ani în urmă. Con- 
siliul de administraţie a acceptat propunerea; ca atare, au fost expediate ches- 
tionare și acestora. Unii muriseră, alții părăsiseră țara, totuși majoritatea au fost 
găsiți. 

Lucrurile pe care le-am aflat în continuare m-au făcut să mă opresc din citit, 
având un profund impact asupra gândirii mele; ca să fiu sincer, mi-au schimbat 
pentru totdeauna viața. Astfel, am descoperit că acei 4 la sută care, cu două 
decenii în urmă, își scriseseră pe hârtie obiectivele, se găseau acum cu mult, cu 
foarte mult, înaintea celorlalți în privința indicatorilor ce pot sugera succesul, 
Roţile Vieţilor lor erau echilibrate și cu note mari. Bunăstarea lor, devotamentul 
pe care-l manifestau față de comunitate, relaţiile pe care le aveau și alte multe 
amănunte erau net superioare față de ale celorlalți. Una dintre statisticile care 
m-au impresionat cel mai mult a fost cea potrivit căreia toți indivizii care făceau 
parte din amintiţii 4 la sută nu aveau griji financiare, ba chiar câștigau mai mult 
decât restul de 96 la sută — cei care nu-și scriseseră obiectivele pe hârtie — luați 
laolaltă. 

Cum la acea dată lucram în cadrul programului de asistență socială ocu- 
pându-mă de un district mare de la periferia Glasgow-ului, informaţia aceasta 
mi s-a părut tulburătoare. Petrecusem ani de zile printre oameni nefericiți care 
aveau dificultăți când se punea problema adaptării la mediu. Laolaltă, reușise- 
Tăm să facem multe lucruri bune, totuși cele aflate din sondaj m-au pus pe 
gânduri. 

Cu siguranță, mi-am spus, chestiunea nu se putea reduce la simplul fapt de a 
vă stabili un obiectiv și de a-l scrie pe hârtie. Mi-am adus aminte că undeva, în 
capul meu, zăceau ascunse vise de succes din copilărie, ba chiar și de la matu- 
ritate, idei poate excentrice în legătură cu diverse lucruri pe care mi-ar fi plăcut 
să le fac, dar pe care le adusesem foarte rar în prim-planul minții. În nici un caz 
nu le scrisesem pe hârtie. E drept, redactasem unele proiecte, cuprinzând 
obiective profesionale, dar era vorba îndeosebi de planuri anuale, concepute 
mai degrabă pentru a-mi încânta sau impresiona șefii. Chestionarul Yale repre- 
zenta ceva cu totul diferit — el m-a îmboldit să pornesc într-o extraordinară 
călătorie. Pot spune că și acum continuu călătoria respectivă, ea rămânând la fel 
de stimulatoare. 

M-am oprit și asupra amănuntului că, în '53, 10 la sută dintre studenți 
afirmaseră că-și stabiliseră obiective, totuși 60 la sută dintre ei nu se sinchisiseră 
să le scrie. Poate că, din punct de vedere psihologic, deranjul de a face acest 
lucru însemna un fel de angajament. Oare era posibil ca acesta să fi reprezentat 
o confirmare a spuselor lui Goethe? 

În perioada aceea, în paralel cu slujba, începusem să organizez excursii pen- 
tru schiori. Mă confruntam cu tot soiul de probleme legate de încasări și pier- 
deri, iar simțământul riscului, existent în orice afacere, îmi declanșase temeri 
firești de genul: „Dacă totul merge prost?“, „Dacă dau faliment?“ etc. Brusc, în 
faţă mi se deschisese un drum nou, ce se distingea prin simplitate; dacă metoda 
era adevărată și funcționa și în cazul meu, atunci nu aveam de ce să mai pierd 
timpul. 

Prin urmare m-am decis să aflu cât mai multe despre stabilirea de obiective. 
Din cele citite, am înțeles cu claritate că era o chestiune foarte serioasă, pentru 
explicarea căreia se foloseau multe metafore. De pildă, unii autori spuneau că 
viața este un joc cu spectatori și jucători. Spectatorii reprezintă marea majoritate 
— ei observă meciul de pe margine. Sunt pricepuţi la comentarii și sugestii, dar 
nu se implică niciodată cu adevărat în joc. Jucătorii sunt aceia care trăiesc viața 
din plin, care își stabilesc și ating obiectivele. 

Alţii spuneau că jocul vieţii are regulile lui, pe care le cunosc foarte puțini. 
Acestea lăsau impresia că ar constitui un secret bine tăinuit, însă cei care-l 
cunoșteau erau indivizii încununaţi de succes, câștigătorii, învingătorii. În plus, 
regula misterioasă, marele secret nu era altceva decât scrierea pe hârtie a 
obiectivelor. 

Îl mai ţineţi minte pe Frank Dick, fostul șef al antrenorilor din Federația 
Britanică de Atletism, cel cu teoria referitoare la Locuitorii munților și ai văilor? 
lată altă metaforă: Locuitorii munților își asumă riscurile câștigului, ațintindu-și 
privirea asupra înălțimilor vieţii și pornind la drum pentru cucerirea acestora. 

Mie îmi place să utilizez metafora „Oceanul Vieţii“. Pe ocean, avem șanse 
egale cu toții, fiecare în ambarcațiunea lui. Dacă nu ne-am născut cu vreun 
handicap mintal, atunci cu siguranță că avem posibilitatea de a reuși ceva în 
viaţă. (Sunt sigur că aţi constatat și dumneavoastră faptul că multe persoane 
handicapate fizic îi pot întrece pe cei mai mulţi dintre noi atunci când este vorba 
de depășirea greutăților.) 

În concepția mea, pe Oceanul Vieţii există furtuni, talazuri furioase, dar și 
zone de calm. Viaţa are suișuri și coborâșuri, pe măsură ce ambarcaţiunea 
înaintează. Cei 4 la sută știu că trebuie să ai o cârmă și un motor, în vreme ce 
restul de 96 la sută nici n-au habar că acestea există. 

Atunci când încep furtunile - pentru că sunt multe furtuni, iar cea mai 
teribilă dintre ele este recesiunea economică — chiar și cei 4 la sută pot fi abătuți 

din drum; totuși ei dețin mijloacele de a rezista, de a păstra controlul asupra 
cârmei și de a porni motorul pentru a declanșa lupta ce-i va ajuta să revină pe 
ruta pe care și-au stabilit-o, ca să ajungă la destinaţie. Trebuie să repet că n-am 
întâlnit niciodată vreo persoană (și nici n-am auzit vreodată să fi existat un 
asemenea specimen) care să fi cunoscut succesul instantaneu; drumul este 
întotdeauna dificil, presărat cu dezamăgiri și eșecuri aparente. Într-un fel sau 
altul, aceia care reușesc continuă pur și simplu să înainteze. 

Pe vreme de furtună, cei 96 la sută lipsiţi de cârmă și motor rămân la mila 
valurilor și curenților, fiind purtaţi de colo-colo. Uneori, se apropie câte un vapor 
imens și ei încearcă să se agaţe de acesta, sperând să poată ajunge până la 
orizont. De obicei, însă, siajul pe care-l lasă cei 4 la sută este prea puternic și-i 
silește să se desprindă. 

Când se face din nou timp frumos, cei 4 la sută pornesc motorul și se 
îndreaptă direct spre obiectiv. Restul de 96 la sută plutesc în derivă fiind duși 
acolo unde doresc curenții. 

Pe mine mă fascinează acest adevăr important, unul care n-a fost niciodată 
predat în școală, liceu sau facultate. Nu-mi amintesc să se fi pierdut măcar un 
singur minut cu discuţii referitoare la el. Aidoma majorităţii oamenilor, eu l-am 
aflat întâmplător însă consider că trebuie să devină o parte fundamentală a 
programei școlare. Nu pot să nu mă întreb în ce fel s-ar fi desfășurat existența, 
atât pentru mine, cât și pentru atâţia prieteni ai mei, dacă toate lucrurile acestea 
ne-ar fi fost predate ca mod de viață, dacă ar fi reprezentat piatra de temelie a 
procesului nostru educațional. 

Îndrăznesc să spun că acei 96 la sută dintre oameni care nu înțeleg impor- 
tanța obiectivelor își petrec toată viața ajutându-i pe cei 4 la sută să le atingă pe 
ale lor. Aceasta este una dintre marile probleme ale vieţii, și în același timp un 
mare adevăr. Așa cum a spus și Goethe, indivizii care-și stabilesc obiective vor 
atrage întotdeauna de partea lor oameni, locuri și ocazii favorabile, ca și cum ar 
fi dotați cu o imaginară forță magnetică. De aceea, dorința mea este să-i fac să 
priceapă pe cât mai mulți că trebuie să se angajeze în crearea propriului viitor, 
deoarece, în caz contrar, alții îl vor crea pentru ei. 

Adeseori compar situația aceasta cu strădania de a merge toată viața printr-o 
mlaștină vâscoasă, înaltă până la brâu, care încetinește extrem de mult mișcările 
și reclamă eforturi deosebite. Odată ce este înțeleasă stabilirea obiectivelor, 
puteți spune că ați ieșit din mlaștină și mergeţi pe teren solid și uscat. La înce- 
put, noroiul continuă să atârne de dumneavoastră și vă stânjenește înaintarea. 
Continuaţi să vă mișcați lent, dar vă animă un nou entuziasm. Cu timpul, noro- 
iul se usucă. Vă veţi mișca tot mai repede, pe măsură ce noroiul se desprinde de 
dumneavoastră. Ritmul sporește — în cele din urmă, veţi putea merge nestân- 


76 PROGRAMAȚI-VĂ SUCCESUL! 


jenit. Puteţi face pași mai mari, apoi veți porni într-o alergare ușoară, înainte de 
a goni cu toată viteza. 

Toţi aceia pe care i-am cunoscut și care au înţeles natura acestei energii uri- 
așe au văzut cum procesul respectiv începe sub forma unor picături de ocazii 
favorabile și reușite, aparentele semne de succes fiind puţine și rare. Apoi, trep- 
tat, picăturile se transformă într-un firicel, aidoma celui prelins dintr-un robinet 
care nu a fost închis cum se cuvine. Cu timpul, firicelul își sporește debitul, se 
transformă într-un șuvoi, într-un râu, un fluviu, și în cele din urmă într-un estuar 
inundat de ape. 

Nu pot garanta că prin folosirea tehnicilor MindStore viața vi se va 
îmbunătăţi instantaneu, dar aplicarea lor dovedește că aceasta funcționează. Mii 
de persoane le cunosc potenţialul. De fapt, eu consider că n-aţi putea face față 
dacă succesul ar veni instantaneu — v-aţi îneca și v-aţi distruge viaţa... Trebuie să 
învățați să vă adaptați treptat, înainte de apariţia marilor reușite. În orice caz, vă 
asigur că acesta este drumul spre obiectivul dumneavoastră. 

E necesar să faceţi scurte popasuri și să mirosiți trandafirii, să admirați 
frumuseţile ce se înșiruie pe marginea drumului, să vă bucuraţi de peisaje și de 
minunăţiile ce se văd la fiecare pas. Mulţi știu foarte bine că atingerea efectivă a 
unui obiectiv poate deveni o dezamăgire; în realitate, dorința realizării lui și 
tulburarea trăită de-a lungul drumului ce duce până acolo ne dăruiesc satis- 
facţiile vieții. Din experiența mea și din observaţiile altora, reiese faptul că dăm 
dovadă de cea mai mare vulnerabilitate tocmai în clipa atingerii obiectivului; 
trebuie cât mai rapid să ne găsim un alt țel. În caz contrar, ne culcăm pe lauri și 
ne veștejim odată cu aceștia. 

Mugurii florilor ce înfrumusețează zilele primăverii poartă în ei sâmburii 
fructelor potenţiale, care se dezvoltă și se coc, apoi cad pe sol și încep să putre- 
zească, până ce dispar. 

Recunosc că mulți au spus-o în cuvinte mai meşteșugite decât mine; totuși, O 
persoană lipsită de obiective seamănă cu un fruct copt, căzut pe sol. Speranţa de 
viaţă după pensionare este mult prea scurtă dacă nu găsim un nou ţel căruia să 
ne dedicăm. 

Stabilirea obiectivelor și trecerea la înfăptuirea lor, indiferent de obstacolele 
ce se ivesc în cale, constituie chiar esența vieţii. 

Pe vremea când încercam să înțeleg cât mai bine lucrurile acestea, am făcut 
o serie de cercetări, care s-au dovedit extrem de interesante. În scurt timp, am 
aflat că, din cele mai vechi timpuri, aceia care au izbândit — fie ei exploratori, 
inventatori, artiști, sportivi, oameni de afaceri, dar și alții care au căutat împli- 
nirea în viața personală — au înţeles cu toții cât de important este să știi unde 
vrei să ajungi. 

Darul cel mai mare al vieţii este capacitatea de a închipui idei îndrăznețe și de a 
avea puterea să acționezi în asemenea manieră încât ele să devină realitate în 


lumea aceasta minunată și bogată. Doar cei care acționează sunt capabili de o 
asemenea reușită. 


PATRU PAȘI ÎNAINTE 


Încercând să găsească un model sau o cale care să ducă la progres, mulți 
oameni au identificat pașii simpli ce trebuie efectuaţi. Pentru a rezuma lucrurile, 
acești pași sunt: 


UNU: Concentrați-vă asupra imaginii reprezentând ceea ce doriţi să realizați. 
DOI: Consacraţi-vă în totalitate acelei imagini. 

TREI: Plănuiţi felul în care veți ajunge acolo. 

PATRU: Incepeţi să acționați. 


Alții adaugă că, în vreme ce străbateţi drumul ce duce spre obiectiv, esențială 
este și examinarea regulată a progresului făcut, urmată de un proces de reglare. 

Interesant mi se pare faptul că pașii amintiți mai sus implică în primul rând 
capacitatea emisferei cerebrale drepte de a imagina un obiectiv. Apoi, ambele 
emisfere cerebrale trebuie să conlucreze pentru a găsi spiritul de dăruire nece- 
sar atingerii țelului; așadar, imaginea obiectivului este dublată de analizarea 
rațională a posibilităţilor realizării sale. În cele din urmă, emisferei cerebrale 
stângi îi revine sarcina de a definitiva planul. 

Este limpede că toți acești pași sunt importanți, însă eu am remarcat — mai 
cu seamă după ce mi-am dat seama de importanța ambelor emisfere cerebrale și 
de dominanța celei logice, emisfera stângă - că se pune prea mult accentul pe 
etapa planificării (Pasul Trei) și că, adesea, se trece prea ușor peste concentrarea 
minții asupra imaginii obiectivului (Pasul Unu). Tocmai datorită importantei 
experienţe de viață a emisferei stângi, cea dreaptă rămâne aproape neutilizată 
de majoritatea oamenilor și, ca urmare, viziunile noastre, țelurile pe care ni le 
stabilim au mult de suferit. 

} Consider că aceasta constituie o problemă majoră a vieții cotidiene. Putem 
zări la tot pasul în jurul nostru rezultatele accentului pus pe întrebuințarea emis- 
ferei stângi: lipsa de motivație și de dăruire. Rezultatul? Mediocritate și eșec. 


PROPRIA PLATFORMĂ PROGRAM 


Îmi amintesc că odată am discutat cu unul dintre marii noștri întreprinzători, 
o celebritate în domeniul asigurărilor. Nu era doar o persoană ce avusese un vis 
măreț și-l urmase neabătut, ajungând până în vârf; în același timp, el vorbea 
despre capacitatea imaginativă pe care nu și-o pierduse și despre teribilul entu- 


78 PROGRAMAȚI-VĂ SUCCESUL! 


AI ata e at i U 


ziasm pe care-l simţea față de tot ceea ce rămăsese de făcut. Mi-a spus că nu era 
singurul care judeca așa; existau mai mulți indivizi la fel de entuziaști. El și cei 
aidoma lui reprezentau Numerele Unu; în jurul lor, atrăseseră Numerele Doi, 
Trei și Patru. 

Numerele Trei și Patru erau indivizii cu instruire în management care, în 
permanență, căutau și solicitau strategii și planuri integrale. Cel cu care discu- 
tam spunea că Numerele Unu nu se mai aflau acum în frunte, ci fuseseră înlo- 
cuite — iniţial de Numerele Doi, iar în cele din urmă de Trei și Patru. Cu toate 
acestea, el simţea că Trei și Patru nu erau capabili să se orienteze prea bine în 
domeniu și de aceea nu-i puteau conduce sau inspira pe ceilalți. El chiar avea 
temeri în privința viitorului; considera că era necesar să fie descoperite noi 
Numere Unu, persoane a căror viziune asupra unui viitor încununat de succes să 
reprezinte principala lor motivaţie, fără a exagera cu planificările. 

Nu am experiență deosebită în domeniul asigurărilor, dar știam la ce se 
referea. Eu însumi am fost martor la desfășurarea unor acţiuni de acest tip de-a 
lungul anilor în care mi-am răspândit mesajul, mai cu seamă în industrie și 
comerţ. 

În ultima vreme, una dintre principalele tendinţe ale întreprinderilor a con- 
stituit-o orientarea spre conceptul de „management total“, dublată de dorinţa de 
a avea echipe autorizate la toate nivelurile. Desigur, obiectivul acesta e unul 
important, totuși, în mod frecvent, am descoperit că salariaţii își exprimă anu- 
mite îndoieli față de capacitatea unor programe costisitoare de a implementa 
adevăratele schimbări. În majoritatea întreprinderilor, punctul evident de ple- 
care pare a fi încercarea de a reafirma o viziune de viitor prin Platforma Pro- 
gram. Multe companii și-au afișat cu mândrie Programele, ca să poată fi citite de 
toată lumea; de obicei, aceste materiale publicitare sunt împănate cu termeni 
plini de bune intenţii. Nu doresc să fiu caustic, dar adesea, întrebându-i pe anga- 
jaţi (chiar și pe aceia cu funcţii de conducere) dacă sunt în stare să-mi citeze 
diverse paragrafe din Program, ei ridică din umeri și fac comentarii referitoare la 
inutilitatea lui. 

Eu consider că Platformele Program sunt importante, dar cu condiția ca toți 
membrii unei organizaţii să fie capabili să simtă că afirmațiile de acolo le 
aparțin, că obiectivele și viziunile întreprinderii sunt și ale lor. Din păcate, în 
mod frecvent, ele aparţin doar celor care au redactat Programul și celor care 
simt că trebuie să pretindă că-l susțin, pentru a fi de partea puterii. 

Interesant mi se pare modul în care mulți indivizi, ce nu par deloc a-și con- 
centra atenţia asupra Programului, sunt implicați în mod constant în realizarea 
strategiei și a planurilor de transpunere în practică a acestuia. Dacă planul arată 
impresionant și deţine atribute corespunzătoare, atunci se crede că nu mai este 
nevoie de altceva. 

REALIST ȘI POSIBIL 


Sunt convins că dacă aţi mai întâlnit problema stabilirii obiectivelor, atunci 
ați auzit și câteva fraze interesante ce o însoțesc. Deseori, aceia care predau ase- 
menea subiecte nu manifestă un mare entuziasm în a le detalia, iar când încer- 
cați să aflați ce anume au obținut ei înșiși prin această tehnică, puteți descoperi 
că rezultatele lor nu sunt foarte încurajatoare. Eu cred că majoritatea au înțeles 
greșit lucrurile (sunt sigur că dumneavoastră mi-ați anticipat reacția, deoarece 
acum știți cum gândesc). 

Poate că ați auzit în repetate rânduri spunându-se că obiectivele trebuie să 
fie „inteligente, flexibile, mobilizatoare“, dar mai cu seamă „realiste, posibile și, 
desigur, cuantificabile“. Pentru mine termenii cei mai grăitori sunt realiste și 
posibile. Ei și înțelesurile lor sunt acționaţi de tendința spre logică a emisferei 
stângi, dominante. A unei emisfere care examinează „bagajele vieţii“ pentru a 
stabili ce s-a realizat anterior, ce este posibil și cum poate fi planificat; după 
aceea, sunt fixate obiectivele. Desigur, asemenea „obiective“ vor fi mereu posi- 
bile și realiste. k 

Afirmând că „imaginația este mai importantă decât cunoașterea“, Einstein 
avea perfectă dreptate. Avându-și sediul în emisfera cerebrală dreaptă, imagi- 
naţia trebuie să joace rolul de călăuză în stabilirea, oricăror obiective, fiindcă 
numai ea poate pătrunde în viitoruri minunate cuprinzând realizări și succese. 
Datorită faptului că este cufundată în cunoaștere, așadar în trecut, emisfera 
cerebrală stângă trebuie să o urmeze. 

Într-o prelegere ținută în fața personalului dintr-o companie de marketing, 
Jackie Stewart, celebrul pilot scoțian de Formula 1 și fost campion mondial, s-a 
referit la stadiul atins de industria americană de automobile cu câțiva ani în 
urmă. El a menționat că, la data respectivă, piața era orientată spre mașini 
scumpe, de lux. Se părea că Mercedes-ul, BMW-ul, Porsche-ul și Jaguar-ul erau 
mărci mult mai populare decât cele fabricate în Statele Unite. Majoritatea 
americanilor doreau să dețină automobile europene, considerate simboluri ale 
statutului social. 

În perioada aceea, o altă companie, nici europeană și nici americană — lipsită 
așadar de orice experiență pe piața respectivă — a examinat cu atenţie situația 
generală și a hotărât să se implice. Mai întâi, a proiectat și a construit un 
automobil complet nou, apoi l-a lansat pe piață, punându-l să concureze cu 
modelele europene. 

Decizia a fost de a se construi un singur model de automobil, nu mai multe; 
practic, un singur tip de mașină. Gândiţi-vă puţin la asta, gândiţi-vă la felul în 
care trebuie să fi reacționat emisfera stângă, cu logica, raţiunea și analiza ei; 
gândiţi-vă ce tip de viziune trebuie să fi fost necesară pentru angajarea într-un 

asemenea proiect. La 18 luni de la lansare, automobilul respectiv era cel mai 
bine vândut din Statele Unite, depășind BMW-ul, Mercedes-ul și Jaguar-ul luate 
laolaltă. 

Ce realizare extraordinară a reprezentat această mașină! Este vorba de 
Lexus, care în clipa scrierii rândurilor de față continuă să fie automobilul de lux 
cel mai popular din toată lumea. Fantastic! Obiectivul era realist și posibil? 
Bineînţeles că nu... cel puţin nu după criteriile de realism și posibilitate folosite 
de majoritatea oamenilor. Așadar, în mod obișnuit, un asemenea obiectiv ar fi 
fost considerat imposibil de atins și nerealist. Viziunea lui a fost însă limpede, 
puternică și convingătoare, capabilă să mobilizeze toate eforturile necesare. 
Negreșit, în acest proces a fost implicată și planificarea, dar abia după ce lucrase 
imaginaţia. 

Firește, noi, oamenii, avem nevoie de planuri numai că dedicarea față de 
obiectiv este vitală și trebuie să fie prioritară. Tendința generală este de a acorda 
mai multă atenţie și energie planificării, lucru lesne de înțeles din punctul de 
vedere dominant al emisferei stângi. De aceea, datorită accentului pus pe ceea 
ce este posibil, realist și tangibil, obiectivele preconizate sunt adesea minore. Voi 
explica acest aspect în amănunt, fiindcă trebuie înțeles cât mai bine, înainte de a 
putea obține rezultate cu metoda MindStore. 


Zonele de Confort 

Una dintre problemele majore cu care ne confruntăm atunci când încercăm 
să ne stabilim o serie de obiective este impactul Zonelor de Confort, pe care 
le-am menţionat în Capitolul 3. Acestea sunt modele psihologice relativ simple 
ce ne ajută să explicăm comportamentul uman. Cu toții deținem Zone de Con- 
fort răspândite în toate aspectele vieţii noastre și tindem să rămânem în inte- 
riorul lor. 

Astfel, eu am o Zonă de Confort ce este în legătură cu ţinerea de prelegeri în 
public, indiferent dacă auditoriul este format dintr-o mână de indivizi sau din 
câteva mii de persoane. De fiecare dată, mi se pare o experienţă plăcută și 
familiară. Zona dumneavoastră de Confort poate să nu fie câtuși de puţin 
similară cu a mea; de pildă, este posibil să vă simțiți foarte bine atunci când 
lucraţi la calculator — o experiență pe care eu prefer s-o las în seama altora. 

Oamenii au Zone de Confort în toate domeniile. Eu am câte una ca tată, ca 
manager, ca agent de vânzări, ca bucătar și ca soț; am Zone de Confort pentru 
jocul meu de golf, pentru muzică, pictură etc. Ele sunt caracteristice echipelor, 
întreprinderilor, orașelor, ba chiar și țărilor. Odată stabilite, Zonele de Confort 
sunt foarte greu de clintit. 

Să luăm, de pildă, un jucător de bowling. Adesea, practicanţii acestui sport 
constată că au o zi bună, că nimic nu-i poate deranja și că, pur și simplu, se simt 

excelent. Dintr-o dată, observă că au izbutit să execute o serie de lansări per- 
fecte, că este ultima serie de bile și că scorul realizat îl depășește cu mult pe cel 
mai bun pe care l-au reușit vreodată. Dacă vor continua așa, nu numai că-și vor 
spulbera propriul record, ci poate chiar și recordul sălii. În mod paradoxal, toc- 
mai această conștientizare a spiritului de competiție îi scoate din Zona de Con- 
fort. Rezultatul? După cum vă așteptați, și cum o știu prea bine și jucătorii de 
bowling, în curând vor începe să rateze chiar și lansările, la toate cele 9 popice. 

Am văzut același lucru petrecându-se și în alte sporturi, de exemplu în fotbal; 
astfel, într-un meci de cupă, o echipă dintr-o divizie inferioară conducea cu un 
gol avans pe teren propriu. Mai rămăseseră doar câteva minute până la elimi- 
narea echipei din divizia superioară, dar, pe neașteptate, s-a petrecut o greșeală 
prostească și adversarii au egalat. Buturuga mică ieșise din Zona de Confort și 
trebuia să revină acolo unde îi era locul. 

In mod evident, Zona de Confort reprezintă un model interesant; atunci 
când ni se cere să ne îmbunătăţim performanţele ori să abordăm o sarcină nouă, 
ne putem simți oarecum stingheriţi, deranjaţi, și am prefera să n-o facem. Un 
bun amic de-al meu de la compartimentul financiar susține că dincolo de Zona 
de Confort se întinde „tărâmul aventurii“. El rezumă situaţia foarte simplu: 
„Pentru a reuși, trebuie să pătrundem în acel teritoriu și să ne stabilim acolo noi 
Zone de Confort.“ 

Dovezile ne sugerează faptul că, atunci când intrăm pe tărâmul aventurii, 
avem tendința de a reveni în locurile sau situaţiile în care ne simţim în sigu- 
ranță. Același amic, Mike, încearcă să explice în acest mod motivul pentru care 
mulți agenţi de vânzări își ating în prima lună obiectivele, dar imediat ce reu- 
șesc, imboldul și eforturile lor încep să pălească. Ei își iau zile libere, ori petrec 
tot mai mult timp în birouri, în loc să caute să ducă mai departe ceea ce li se 
pare realist și posibil de atins într-o lună. 

Adesea, îi rog pe cei care mă ascultă să se gândească la săraci și la Zonele de 
Confort ale acestora — la cât cred că se autoevaluează ei? Dacă un sărac va primi 
un cadou de 300 de lire sterline, ce va face oare cu banii? Îi va depune la bancă, 
îi va investi, ori va face tot ce-i stă în putință ca să scape rapid de ei? 

Problema este că niciodată nu puteți fi absolut sigur unde anume se află 
propriile Zone de Confort. Trasându-ne Roata Vieţii, putem obţine o aproximare 
destul de bună. Louis Tice, întemeietorul lui Pacific Institute din Seattle, afirmă 
că Zonele de Confort pot fi identificate cu ajutorul autoaprecierii sau imaginii 
despre sine și cu ajutorul realității curente. Experienţa și încrederea în sine 
dintr-un domeniu al vieții reflectă sau cel puţin oferă o idee în privinţa locului 
unde există Zona personală de Confort. 

În concepția mea , puterea Zonei de Confort de a ne menţine la nivelul unde 
ne aflăm constituie singurul mare obstacol în calea progresului personal și în 

mod deosebit a stabilirii de obiective. Dacă vom urma preceptul care ne cere să 
ne alegem obiective „realiste și posibile“, atunci acestea vor fi fixate în imediata 
vecinătate a experienţei actuale. ul în 

Astfel, o persoană care câștigă anual 25.000 de lire sterline vrea să ajungă la 
27.000. O familie care locuiește în 2 camere visează să se mute într-un aparta- 
ment de 3 camere. Un angajat dorește să urce o treaptă în ierarhia întreprinderii. 

Toate acestea sunt normale, întrucât bagajele vieţii și procesele logice de 
gândire consideră firească ideea de a depăși cu puţin limitele Zonei de Confort. 
Este o problemă de extindere, dar țelul în sine e posibil și, să fim cinstiți, realist. 
Intră apoi în acţiune dorința de a judeca lucrurile și, desigur, de a plănui ce 
etape trebuie atinse pe parcurs, care urmează să confirme că, da!, obiectivul este 
posibil — în consecință, toată lumea e mulțumită și poate trece la treabă. 


Zona de Confort 


Eul Obiectivul stabilit: 
realist și posibil 


Figura 12. 


Se fac primii pași, se cheltuiesc eforturi bine intenționate și se găsește un 
anumit nivel de entuziasm, necesar atingerii scopului. În curând, însă, se instau- 
rează tărăgănarea, adoptându-se formula: „O să fac asta mâine“, ori „săptă- 
mâna viitoare“, și până să se dumirească omul, nu s-a schimbat mai nimic, iar el 
nu-și atinge ţinta; eventual, poate să spună: „Am fost foarte aproape. Călăto- 
rind de-a lungul și de-a latul Angliei, am făcut o serie de observaţii și am ajuns la 
concluzia că aceia care procedează așa, nu au șanse să izbândească. is, 

Evident, nu mă bucur de mare popularitate în rândul adepților „Științei 
Planificării Strategice“; mă refer cu precădere la întreprinderile mari și la zecile 

de consultanţi care încurajează planurile detaliate și simulările folosind modele 
sau programe sofisticate. 

Eu prefer să respect lucrurile simple. Studiindu-i pe aceia care reușesc și care 
devin celebri pentru izbânzile lor, am constatat că ei nu au în spate o mulțime 
de planuri și strategii. Este vorba de faimoșii întreprinzători, de campionii mon- 
diali, de actorii câștigători ai premiilor Oscar, de personalitățile din lumea spec- 
tacolelor care-i fascinează pe atâția oameni; îmi place să citesc despre ei, să-i 
ascult vorbind în emisiunile la care sunt invitaţi, dar mai ales îmi place să-i cu- 
nosc și să aflu direct de la sursă ce anume îi face să aibă succes. 

Am remarcat că, în general, ei povestesc aceleași lucruri atunci când vine 
vorba despre modul cum au ajuns în vârf. Rareori au înregistrat instantaneu 
succese, dar au fost animați de pasiune și de angajare totală. Pe parcurs au 
cunoscut greutățile vieţii și, adesea, au depășit dezamăgiri uriașe. Acești oameni 
au tendința să afirme lucruri de felul: „Am fost în locul potrivit la momentul 
potrivit“ sau „Norocul ţi-l faci cu mâna ta“. În cele mai multe cazuri, ei au nutrit 
încă din copilărie dorința de a atinge un anumit obiectiv. În repetate rânduri, 
respectivii indivizi amintesc: „Ştiam că într-o bună zi voi reuși.“ Ei bine, dacă 
astea apar în toate relatările unor succese, este imposibil să nu aibă o semnifi- 
cație. Și totuși, mulți oameni lasă impresia că ar fi incapabili să-și imagineze un 
obiectiv, pierzându-se în planuri și pregătiri. 

Îmi place cinematografia și, ca atare, văd destule filme artistice. Multe dintre 
ele au avut un impact puternic asupra mea și, sunt convins, asupra multor 
milioane de spectatori. Pentru mine, una dintre peliculele cele mai frumoase 
este Cercul poeților dispăruţi, în care joacă genialul Robin Williams. Obișnuiesc 
să-mi încep prelegerile, atrăgându-le atenţia cursanților asupra replicii sale: 
„Trăiţi-vă clipa!“ Urmăresc cu regularitate festivitatea decernării premiilor 
Oscar; îmi place să ascult interviurile realizate cu câștigătorii lor și observ că, de 
obicei, ei spun aceleași lucruri atunci când se referă la modul cum au atins 
actualele niveluri de glorie. Discursul ținut de Al Pacino, în 1993, când a obținut 
Oscar-ul pentru rolul unui orb în Parfum de femeie, a fost unul dintre cele mai 
mișcătoare pe care le-am auzit vreodată. M-au impresionat teribil integritatea și 
pasiunea lui, vorbind despre începuturile umile și despre încrederea în sine. 

N-o voi uita niciodată pe Whoopi Goldberg care, în 1990, în momentul 
decernării premiului Oscar a spus că era clipa la care visase toată viața. Din câte 
îmi dau seama, majoritatea celor care reușesc, afirmă ceva similar. Este un lucru 
interesant? Poate chiar important? Este VITAL! Creierul dumneavoastră are 
nevoie de o viziune pentru viitor. Să examinăm puțin mai îndeaproape genul 
acesta de afirmaţie. Dacă Whoopi Goldberg a visat cu adevărat toată viață să 
câștige premiul Oscar, atunci ea trebuie să fi început să se gândească la acest 
lucru încă din copilărie. Să cercetăm alte câteva detalii. Whoopi este negresă. 

Da, negresă! De ce vă atrag atenţia asupra acestui fapt? Fiindcă a fost abia al 
treilea actor de culoare care a câștigat un Oscar. Mie mi se pare revoltător, dar 
asta-i viața; poate că situaţia se va îmbunătăți — ceea ce sperăm cu toții. Așadar, 
Whoopi este negresă, n-a provenit dintr-o familie bogată și faimoasă sau, cum 
s-ar putea crede, dintr-un „cartier de elită“. Prin urmare, dacă ne-am gândi la 
Zona ei de Confort, la realitatea curentă și la autoaprecierea din copilărie le-am 
putea reprezenta cam așa: 


Zona de Confort 


DISTANŢA 


a 


(Foarte mare, nerealistă 
şi imposibilă) 


Realitatea curentă 
Eul şi autoaprecierea 
din copilărie 


Obiectivul 
(Premiul Oscar) 


Figura 13. 


Obiectivul ei nu se găsea la orizontul imediat al Zonei de Confort din copi- 
lărie, ci la „un milion de kilometri“ depărtare. El nu era câtuși de puțin realist și 
posibil (luându-ne după ceea ce ar denumi majoritatea oamenilor ca fiind realist 
și posibil). În nici un caz nu reprezenta genul de obiectiv pe care l-ar fi încurajat 
mentalitatea oamenilor de rând. 

Gândiţi-vă la faptul că Whoopi Goldberg n-ar fi reușit niciodată dacă, în 
copilărie, s-ar fi aflat sub îndrumarea acelora care afirmă că obiectivele noastre 
trebuie să fie realiste și posibile. Nimeni n-ar fi auzit de ea și, ca atare, am fi fost 
lipsiţi de imensul ei talent. Ea a cutezat să viseze — de acord, așa cum o fac toți 
copiii — însă s-a consacrat în întregime visului. Îndrăznesc să afirm că visul și 
spiritul de dăruire au condus-o către obiectiv. 

Istoria este presărată cu episoade de felul „am visat că...“; totuși, în legătură 
cu acest lucru, cel mai mult mă incită un aspect fundamental pentru relația 
dintre punctul de pornire (Zona de Confort) și cel de sosire: obiectivul. Nu mă 
interesează în mod special faptul că obiectivul este extrem de îndepărtat de 
punctul de pornire, și nici că nu-i realist și posibil. Observația importantă este 


STABILIREA OBIECTIVELOR... 85 


următoarea: Un copil care și-a privit visul aflat departe în viitor. — și nu uitaţi că 
viitorul reprezintă o noţiune foarte, foarte îndepărtată pentru un copil — așadar, 
un copil care se dedică unui obiectiv, pur și simplu nu se poate gândi 


CUM 


anume va proceda pentru a-și atinge țelul. El nu știe în ce fel trebuie să proce- 
deze, nu are nici cea mai vagă idee în acest sens. De obicei, nu există nici măcar 
un dram de cunoștințe trecute ori prezente care să-i ofere o indicație; important 
în acest caz este faptul că există o viziune clară, că ea îl incită pe copil și că 
acesta o dorește cu adevărat. În momentul respectiv, pe copil nu-l preocupă 
etapele pe care va trebui să le străbată. 

O astfel de forță a scos copiii din ghetouri, din mizerie și din cele mai teribile 
situaţii, lent dar sigur, ajutându-i să atingă rezultate uluitoare în sport, în artă, 
pe scenă, în film, în lumea afacerilor, în știință, în politică și așa mai departe. 
Există un unic mare adevăr, și anume că obiectivul este ÎNDRĂZNEȚ, și în ciuda 
faptului că nu știu CUM îl vor realiza, ei se consacră atingerii sale. Goethe avea 
perfectă dreptate: „O suită întreagă de evenimente derivă din hotărârea res- 
pectivă, aducând în sprijinul tău o multitudine de întâmplări neprevăzute, întâl- 
niri și ajutoare materiale la care nimeni n-ar fi visat.“ 

Recent, am discutat o dimineaţă întreagă cu Robert Heller, autorul unor cărți 
excepționale despre management, precum The Super Managers and The Super 
Chiefs (Super-manageri și Super-șefi). El mi-a dat dreptate în privința necesității 
de a avea o viziune îndrăzneață. În acest sens, a adus vorba despre Japonia și 
despre fenomenalul ei succes de după al doilea război mondial. A subliniat 
faptul că ţara și economia erau practic la pământ. Japonia nu deținea resurse 
naturale, avea un limbaj cu totul unic și nimeni nu era interesat să investească 
acolo. Industriile pe care japonezii le aleseseră pentru a le dezvolta intrau în 
sfera de influență a unor monopoluri cvasiabsolute (de pildă, IBM). Se pare însă 
că pentru ei nu exista termenul „imposibil“. 

Sunt sigur că ați început să mă înţelegeți. Vă rog, nu vă lăsaţi copleșit de felul 
„Bine, bine, dar avem nevoie de un plan“, ori „Asta-i valabil pentru copii. Eu 
sunt adult și am renunțat de mult la orice vise“, sau „Habar n-am ce mi-ar plăcea 
să fac cu viața mea.“ Goniţi din minte asemenea gânduri. Lucrurile pe care vi le 
prezint funcţionează și vor funcționa și pentru dumneavoastră, indiferent de 
situaţia în care vă aflați acum, de vârstă, sex etc. Citiţi mai departe! 

Atunci când vă stabiliți obiectivul la orizontul imediat al Zonei de Confort, se 
petrece ceva interesant. 


Obiectivul 
Zona de Confort 


Eul Distanţa de apropiere 
(realistă și posibilă) 


| Figura 14. 


Obiectivul pare realist și posibil; de obicei puteți începe să plănuiți ceea ce 
trebuie făcut în viitorul imediat, altfel spus puteţi schița un plan care să vă ajute 
să obţineţi succesul. Eu consider că, în acest caz, mintea conștientă examinează 
obiectivul și, judecându-l din punctul de vedere al „bagajelor vieții“, poate să-l 
accepte. Pe de altă parte, îl analizează și subconștientul, care-i admite, de aseme- 
nea, posibilitatea, lăsând responsabilitatea atingerii sale pe seama conștientului. 

Aici se află adevărata problemă, fiindcă mintea are tendința de a fi leneșă, 
începând să tărăgăneze lucrurile, și, cu toate că știți ce trebuie făcut, amânați 
întruna sau, în cele din urmă, acționați fără tragere de inimă, în general rezul- 
tatele nereușind să se ridice la nivelul așteptărilor. 

Să-i privim mai îndeaproape pe aceia care-și stabilesc obiective îndrăzneţe, 
i aflate mult dincolo de realitatea curentă și de Zonele de Confort. „Asta am visat 
| toată viața“ sugerează o repetiţie constantă, reamintirea, în fiecare noapte, 
| înainte de a adormi, ba poate chiar în fiecare dimineaţă, a bucuriei provocate de 

atingerea obiectivului. Repetiția aceasta trece din visarea cu ochii deschiși, con- 
știentă, în subconștient, sub forma unei noi Zone de Confort. 

Actualele cercetări asupra subconștientului sugerează faptul că acesta ac- 
ceptă toate mesajele primite din partea conștientului. El nu poate face o distinc- 
ţie între ideile imaginate și realitatea propriu-zisă. Dacă o idee este repetată 
suficient de des, atunci subconștientul va acționa pe baza ei. Revenind la capi- 
tolele anterioare, e cazul să ne readucem în memorie un lucru extrem de clar: 
trebuie într-adevăr să fim atenți cum și ce gândim. Gândurile noastre ferme ne 
produc realitatea; mai pe scurt, aș spune: „Schimbându-vă gândurile, vă schim- 
baţi modul de viață.“ 

Deoarece visurile se desfășoară în timpul prezent, ele stabilesc în subcon- 
știent o nouă Zonă de Confort. Așadar, putem presupune că, acceptând noua 
realitate, subconștientul o examinează pe cea prezentă și constată că cele două 
nu coincid. Atunci, el intră în acțiune, pentru a instaura noua realitate. El va face 
în așa fel încât oamenii, locurile și momentele potrivite să fie atrase în viața 
visătorului. Dacă obieztivul este clar și precis, persoana va deveni foarte deschisă 
față de niște ocazii favorabile care altfel vor fi ratate. 

Este o situaţie într-adevăr incitantă; aproape am putea crede că planurile și 
tot ceea ce trebuie făcut pentru atingerea obiectivului se ivesc pe parcursul 
drumului. Ideile, contribuţiile, acțiunile și alte aspecte vor apărea atunci când 
vor fi necesare, la momentul cuvenit, însă, doar dacă obiectivul este revăzut în 
mod constant, este privit cu încredere și se manifestă o totală dăruire faţă de el. 

Fac aici o altă observație, poate chiar mai interesantă: genul acesta de visare 
cu ochii deschiși corespunde undelor cerebrale alfa/teta. Fascinant este faptul că 
aceia dintre noi care și-au abandonat aspiraţiile de glorie din copilărie, sau aceia 
care poate nu și-au stabilit niciodată un obiectiv, nu trebuie să fie îngrijoraţi de 
absenţa viselor. Dacă aceștia pot ajunge în starea alfa/teta, acolo unde se pare 
că timpul nu există, ei își pot configura viziunile sau imaginile unui viitor care-i 
pasionează, asigurându-se că acestea încep să se petreacă, și încă repede. 

În acest caz rezidă o mare parte din incitarea produsă de MindStore. 
Cursanţii învață cum să producă schimbări extraordinare în vieţile lor, folosind 
tehnici de creare a unor noi Zone de Confort; consacrându-se acestora, ei reu- 
șesc. Astfel, prinde să se manifeste aparenta magie a atragerii oamenilor, locu- 
rilor și ocaziilor favorabile, nesfârșita serie de coincidenţe, pe măsură ce drumul 
începe să-și arate roadele; ceva cu adevărat minunat. 

Eu petrec puţin timp gândindu-mă la un plan și la modul cum voi ajunge la 
destinaţie; în schimb, prefer să mă asigur că m-am dedicat în întregime unei 
viziuni ce privește viitorul meu. Aplic aceeași metodă în toate domeniile de pe 
Roata Vieţii mele. Procedând în acest fel, am reușit să-mi atrag un număr 
respectabil și impresionant de clienți. Am izbutit să lucrez cu cei pe care mi i-am 

ales, având parte de situații și clienţi la care alții nu ajung niciodată, fiindcă eu 
pun în practică ceea ce predau. 

Visarea sau imaginarea viitorului dorit a fost numită în multe feluri: „vizua- 
lizarea imaginativă“, „puterea rugii“ etc. În Statele Unite, a existat chiar tendința 
de a se crea titluri pseudoștiinţifice pentru metode și tehnici care, în esență, sunt 
naturale și fac parte din funcționarea firească a creierului. Poate că ar trebui să 
menţionez aici că mă număr printre cei care cred în puterea rugăciunilor, de 
aceea accept genul acesta de explicaţii. Totuși, precum mulți alții care au încer- 
cat în ultimul secol să explice fenomenul respectiv, prefer să utilizez asocierea cu 
informatica, considerând creierul un biocalculator. Îmi place să folosesc terme- 
nul „programare“. 

Gândurile noastre dominante tind să devină realităţile noastre, transformân- 
du-se în programe pentru biocalculator. Acesta le rulează și, prin intermediul 
puterii subconștientului, caută experiențe de viață similare programului din cre- 
ier. Pe măsură ce călătorim spre țelul programat, ca din întâmplare, la orizont 
încep să apară oameni, locuri și ocazii favorabile. Amintiţi-vă ce spuneam mai 
devreme: 96 la sută din oameni își petrec toată viaţa ajutându-i pe ceilalți 4 la 
sută să-și atingă obiectivele. 

La sfâșitul anului 1994, revista The Sunday Times a publicat un articol despre 
descoperirile doctorului Jacobo Grinberg, neuropsiholog la Universitatea Naţio- 
nală din Mexic. Cercetările lui „sugerează profunzimi necunoscute în posibilita- 
tea de cuplare a două minţi. Undele cerebrale se pot sincroniza fără ca proprie- 
tarii lor să-și dea seama“. Grinberg a descoperit că doi subiecți care se iubeau 
posedau configurații cerebrale „uluitor de asemănătoare“, iar similitudinile res- 
pective nu se estompau dacă partenerii erau separați. Articolul cita opinia docto- 
rului Peter Fenwick, consultant neuropsiholog și conferențiar la Institutul de Psi- 
hiatrie din Londra: „Ştim că prin acțiunile noastre putem produce nefericirea 
altora. Este un lucru acceptat în societatea în care trăim, însă, dacă mintea trans- 
cende cumva creierul și gândirea poate afecta în mod direct o altă persoană, 
mult mai important va fi să ne asumăm responsabilitatea propriilor gânduri.“ 

Nu a fost simplu să se găsească dovezi științifice și nici să se formuleze ipo- 
teze care să explice toate aceste aspecte, dintr-un motiv extrem de banal: comu- 
nitatea științifică n-a investit prea mari eforturi în cercetările privind domeniul 
minţii. La sfârșitul anilor '80, George Bush, pe atunci președinte al Statelor 
Unite, declara că anii '90 vor reprezenta „deceniul creierului“, întrucât va spori 
permanent numărul celor implicaţi în cercetări neurologice. În mod firesc, se 
speră că o creștere a investiţiilor în domeniu va aduce o înțelegere mai exactă a 
fenomenelor. James Watson, unul dintre cei doi descoperitori ai spiralei duble a 
ADN-ului, afirmă în cartea sa Discovering the Brain (Descoperirea creierului): 
(creierul) „este lucrul cel mai complex pe care l-am descoperit până acum în 

Universul nostru“. Oare ce vor reprezenta pentru cunoașterea noastră interioară 
depășirea ultimelor granițe și cele 100 de miliarde de neuroni ai creierului, 
fiecare având câte 1.000 de sinapse? Eu cred că, la momentul cuvenit, știința va 
răspunde la această întrebare. Deocamdată, se pare că totul funcționează. Se 
stabilește un obiectiv, imaginea este distinctă, activitatea undelor cerebrale se 
declanșează la niveluri de relaxare și programul pornește. Alte persoane sunt 
atrase, cu scopul de a-și juca rolurile, și, cu timpul, ele contribuie la atingerea 
țintei. După cum afirma Napoleon Hill în cartea sa Think and Grow Rich (Gân- 
dește și îmbogăţește-te) (prima ediţie a apărut în 1933): „ceea ce mintea poate 
imagina și crede, tot mintea poate reuși.“ 

Așa cum îmi place deseori să spun, gândurile sunt obiecte. Deocamdată, nu 
deținem dovezi fondate în privința unor activități electrice similare în creierele 
ce se caracterizează prin empatie, însă am observat că lucrurile la care ne gân- 
dim în mod constant se manifestă în viețile noastre. Poate fi vorba, așadar, de 
negativism, sau de rezultate pozitive. Oricum, priviţi în jurul dumneavoastră, 
oriunde v-aţi afla, și încercaţi să deveniți conștient de faptul că nimic nu poate 
exista fără ca mai întâi să fi fost gândit de mintea unui om. Iniţial, ia naștere 
gândul, apoi realitatea fizică. Emisfera cerebrală dreaptă își imaginează, iar cea 
stângă se gândește la felul în care poate transpune imaginea în realitate, 
izbutind de obicei prin încercări succesive. 

Să revenim la atitudinea mea față de stabilirea obiectivelor: acest lucru este 
vital dacă intenționăm să progresăm și să rezolvăm problemele ce există în 
vieţile noastre, ale tuturor. Eu pun accentul în primul rând pe imaginaţie și abia 
apoi mă ocup de planificare, pe măsura parcurgerii drumului spre ţintă. Întrucât 
actualmente călătoresc mult prin țară, având un program foarte încărcat de 
predare a programului MindStore, fie în cadrul întreprinderilor, fie în cursurile 
deschise publicului obișnuit (în 1993 am ţinut 52 de cursuri de câte două zile), 
am ocazia să citesc multe dintre revistele distribuite pasagerilor în trenuri și 
avioane. Într-o asemenea revistă, am dat peste un articol despre Andrew Cohen, 
de la „Betterware“, care a obținut rezultate extrem de impresionante. El prelu- 
ase compania în 1983, contra sumei de 255.000 de lire sterline, iar peste zece 
ani valoarea ei ajunsese la 250 de milioane de lire sterline. Roata Vieţii sale pă- 
rea echilibrată, lucru absolut normal la un om care a cunoscut succesul: Cohen 
era dedicat afacerilor, totuși „familia rămânea pe planul întâi“; de asemenea, îl 
preocupa propria-i sănătate și făcea sport, avea și alte câteva hobby-uri care 
însemnau mult pentru el. 

Articolul menționa patru trepte importante care, în concepția lui Cohen, re- 
prezentau bazele succesului său. Prima dintre ele era viziunea clară: „În primul 
rând, trebuie să știm încotro ne îndreptăm“. El avea, totodată, un plan pe trei 
ani pe care-l actualiza lunar. Planul juca un rol important, totuși viziunea ocupa 

locul întâi, iar din elementele menționate în articol reieșea faptul că viziunile lui 
Cohen erau cu adevărat îndrăznețe. Credinţa este foarte importantă și asupra ei 
voi reveni mai târziu. 

Prin urmare, daţi-mi voie să repet: important este să vă stabiliți obiectivul. 
Dacă o veţi face într-o manieră care v-ar asigura focalizarea energiei și efor- 
turilor pentru atingerea lui, atunci îl veți atinge. În mod evident, metoda Mind- 
Store funcționează, altfel nu ar fi existat o asemenea solicitare pentru ținerea de 
cursuri pe această temă, iar eu n-aș fi avut succes în urmărirea propriilor obiec- 
tive dacă n-aș fi pus în practică ceea ce predam. 

Recent, Muhammad Ali și-a lansat la Glasgow noua autobiografie, care este 
cu adevărat o carte interesantă. Toți cei care au ajuns în preajma lui pentru a-i 
solicita autografe au rămas impresionați de energia care-l înconjura; avea o 
prestanță inconfundabilă, era un bărbat deosebit, care impresionase milioane de 
oameni din toată lumea... și mai cu seamă pe mine! 

Pe când eram adolescent, acest personaj reușise să-mi capteze interesul în 
mod deosebit. Îmi amintesc cum îl priveam la televizor declarând: „Eu sunt cel 
mai mare!“. Sunt sigur că foarte multă lume nu l-a uitat. Încrederea lui absolută 
în ceea ce spunea era evidentă — în mod clar, el repetase această afirmaţie de 
când î începuse să boxeze. Niciodată nu spusese: „Într-o bună zi, voi fi cel mai 
mare“, ci „Sunt, ACUM!“. Faimoasa lui afirmaţie a însemnat mult pentru mine, 
ajutându-mă întrucâtva să mă apropii de operaţia de stabilire a obiectivelor. 

Veţi auzi mulți oameni vorbind despre visele și aspiraţiile lor la timpul viitor. 
„Într-o bună zi, voi face... voi avea... voi fi“; spre deosebire de aceștia, Ali vorbea 
la timpul prezent chiar înainte de a ajunge cel mai bun boxer din lume. Afirma- 
ţia lui Whoopi Goldberg: „Am visat toată viața clipa asta“ implică imaginarea în 
prezent a evenimentului. Acesta este un amănunt vital: repetându-i constant 
subconștientului că aveți un obiectiv, îl veți împinge să acționeze pentru a înfăp- 
tui realitatea despre care îi spuneți că există deja. 

Marele boxer povestea cum își imagina victoriile sale din ring. După ce sem- 
na contractul pentru un meci, își închipuia că se găsește în viitor. Își concentra 
realmente mintea asupra serii respective, asupra orașului, sălii și ringului de 
box. Își imagina că meciul luase sfârșit, iar el stătea în mijlocul ringului, victo- 
rios. În mod deliberat, își focaliza gândirea astfel încât să-și închipuie cum avea 
să recepționeze informaţiile în acel moment din viitor. Simțea toate senzațiile, 
de parcă ar fi fost chiar acolo și atunci. În momentul în care făcea acest lucru cu 
claritate, el crea o „Istorie Viitoare“. 

„Istoria Viitoare“ conţinea în detaliu tot ceea ce se aștepta să vadă, să pipăie, 
să audă, să miroasă și să guste. După ce Ali simţise respectivele episoade, cu toa- 
te amănuntele lor, ca și cum s-ar fi aflat personal în viitor, ele deveneau istorie, 
fiindcă le trăise deja. Ali mărea puterea acestui program, revăzându-l în mod 


STABILIREA OBIECTIVELOR... 91 


constant și, ori de câte ori se gândea la meci, își readucea în minte Istoria Vii- 
toare, cu toate detaliile ei. Niciodată, însă, nu-și autosabota programul, introdu- 
când îndoiala, sau gânduri de felul „Aș putea pierde“. Dedicarea lui era totală; 
din acel moment, urma să execute pașii care aveau să-l ducă la obiectiv. 

Lăsând la o parte faptul că l-am idolatrizat în adolescență pe Muhammad Ali, 
trebuie să recunosc totodată că am îndrăgit denumirea de „Istorie Viitoare“ și 
am folosit-o în cursurile mele. Obiectivul dumneavoastră este de a fixa în creier 
Istorii Viitoare puternice, care vor deveni programe ale biocalculatorului. 
Dedicându-vă programului și ocupându-vă mai puţin de veșnicul „Cum?“, veți 
reuși să declanșaţi o energie care vă va duce la destinaţia dorită, cu condiția să 
nu vă sabotaţi singur, lăsându-vă pradă îndoielilor. 

Înainte de a examina tehnica MindStore și o altă încăpere din Casa de pe 
Malul Drept, daţi-mi voie să spun din nou de ce mă incită atât de mult acest gen 
de gândire și de ce mă împotrivesc realizării unor planuri imuabile în avans. 

Atunci când întâlnim întrebarea CUM și ne angajăm în logica planificării 
tuturor detaliilor, obiectivul va fi adus mai aproape de realitatea curentă și de 
actualele Zone de Confort. Aceasta se va întâmpla pur și simplu prin exersarea 
facultăților emisferei cerebrale stângi, preocupate să întrebe „Cum?“. În continu- 
are, aceasta va însemna și analizarea „bagajelor vieţii“ și a experienţelor din tre- 
cut, în scopul de a determina ce anume poate fi realizat și ce resurse sunt dispo- 
nibile în prezent. Astfel, emisfera stângă va împinge obiectivul în zona realistă și 
posibilă. Emisfera stângă nu poate ști dinainte în ce fel va fi atins un anume obi- 
ectiv, dacă acesta se găsește foarte departe de zona realistă și posibilă; sau, cu 
alte cuvinte, dacă el se găsește dincolo de ceea ce este perceput ca posibil în 
momentul de față. 

Emisfera stângă trebuie să apropie 

obiectivul pentru a accepta planul 

Îndrăzneţul 
Obiectiv 


Zona de Confort 


Raza de acțiune 
a rațiunii 
curente 


e me rela 
Subconştientul trebuie să se extindă pentru a trece la treabă 


Figura 15. 

„De aceea, înainte de a trece mai departe, gândiți-vă la Istorii Viitoare 
INDRAZNEȚE,; în această etapă, nu vă puneţi întrebarea CUM? — totul vi se va 
dezvălui treptat. 

Nu uitaţi, Einstein a spus: „Imaginaţia este mai importantă decât Cunoaș- 
terea.“ Şi tot el a afirmat: „Lucrurile care contează nu pot fi contabilizate și 
lucrurile care pot fi contabilizate nu contează“. Excepţional! 


GESTALT 


Unii oameni au încercat să explice puterea programării mintale prin gestalt. 
Termenul provine din limba germană și înseamnă configurație, tipar sau struc- 
tură. Odată ce s-a stabilit un model, dacă lumea noastră nu se potriveşte cu 
șablonul respectiv, subconștientul va trece la treabă și va face tot ce-i stă în 
putere ca să repună lucrurile în ordine, să refacă în linii mari configurația 
anticipată. Să luăm ca exemplu norii de pe cer, care sunt aglomerări de vapori 
de apă în permanentă schimbare, lipsite de ordine sau de o configurație interi- 
oară. Ca să-i asimileze la un nivel mai profund, oamenii descoperă în ei o anu- 
mită formă, o asemănare cu un câine, cu un chip sau cu orice altceva familiar. În 
felul acesta, se creează ordine pentru subconștient. 

Pentru a scoate în evidență această dorință de a readuce ordinea, am obice- 
iul ca în a doua zi a cursului de MindStore să plasez pe perete, înapoia mea, un 
petec neregulat de hârtie. El este fixat cu o piuneză ori cu bandă adezivă, puțin 
mai în lateral față de locul unde stau eu de obicei. Aproape'imediat după înce- 
perea orei, cursanţii îl remarcă, ba chiar sunt distrași de el. Ochii lor se depla- 
sează regulat de la mine la hârtie — la acel amănunt stânjenitor care, pur și sim- 
plu, n-ar trebui să se găsească acolo. Este de-a dreptul uluitor cât de frecvent se 
întâmplă ca, la prima pauză, cineva să înlăture hârtia cu pricina și toată lumea 
să răsufle ușurată. Lucrurile au revenit la ordine și normalitate. 

Ei bine, dacă întrebuințăm în mod constant monologul interior, precum 
Muhammad Ali, folosind afirmaţii pozitive făcute la timpul prezent, sau dacă 
vizionăm în minte imagini ale Istoriilor Viitoare, așa cum proceda Whoopi 
Goldberg, atunci se va petrece gestalt-ul și subconștientul își va începe munca de 
stabilire a ordinei. Întrucât realitatea prezentă nu se potrivește cu noile imagini, 
el trebuie să găsească oameni, locuri și ocazii favorabile și să asigure impulsul 
interior care ne determină să acționăm în direcția cuvenită. Fantastic! Cu toate 
acestea, așa se întâmplă — lăsați-mă să vă spun: Funcţionează! 

Atunci, cum putem să ne stabilim obiectivele? Multe persoane constată că le 
vine greu să-și imagineze până și ce anume ar trebui să fie aceste obiective. Dacă 
la fel se întâmplă și în cazul dumneavoastră, nu vă îngrijoraţi. Alăturaţi-vă 
majorității. Nu uitaţi: este probabil adevărat faptul că doar 4 la sută din oameni 

o fac de la sine. Cred că ar trebui să începeți cu Roata Vieţii dumneavoastră. 
După ce o analizaţi, stabiliți-vă obiectivele în funcție de domeniul care necesită 
în mod evident o îmbunătățire. 

Țineţi minte, concentrarea se face pe direcția pozitivului. Obiectivele repre- 
zintă ceea ce doriți să fiţi, să faceți și să aveţi — nu ceea ce nu doriţi să fiţi, să 
faceți și să aveţi. 

Nu trebuie să vă îngrijoreze întrebările de felul: „Dar dacă mi-am stabilit un 
obiectiv greșit?“ În privința aceasta, nu există noțiunile de corect sau greșit. 
Ideea este să porniţi cu orice obiectiv — puteţi avea câteva obiective, totuși sfatul 
meu este să nu fie prea multe: învățați să umblaţi, înainte de a alerga; în orice 
caz, trebuie să vă propuneţi ceva ÎNDRĂZNEȚ. În acest moment, nu vă preocu- 
pați de scara temporală; mă voi ocupa de chestiunea respectivă, extrem de 
importantă, în Capitolul 9. 

Odată cu declanșarea acțiunii, vor începe să iasă la iveală obiectivele 
semnificative și dorințele care vă motivează cu adevărat; după cum veţi afla 
în scurt timp, parcurgerea drumului este mai importantă decât destinația. 


CELE PATRU ETAPE ALE STABILIRII OBIECTIVELOR 


Stabilirea obiectivelor are o anumită logică, ce' merită să fie subliniată, 
întru-cât, în mod inevitabil, abordarea noastră implică utilizarea ambelor 
emisfere cerebrale. Înainte de a examina metoda MindStore pentru emis- 
fera dreaptă, să vedem cum funcționează emisfera stângă într-o asemenea 
împrejurare. Punctul de pornire va fi existența unei probleme - pentru 
mulți oameni, problema va consta în faptul că nu au un obiectiv; totuși, să 
presupunem că există o situație pe care doriţi s-o modificaţi sau s-o îmbu- 
nătățiți. Există patru etape fundamentale: 


Problema 


1. Acceptaţi faptul că aveţi o problemă 


e În primul rând, trebuie spus că un individ cu atitudine pozitivă nu între- 
buințează cuvântul „problemă“, preferând temenii de genul „Provocare“ 
sau „ocazie“. Astfel de cuvinte au înțelesuri specifice și sunt orientate în 
sens pozitiv din punctul de vedere al creierului, în vreme ce „problemă“ 
înseamnă cantonarea în actuala poziţie negativistă, limitativă. Prin urma- 
re, folosind „Șterge programul acesta!“, înlăturați cuvântul „problemă“ 
din vocabular. 

Veţi descoperi că mulți oameni au gândirea orientată spre „problemă“ și 
foarte rar spre găsirea de soluţii. Ei pot descrie „problema“ în amănunt, 
ba chiar pot petrece ore întregi, reflectând asupra semnificaţiilor și im- 
portanţei sale. In biroul nostru, membrii MindStore sunt încurajați să 
vină nu cu „probleme“, ci cu „soluţii“, care reprezintă căi posibile de pro- 
gres, iar dacă se blochează, atunci într-adevăr putem spune că ne con- 
fruntăm cu o „provocare“. 

Primul pas în admiterea existenţei unei „probleme“ reprezintă în sine o 
dificultate. Mulţi indivizi constată că nu-i așa simplu. În general, noi 
avem tendința să dăm vina pe altcineva, să îndreptăm un deget spre exte- 
rior, în loc să ne asumăm responsabilitatea în ceea ce privește propriile 
noastre probleme. Multe dintre ele pot fi realmente tăinuite, datorită unor 
sentimente de rușine ori vinovăţie provocate tocmai de existenţa lor. 
După cum am mai spus, multă vreme am crezut că succesul însemna 
atingerea unui punct din viață în care problemele dispăreau. Îmi imagi- 
nam întotdeauna insule virgine și o viață de lux în climat mediteraneean. 
Adevărul este că, atât timp cât trăim, ne confruntăm cu probleme. De 
aceea, trebuie să admitem din capul locului că ele există în viața noastră, 
fiindcă le au toți cei din jur; doar întâmplător problemele mele diferă de 
ale altora. Fiecare are propriile probleme. 

Eu cred că sentimentul de vinovăţie încercat de multe persoane atunci 
când recunosc că au probleme își are rădăcinile în copilărie. Pedeapsa ori 
rușinea când am recunoscut că am făcut un lucru „rău“ ne-a învățat, 
probabil, că recunoașterea este dureroasă. Și fiindcă oamenii nu aleg să 
se îndrepte spre suferință, ci, dimpotrivă, să se îndepărteze de ea și să-și 
găsească tihna, mulți consideră că este dificil să accepte însuși faptul că 
au probleme. 

Data viitoare când descoperiți că în viața dumneavoastră există o 
problemă oarecare și doriți să îndreptaţi un deget acuzator spre cineva, 
sau ceva, nu uitaţi: 

Un deget e îndreptat în față, unul în sus, iar celelalte trei arată spre 
dumneavoastră. Abordarea noastră pozitivă, de tipul „Fantastic!“, constă 
în ideea că orice provocare trebuie să aibă un motiv bine întemeiat. Din 
acest punct puteţi progresa, de aceea un deget e îndreptat spre cer. Trei 
degete vă arată chiar pe dumneavoastră, deoarece problema respectivă 
vă aparține în exclusivitate. 

Figura 16. 


Acceptaţi o problemă, dar hotărâți-vă s-o formulaţi și s-o rezolvaţi corect, 
avansați către descoperirea unei soluţii. Iubiţi-vă îndeajuns pentru a 
accepta faptul:că sunteţi un simplu om și că a fi viu înseamnă a avea 
provocări cărora trebuie să le faceți faţă, să vă simțiți bine și să nu scăpați 
ocazia de a trăi din plin. 


Problema 


1. Acceptaţi faptul că aveţi o problemă 
2. Analizaţi-o 


Analizați-vă problema. Stabiliţi cu claritate cine este implicat, când, unde, 
de ce și cum se petrece. Concentraţi-vă asupra întregii probleme. Nu 
faceți greșeala de a examina doar detaliile care nu vă deranjează. Dacă vi 
se pare că este un lucru dificil, în MindStore există o tehnică utilă. 


Problema 
1. Acceptaţi faptul că aveţi o problemă 


2. Analizaţi-o 
3. Căutaţi soluția 


Acum îndepărtaţi-vă de problemă și abordaţi soluţia. Începeți să explorați 
alte comportamente, situaţii sau acţiuni. Logica spune că dacă examinăm 
toate opțiunile, atunci vom descoperi că cel puţin una dintre ele va repre- 
zenta soluția. 

Problema 
1. Acceptați faptul că aveţi o problemă 


2. Analizaţi-o 
3. Căutaţi soluția 
4. Concentraţi-vă energia asupra soluției 


După ce aţi ales soluţia, toate gândurile și activitățile trebuie să se con- 
centreze asupra ei și să nu mai revină la problemă. Aveţi un obiectiv sau 
doriţi un anumit rezultat, și asta-i tot. Dacă însă procesul se aplică doar la 
nivelurile beta ale dominantei emisfere cerebrale stângi, în stare de ve- 
ghe, atunci există șansa să nu beneficiaţi de idei și soluții cu adevărat 
creatoare. Există chiar riscul de a vă bloca la Etapa 2 — altfel spus să 
rămâneţi cu problema. De aceea, o abordare ce implică ambele emisfere 
cerebrale vă va ajuta la maximum. Aceasta este tocmai metoda Mind- 
Store. 


REZUMAT 


I. 


2, 


96 la sută din oameni își petrec viața ajutându-i pe ceilalți 4 la sută să-și 
atingă obiectivele! 

Creaţi-vă propriul viitor, nu lăsați pe altcineva să-l creeze pentru 
dumneavoastră. 


. Gândiţi ÎNDRĂZNEȚ și respingeți tendința de a vă limita obiectivele, 


întrebând CUM? 


. Puneţi accentul pe viziune și lăsaţi planul să se dezvolte pe parcursul 


drumului pe care-l parcurgeţi spre țintă. 


. Creați gestalt prin vizionarea constantă a Istoriei dumneavoastră Viitoare, 


în vreme ce dobândiți certitudinea că monologul interior vă întărește 
credința că veți reuși. 


. Cele patru etape logice ale stabilirii obiectivului: 


1) Acceptaţi faptul că aveţi o problemă. 
2) Analizaţi-o. 

3) Căutaţi soluţia. 

4) Concentraţi-vă energia asupra soluției. 


8. CABINA DE MONTAJ 


Așa cum poate bănuiți, acest capitol se ocupă de construirea unei noi 
încăperi în Casa dumneavoastră de pe Malul Drept. Este o cameră foarte impor- 
tantă, pe care o veți întrebuința zilnic, dacă, precum alte mii de indivizi, o să 
alegeți acest mod de viaţă. 

Acum veţi crea o cameră la care se ajunge din Holul Central și pe care o veți 
denumi Cabina de Montaj. Ea o să fie utilizată pentru soluționarea problemelor 
și pentru crearea Istoriilor Viitoare și a obiectivelor din viața dumneavoastră. 
Este o încăpere importantă, de aceea trebuie s-o faceți cât mai atrăgătoare. Din 
nou, îi veţi stabili forma, înălțimea plafonului, decoraţiunile, culorile și luminile. 

În partea de sus a unui perete veți așeza „cadrul temporal“. 


Cadrul temporal este un tabel cuprinzând trei rubrici, în care puteţi scrie 
date calendaristice. Rubrica din centru este pentru data prezentă, ziua când 
folosiţi încăperea. Rubrica din dreapta, așa cum o priviți în minte și cum se vede 
în figură, este pentru datele din trecut; rubrica din stânga — pentru cele din 
viitor. Motivul pentru care am structurat timpul în acest fel este simplu și-l voi 
explica în continuare. 

Imediat sub cadrul temporal veți atârna pe perete trei uriașe ecrane de 


proiecție. Cel din mijloc - pentru prezent, cel din stânga - pentru Istoriile 
Viitoare și cel din dreapta — pentru imaginile din trecut. 


IMAGINI DIN 


TRECUT 


În faţa ecranului central veți așeza un scaun confortabil, de regizor, întrucât 
veți deveni regizorul filmelor propriei dumneavoastră vieţi. Lângă scaun, veţi 
avea un proiector și o telecomandă pentru mânuirea ecranelor. Înainte de a 
explica modul de întrebuințare al Cabinei de Montaj, dați-mi voie să lămuresc 
câteva lucruri legate de poziționarea ecranelor. 

Pornind de la acceptarea faptului că sistemul nervos vegetativ traversează 
creierul, venind din emisfera lui stângă pentru a acționa asupra părții drepte a 
corpului și viceversa, eu am considerat că gândirea se va maximaliza dacă ecra- 
nele vor fi dispuse după schema pe care am descris-o. Ecranul din dreapta este 
pentru experienţele trecute și va fi utilizat la analizarea unei probleme. Intrucât 
analiza constituie o activitate specifică emisferei stângi, pare evident că dacă 
ochii privesc la dreapta pentru a o efectua, intră în acțiune emisfera stângă a 
creierului, prin sistemul nervos vegetativ, și ca atare capacitatea de analiză va 
spori. Similar, privind la stânga, unde se află viitorul, se stimulează puterea cre- 
atoare a emisferei drepte și se pot produce atât viitoruri imaginate, cât și soluții. 

Poate că unii dintre cititorii acestei cărți, care cunosc Programarea Neuro- 
lingvistică (PNL), au sesizat o contradicţie față de mișcările acceptate ale ochilor 
în relaţie cu gândirea auditivă, vizuală și kinestezică. Alții nu știu însă despre ce 
este vorba; în consecință, dacă aceștia doresc să afle mai multe în legătură cu 
acest subiect fascinant, le recomand cu căldură best-seller-ul lui Anthony 
Robbins, Unlimited Power (Putere nelimitată) (mai cu seamă Capitolul 8). Am 
recomandat cartea aceasta tuturor participanților la cursurile MindStore. Cred 
cu toată sinceritatea că dacă veți combina tehnicile MindStore cu cele pe care le 
veţi afla din cartea lui Robbins, veți obține un avantaj decisiv în tot ceea ce veți 
întreprinde. 


CABINA DE MONTAJ ° 99 


PNL a stabilit că majoritatea copleșitoare a oamenilor își îndreaptă ochii în 
direcţii specifice în momentele când folosesc tipuri diferite de gândire. Acest 
lucru se poate observa atunci când cineva primește informaţii vizuale, auditive 
sau emoţionale. Nu voi intra în amănunte, dar de vreme ce mulți cititori au aflat 
poate de PNL, nu doresc să-i derutez. Când ne străduim să ne reamintim o ima- 
gine vizuală, avem tendinţa de a ridica ochii în sus și spre stânga, ceea ce vine în 
contradicție cu plasamentul ecranelor de proiecție din Cabina de Montaj. 
Răspunsul meu este foarte simplu, deși nu prea pare științific. Poziţiile respec- 
tive se observă când ochii sunt deschiși și când se presupune că se declanșează o 
activitate superioară a undelor cerebrale. Tehnica MindStore se execută cu ochii 
închiși, la frecvenţe reduse, iar ecranele din Cabina de Montaj vor fi utilizate 
pentru toate simţurile, pentru a se beneficia nu numai de stimulii vizuali, ci și de 
sunete, senzații tactile, gusturi etc. 

Am adăugat această precizare pentru a-i ajuta pe aceia care sunt entu- 
ziasmaţi de PNL să profite și de efectele puternice ale Cabinei de Montaj. Cine 
știe, poate că, într-o bună zi, cercetările ne vor oferi o explicație mai exactă a 
motivului pentru care ecranele funcționează; vă asigur Funcționează!, așa cum 
veţi descoperi în curând. 


PROGRAMAREA ISTORIEI VIITOARE 


Așadar, metoda MindStore este următoarea: Ori de câte ori aveţi o provo- 
care și doriți să-i faceți faţă, sau intenţionaţi să vă stabiliți un obiectiv, căutaţi un 
loc liniștit, așezaţi-vă și relaxaţi-vă. Veţi descoperi că frecvența beta ridicată a 
undelor cerebrale și grijile oferă prea puţine idei și nu aduc un câștig personal. 
Intraţi în Casa de pe Malul Drept, utilizând Exerciţiul Standard de Intrare. Nu 
uitaţi: soluţiile și creativitatea apar în mod natural atunci când vă relaxaţi și vă 
distanțaţi de monotonia cotidiană. 

Faceți un duș imaginar în Sala de Antrenament și pătrundeți în Cabina de 
Montaj, trecând prin Holul Central. După ce ajungeţi înăuntru, n-ar fi rău să vă 
reamintiți decorul: cele trei ecrane, cadrul temporal, scaunul regizorului, proiec- 
torul și telecomanda. Așezaţi-vă în scaunul regizorului și, folosind telecomanda, 
imaginaţi-vă că proiectaţi pe ecranul central situaţia sau provocarea curentă. 
Intenția dumneavoastră este de a accepta existența acesteia. Poate veți constata 
că vă vine mai ușor să dați vina pe altcineva, sau veţi descoperi înlăuntrul 
dumneavoastră emoţii negative. În asemenea cazuri, e recomandabil să luați 
telecomanda și să vă imaginaţi că reduceți intensitatea sentimentelor proiectate 
pe ecran. De exemplu, micșoraţi scena și o împingeți cât mai departe. In felul 
acesta, veți căpăta senzaţia că sunteți stăpân pe situație și imaginea nu va mai fi 

amenințătoare; acum o veţi putea accepta cu mai multă ușurință. În același 
mod, pot fi „reglate“ sunetele, sentimentele și mai cu seamă emoțiile. 

Ecranul din dreapta vă stă la dispoziţie pentru a vă proiecta trecutul, în sco- 
pul de a studia mai amănunțit situația; de pildă, manifestări recente ale acestei 
provocări, unde anume s-au produs, pe cine a implicat etc. Principalul este să 
daţi dovadă de cinste față de dumneavoastră înșivă. Adesea veți obține idei și 
perspective noi asupra subiectelor examinate. De îndată ce simțiți că v-aţi 
focalizat mintea și sunteţi în stare să acceptați realitatea curentă, puteți reveni la 
ecranul central. 

Proiectați din nou situația curentă pe ecranul central, dar, cu ajutorul 
telecomandei, străduiți-vă să reduceți toate percepțiile, până ce imaginea devine 
un punct îndepărtat. Apăsaţi apoi un buton imaginar de pe telecomandă și șter- 
geți punctul. Din clipa aceasta, provocarea nu mai există — ați șters programul 
din biocalculator. 

Activaţi acum ecranul din stânga și lăsați-vă mintea să creeze și să exploreze 
Istorii Viitoare, adică soluţii. În momentul în care v-aţi hotărât în privința rezul- 
tatului dorit, pentru a reuși să conferiți putere viitorului sau obiectivului imagi- 
nat, stabiliți în mod deliberat și în întregime noul program în creierul dumnea- 
voastră procedând la fel ca Muhammad Ali. Întrebaţi-vă ce anume vă veți 
aștepta să simţiți atunci când vă veţi atinge obiectivul. Veţi observa că intensi- 
ficând imaginea - mărind și apropiind scena -— veţi fi capabil să vă contopiți cu 
ea. Derulaţi scena în stop-cadre scăldate în lumină albă, strălucitoare. Procedați 
la fel și în cazul celorlalte simţuri și gândiţi-vă cu atenție — ce vă așteptați să 
simțiţi? Focalizaţi-vă asupra senzaţiilor pe care le va produce succesul. 

În acest fel, veţi obține o Istorie Viitoare, însă, precum Muhammad Ali, va 
trebui să-i conferiți putere ca să treziţi în creier gestalt-ul necesar. Consolidaţi 
imaginea, sunetele și senzațiile, reamintindu-vă în mod regulat programul. Este 
important ca, după ce v-aţi stabilit Istoria Viitoare, să nu vă mai gândiţi la alt- 
ceva. Priviţi doar ecranul viitorului, cel din stânga, fără să întoarceţi ochii spre 
celelalte. 

În esență, veți „grava“ în mintea dumneavoastră rezultatul pe care vi l-ați 
propus într-o realitate viitoare, tot așa cum se gravează șanțurile unui disc 
audio. Programarea sau gravarea funcționează, gestalt-ul va fi în curând stabilit 
și, după cum sugera Goethe, vor începe să se petreacă tot felul de evenimente ce 
vor culmina cu atingerea obiectivului. Oameni, locuri și ocazii favorabile vor 
apărea parcă printr-o coincidenţă în viața dumneavoastră. 

Trebuie să acordaţi o mare atenție detaliilor, tocmai fiindcă metoda funcțio- 
nează. Cu niște ani în urmă, îmi programasem să lucrez la Parkhead, stadionul 
echipei mele favorite de fotbal, Celtic. Am fost dintotdeauna suporterul lui Celtic 
și visul meu era să-i învăţ pe jucători tehnicile MindStore și să mă implic în 


CABINA DE MONTAJ 101 


rezultatele echipei. Fac o paranteză și precizez că, deși am predat în diferite 
sporturi și la niveluri de vârf, la vremea respectivă încă n-o făcusem - așadar, 
era un obiectiv „nerealist“ și „imposibil“. 

Programarea mea pe ecranul viitorului cuprindea imagini ale vestiarelor, ale 
tunelului de ieșire pe teren, ale băncii rezervelor și ale surescitării din ziua me- 
ciului. Trebuie să mărturisesc faptul că, fiind vorba de stadionul Parkhead, am 
considerat de la sine înțeles că mă refeream la Celtic; nu mi-am focalizat mintea 
pentru a-i vedea și auzi chiar pe jucători în imaginea ecranului viitor. Ei bine, 
după câțiva ani, chiar am reușit să ajung pe Parkhead; am sosit cu autobuzul 
echipei, am coborât la vestiare, am ieșit pe teren înainte de începerea meciului, 
am luat loc pe banca de rezerve și am revenit în vestiar când au început să 
sosească spectatorii. 

După ce antrenorul a făcut ultimele precizări privind tactica de joc și a anun- 
țat titularii, eu și jucătorii am încercat să programăm un meci victorios. Cu cinci 
minute înainte de începerea partidei, arbitrul a intrat în vestiar și a inspectat 
crampoanele jucătorilor, .apoi căpitanii și-au condus echipele prin tunel, în ura- 
lele asurzitoare ale mulțimii. În cele din urmă, programul meu se transpunea în 
realitate (așa cum se întâmplă întotdeauna): mă aflam pe Parkhead, pentru un 
meci cu Celtic, DAR... însoțeam echipa adversă: Dundee United! 

Trebuie să dați dovadă de precizie în programare — Funcţionează! 

Creierul preferă ca obiectivul să fie descris până la cele mai mici detalii, astfel 
încât să poată trece la treabă, identificând ceea ce este necesar să realizeze. Veţi 
constata că, definind cât mai amănunțit rezultatul, veți putea să vă imaginați 
mai bine obiectivul. Pentru a fi supus unui impact, subconștientul are nevoie de 
o imagine cât mai vie. Veţi descoperi că sentimentele emoţionale intense vă vor 
ajuta să vă menţineţi atenţia focalizată asupra propriei Istorii Viitoare. 

Nu uitaţi: singura abordare corectă constă în strădania de a gândi ÎNDRĂZ- 
NEȚ și de a nu vă preocupa de felul cum vă veţi atinge obiectivul. În acest punct, 
energia trebuie să se concentreze pentru a convinge subconștientul că Istoria 
Viitoare s-a petrecut deja. 

Voi relata un alt episod desprins din munca mea cu sportivii. În 1988, 
urmăream la televizor Jocurile Olimpice de la Seul. Se desfășura finala cursei 
feminine de 10.000 de metri și, ca britanic, dar mai cu seamă ca scoțian, doream 
ca Liz McColgan să iasă învingătoare. Strigam încurajări ecranului și devenisem 
tot mai surescitat, deoarece Liz își mărea avantajul cu fiecare tur de stadion. Nu 
aveam nici o îndoială că favorita mea urma să câștige medalia de aur — era ceva 
fantastic! 

Treptat, însă, o rusoaică s-a desprins din pluton și a început să se apropie tot 
mai mult de Liz. La ultima turnantă, alergau umăr la umăr. Ambele și-au azvâr- 
lit în luptă toate resursele, dar, din păcate, Bonderenko a trecut prima linia de 

sosire. Liz a ocupat un dezamăgitor loc secund; deși câștigarea unei medalii de 
argint constituia o performanță excepțională, Liz părea de-a dreptul distrusă. 

Ca să scurtez povestea, Liz a fost intervievată de BBC, lângă un monitor pe 
care rula înregistrarea ultimei turnante, cu apropierea vertiginoasă a rusoaicei. 
Pe ecran, se vedea cum Liz privea înapoi, peste umăr. Reporterul a observat acel 
amănunt și a întrebat-o ce se întâmplase, iar Liz a mărturisit că realmente sim- 
țise că dacă rusoaica o ajungea, ea urma să piardă cursa. În acea ultimă și cru- 
cială turnantă, se străduise din răsputeri să găsească impulsul de energie finală 
cu care să sprinteze spre linia de sosire, dar îi fusese imposibil. 

Nu voi uita niciodată acel moment — mă fascinează gândurile care determină 
realitatea — m-am întors către Norma, soția mea, și i-am spus: „Trebuie să lucrez 
cu Liz McColgan!“. Amândoi am închis ochii și am programat felul în care 
aveam s-o învăţ pe Liz tehnicile MindStore. Nu uitaţi: Funcţionează! Aproximativ 
la un an după acea întâmplare, predam la la filiala unei companii de asigurări 
din Dundee, când un cursant m-a luat deoparte și mi-a spus că știa pe cineva 
care ar fi putut beneficia de pe urma metodei mele și, că, dacă eram de acord, ar 
fi fost gata să ne aranjeze o întâlnire. 

Spre marea mea bucurie, bărbatul respectiv era bun amic cu Liz și Pete 
McColgan. Peste o săptămână, mă aflam în locuinţa lui Liz și puneam bazele 
unei strânse prietenii. Liz și Pete sunt niște oameni extraordinar de drăguți, iar 
pasiunea ei pentru atletism atinge cote nebănuite. Pentru mine, Liz reprezintă 
un model de tenacitate, iar în momentul când a câștigat Campionatele Mondiale 
din Tokio, într-o cursă pe care mulți o consideră drept cea mai frumoasă din 
istoria atletismului, m-am simțit fericit că am cunoscut-o pe drumul spre glorie. 

Repet, funcţionează! Așadar nu vă pierdeţi vremea gândindu-vă la motivele 
pentru care funcționează, ci dedicaţi-vă viziunii personale. Trebuie să folosiţi 
ecranele pentru a programa absolut orice — sunteţi în stare s-o faceţi. De altfel, 
toți oamenii programează în permanenţă. Individul care se trezește într-o dimi- 
neaţă ploioasă și vântoasă, care întârzie la serviciu din cauza transportului și-și 
spune în gând: „Parcă văd că azi o să fie una din zilele acelea teribile!“ nu face 
altceva decât să-și programeze o zi negativă. Subconștientul va fi silit să focali- 
zeze mintea conștientă asupra lucrurilor care aparent merg prost și, desigur, 
individul respectiv nu va vedea nimic din evenimentele pozitive care, de fapt, se 
petrec permanent în jurul său. 

Eu îmi programez totul; acum, în timp ce scriu aceste rânduri, este sâmbătă 
dimineață. După-amiază, intenționez să-mi duc băieții și pe bunicul lor la un 
spectacol. Cu toții așteptăm acest eveniment cu nerăbdare, astfel că programul 
va decurge firesc. Deseară, Norma și cu mine am rezervat o masă la un restau- 
rant bun din Glasgow. În nici un caz noi doi nu vom sosi acolo la întâmplare, 
pentru ca apoi, pur și simplu, să ne ocupăm locurile. Amândoi vom folosi în 

prealabil Cabinele de Montaj și vom programa o seară excepțională pe ecranele 
viitorului. 

Eu îmi programez totul... și, trebuie să vă mărturisesc, obțin în continuare 
rezultatele pe care mi le doresc de la viață. Iar dacă programul nu funcționează, 
așa cum se mai întâmplă uneori, gândesc cam așa: „Fantastic! Trebuie să existe 
un motiv întemeiat pentru asta“; pur și simplu, accept situaţia și trec mai de- 
parte. Gândiţi-vă la asta! Cât de frecvent ați avut parte de ceva care să vă deza- 
măgească profund pe moment? Poate chiar vi s-a părut că ați făcut un pas 
înapoi, poate că n-aţi obținut o slujbă pe care o doreaţi, sau anumite rezultate 
absolut necesare, ori altceva. Apoi, însă, privind retrospectiv, v-aţi dat seama că 
s-a întâmplat ceva mai interesant, iar respectiva dezamăgire a fost, în realitate, 
cel mai bun lucru posibil. 

Întrucât pe noi, în interiorul Cabinei de Montaj, nu ne preocupă întrebarea 
CUM ci claritatea rezultatului, este vital să manifestăm atitudinea corectă față 
de programare. 


DORINȚĂ, CREDINŢĂ ȘI CERTITUDINE 
Mintea nu cunoaște limite... cu excepția acelora pe care le admitem noi. 


NAPOLEON HILL 


După ce veţi începe programarea și veţi vedea rezultatele pe care le veți 
obține, veți recunoaște adevărul afirmației lui Napoleon Hill: suntem limitați 
numai de propriile noastre gânduri. Tocmai din acest motiv, atunci când ne sta- 
bilim obiectivele, trebuie să gândim ÎNDRĂZNEȚ. Prima cerință pentru atinge- 
rea rezultatului este să avem o DORINȚĂ puternică. Nimic nu se va întâmpla 
dacă nu există DORINȚA, deoarece ea constituie sursa de energie care ne înalță 
și ne poartă către țintă. DORINȚA depășește tărăgănarea; ea învinge inerția și 
este vitală pentru acumularea forței de propulsie. 

Cu cât DORINȚA de atingere a obiectivului este mai mare, cu atât crește 
probabilitatea de realizare a acestuia. Indiferent de ceea ce ar reprezenta ținta, 
ea trebuie să fie dorită. Veţi constata că puteți clădi o DORINȚĂ puternică prin 
focalizarea minţii asupra avantajelor pe care le veți căpăta prin atingerea obi- 
ectivului. Eu vă recomand să scrieți pe hârtie aceste avantaje — le puteți desco- 
peri, gândindu-vă la motivele pentru care doriți să obţineţi un anumit rezultat. 
Revăzând în mod constant Istoria Viitoare pe ecranul din stânga, vi se va con- 
solida tăria interioară a DORINȚEI, mai cu seamă dacă v-aţi imaginat obiectivul 
în amănunt. 

Orice persoană care a reușit să realizeze ceva în viață știe că a avut de întâm- 
pinat dezamăgiri, obstacole și respingeri; că uneori i s-a părut că ar fi fost mai 

simplu dacă ar fi abandonat. Însă dacă obiectivul merită să fie atins, atunci me- 
rită să plătiți și preţul. În momentele când îndoielile pun stăpânire pe dumnea- 
voastră, iar credința se prăbușește, DORINȚA vă va împinge mai departe. Dacă, 
în realitate, nu doriți obiectivul pe care vi l-ați stabilit, se poate spune că nu aveți 
un obiectiv. Toţi cei pe care i-am cunoscut și care au avut succese în viață au 
dorit să-și atingă țelul mai mult decât orice altceva. 

După ce inerția a dispărut și aţi început să acumulaţi forța de propulsie către 
țintă, veți avea nevoie de un al doilea element care să vă asigure succesul. Va 
trebui să CREDEŢI că sunteţi în stare s-o faceţi și că veţi reuși. Acest aspect 
esenţial se realizează tot prin vizionarea repetată a Istoriei Viitoare. Procedând 
astfel, subconștientul dumneavoastră va extinde Zona de Confort. Odată cu 
stabilirea unui nou nivel pentru aceasta, este imposibil să nu aveţi o profundă 
CREDINȚĂ interioară că veți izbândi. Vă puteți focaliza mintea asupra CRE- 
DINȚEI, scriind pe hârtie motivul pentru care meritaţi să atingeţi obiectivul 
stabilit. 

În sfârșit, trebuie să aveți CERTITUDINEA că se va întâmpla așa. Pur și 
simplu, știți, ba chiar așteptați să se întâmple. Știţi că se va petrece, dacă pe 
parcurs veți proceda așa cum se 'cuvine, cu un sentiment de totală CERTITU- 
DINE. În programarea dumneavoastră, nu uita să vă concentrați asupra ecra- 
nului viitorului, dar lăsând impresia că lucrurile s-ar întâmpla în prezent; ca să 
clădiți CERTITUDINEA, trebuie să acceptați rezultatul în forma în care vă apare 
pe ecranul din stânga, să-l solicitați imperativ ca fiind al dumneavoastră. 

Dacă un obiectiv nu este atins, trebuie să examinaţi cele trei elemente men- 
ționate anterior (DORINȚA, CREDINȚA și CERTITUDINEA). De asemenea, dacă 
abandonaţi lupta înainte ca forța de propulsie să se facă simțită, înseamnă că 
unul dintre elemente nu este așa cum ar trebui să fie, sau chiar lipsește. Reco- 
mand să vă controlați în mod constant DORINȚA, CREDINȚA și CERTITUDI- 
NEA, pentru a vedea dacă sunt orientate către obiectiv. Dacă unul dintre ele 
necesită energie suplimentară pentru a fi întărit, focalizați-vă asupra lui. Reve- 
deţi avantajele, în cazul DORINȚEI, controlaţi-vă meritele cu CREDINȚA și aveţi 
CERTITUDINEA că v-aţi acceptat obiectivele ca fiind ale dumneavoastră în pro- 
gramarea viitorului făcută la timpul prezent. 

Presupun că nu vă mai miră faptul că dețin o metodă completă care va asi- 
gura efectuarea tuturor pașilor necesari; totuși, doresc să vă avertizez, înainte de 
a merge mai departe: Încercați să vă păstraţi obiectivele doar pentru dumnea- 
voastră. Nu le dezvăluiţi altora decât dacă sunteți absolut sigur că veţi avea 
parte de înțelegere, că veți fi sprijinit, că respectivele persoane vă doresc binele 
și sunt cu adevărat fericite că reușiți ceea ce v-aţi propus. Este un detaliu vital, 
pentru că energia și elanul multor vise au fost pierdute tocmai din cauza celor 

dragi, prieteni sau colegi, care n-au priceput adevărul lucrurilor,pe care vi le-am 
împărtășit în cartea de față. 

Nu uitaţi: și ei au Zone de Confort, ba chiar Zone de Confort în relaţiile cu 
dumneavoastră. Dacă le explicaţi ceea ce intenţionaţi să faceţi, să fiți sau să 
aveţi, și mai cu seamă dacă este vorba de un obiectiv ÎNDRĂZNEȚ, ei nu vor fi 
în stare să vă înțeleagă motivațiile. Este posibil să râdă, ori să fie tulburați; pot 
simţi că-l vor pierde pe cel iubit sau apreciat, sau poate chiar nu le va face plă- 
cere ideea ca dumneavoastră „să vă depășiți situaţia“. Propriul dumneavoastră 
subconștient, mai cu seamă la început, va prefera să nu se facă uz de Cabina de 
Montaj, tocmai pentru că știe că dă rezultate; într-adevăr, Funcționează! Subcon- 
știentului i-ar conveni ca lumea să rămână așa cum este acum, chiar dacă-i cea 
mai negativă dintre realităţile prezentului. Va trebui însă să se apuce de treabă. 

Cei care vă sunt apropiaţi nu ar dori să reușiți întrucât, în adâncul sufletelor 
lor, știu că și ei s-ar putea schimba, dar nu doresc acest lucru. Dacă vă schimbaţi, 
ei vor fi nevoiți să se confrunte cu acest mare adevăr — iar dacă nu vi se alătură, 
pe drumul progresului, cum se vor simţi? 

De aceea, vă recomand foarte multă atenție în această privință. Modalitatea 
cea mai grijulie și mai iubitoare de a-i ajuta este să vă vedeți mai departe de 
calea spre progres. Ceilalţi vor remarca modificarea dumneavoastră de atitu- 
dine, gândirea pozitivă. Vă vor admira noua energie și entuziasmul. Acestea 
sunt forțe ce atrag și care le vor stârni curiozitatea în legătură cu ceea ce faceți. 
Cu timpul, vor vedea că vă descurcaţi din ce în ce mai bine și, în consecință, va fi 
posibil ca și ei să dorească să se implice și să se dezvolte. 


Un vis este ceva pe care nu-l pot vedea decât eu. 


ANITA RODDICK 


Să intrăm acum în Casa de pe Malul Drept și să construim Cabina de Montaj 
înainte de a examina mai îndeaproape (în următorul capitol) felul cum o puteți 
utiliza, obținând efecte fantastice în toate domeniile vieții. 


EXERCIŢIUL 5: CABINA DE MONTAJ 

Căutaţi-vă o poziție cât mai confortabilă, stând pe scaun, închideţi ochii și 
respiraţi lent și regulat. Din acest moment, veţi începe să vă focalizați 
mintea și corpul asupra relaxării și obținerii stării de bine. Din nou, pe 
măsură ce menționați diferite părţi ale corpului, concentrați-vă asupra 
fiecăreia, căutând s-o relaxaţi. 


Inspir adânc și mă relaxez... inspir din nou adânc și mă relaxez... inspir 
adânc și mă relaxez... 


ulii 

Pielea capului îmi este relaxată, îmi simt pielea capului relaxată... Fruntea 
îmi este relaxată, îmi simt fruntea relaxată... Pleoapele îmi sunt relaxate 
îmi simt pleoapele relaxate... Faţa îmi este relaxată, îmi simt fața rela. 
xată... Limba îmi este relaxată, îmi simt limba relaxată... Maxilarele îmi 
sunt relaxate, îmi simt maxilarele relaxate... Gâtul îmi este relaxat, îmi 
simt gâtul relaxat... 


Umerii îmi sunt relaxaţi, îmi simt umerii relaxaţi... Brațele și mâinile îmi 
sunt relaxate, îmi simt braţele și mâinile relaxate... Spatele îmi este 
relaxat, îmi simt spatele relaxat... Pieptul îmi este relaxat, îmi simt pieptul 
relaxat... Șalele îmi sunt relaxate, îmi simt șalele relaxate... 


Abdomenul îmi este relaxat, îmi simt abdomenul relaxat... Șoldurile îmi 
sunt relaxate, îmi simt șoldurile relaxate... Coapsele îmi sunt relaxate, îmi 
simt coapsele relaxate... Genunchii îmi sunt relaxaţi, îmi simt genunchii 
relaxaţi... Gambele îmi sunt relaxate, îmi simt gambele relaxate... Glez- 
nele îmi sunt relaxate, îmi simt gleznele relaxate... Degetele picioarelor 
îmi sunt relaxate, îmi simt degetele picioarelor relaxate... Tălpile îmi sunt 
relaxate, îmi simt tălpile relaxate... Călcâiele îmi sunt relaxate, îmi simt 
călcâiele relaxate... j 


Inspir adânc și mă relaxez... 


Imi voi imagina acum că mă aflu într-un loc de relaxare cu totul special... 
Pretind că mă aflu realmente acolo... Imi voi acorda o scurtă perioadă 
pentru a mă bucura de toate acestea (30 de secunde). 


Inspir adânc și mă relaxez... Acum, îmi voi imagina că mă aflu pe malul 
unui râu... râul este înapoia mea, iar eu privesc un peisaj minunat... 


Pot simţi iarba verde și mătăsoasă sub tălpi... deasupra mea, cerul este 
albastru și văzduhul este înmiresmat de aromele florilor... Pot auzi 
sunetele ținutului minunat ce se întinde în fața mea... 


Acum, înaintez și pătrund în casa mea cu acoperișul roșu... în Vestibul, pe 
lângă simbolul potenţialului meu, și apoi în Sala de Antrenament... 


Peste o clipă, voi sta sub dușul meu și mă voi curăța de orice atitudine 
negativă... 


Intru acum în cabina de duș și deschid robinetele ca să poată începe 
acțiunea de curățare... Imi imaginez că simt apa caldă curgându-mi prin 
păr, apoi coborând peste fiecare centimetru pătrat de piele, curățând 
oboseala mintală și aducând din nou vibranta energie vitală... 

Îmi imaginez acum raze puternice de soare pătrunzând adânc în mine... 
filtrând și îndepărtând atitudinile mele limitative și distructive, mai cu 
seamă gândirea negativistă de azi... 


Închid robinetul dușului și ies din cabină, instantaneu uscat și simțin- 
du-mă împrospătat cu anticipări pozitive... 


Peste o clipă, voi crea Cabina de Montaj, în care se intră din Holul 
Central... Ea va fi utilizată pentru rezolvarea problemelor și stabilirea 


obiectivelor... 


Părăsesc acum Sala de Antrenament și pătrund în Holul Central, ai cărui 
pereţi sunt acoperiţi cu imagini din trecutul meu, desprinse din momen- 
tele în care m-am simţit cel mai bine... Acum, creez încăperea ce va fi Ca- 
bina de Montaj... Acum, îi creez forma și stabilesc înălțimea tavanului... 
acum, decoraţiunile, culorile și luminile... Pe unul dintre pereţi, aproape 
de tavan, voi plasa un cadru temporal pentru programarea datelor calen- 
daristice... Imediat sub acesta, atârn trei uriașe ecrane de proiecţie: unul 
în mijloc, pentru prezent, unul în stânga, pentru Istoriile mele Viitoare, și 
unul în dreapta, pentru imaginile din trecutul meu... 


În faţa ecranului central, voi instala acum scaunul regizorului... Acum, un 
proiector și o telecomandă pentru mânuirea ecranelor... Voi proiecta ima- 
gini pe ecrane în scopul stabilirii obiectivelor și rezolvării problemelor... 


Pe viitor, voi accepta faptul că am de făcut faţă unei provocări pe care 
doresc s-o modific, proiectând situaţia ei curentă pe ecranul central... 
Pentru analiza ei, pot trece pe ecranul trecutului... Folosind telecomanda, 
pot reveni la ecranul central și pot reduce imaginea, senzațiile și sunetele, 
până când acestea se transformă într-un punctuleţ... Apoi, mă pot ima- 
gina apăsând butonul de ștergere, ca să îndepărtez definitiv programul 
de pe ecran... Acum, pe ecranul din stânga (al viitorului), voi explora 
diversele soluții, înainte de a o alege pe cea pe care o doresc cu adevărat 
pentru viața mea... Îi voi crește dimensiunile, apropiind-o tot mai mult, și 
o voi opri într-un stop-cadru scăldat într-o lumină albă, strălucitoare... 
Atunci, voi avea o Istorie Viitoare... 

Revăzând în mod regulat Istoriile mele Viitoare pe ecranul din stânga, îmi 
voi clădi Dorinţa, Credinţa și Certitudinea că voi atinge obiectivul sau 
rezultatul propus... 

Acum, am creat Cabina de Montaj... O voi întrebuința pentru a atrage în 
Viața mea persoanele, locurile și ocaziile favorabile de care am nevoie 
pentru a-mi atinge obiectivele... 


Acum, voi părăsi casa și voi reveni pe malul râului... Simt iarba verde și 
mătăsoasă sub tălpi. În curând, voi număra de la 1 la 7, pentru a ieși 
treptat din această stare sănătoasă de relaxare profundă... 1... 2... 3... 4... 
am trecut acum de jumătate, când voi deschide ochii voi fi complet treaz 
și revitalizat, atât fizic, cât și mintal... 5, încep să-mi pregătesc corpul... 6 
sunt gata să deschid ochii... și 7, deschid ochii și sunt complet treaz acum 
vioi din punct de vedere fizic și mintal. 


> 


2 


REZUMAT 


1. Ecranul central este pentru prezent, ecranul din stânga - pentru Istoriile 
Viitoare, iar cel din dreapta — pentru evenimentele din trecut, 

2. Asiguraţi-vă că Istoriile Viitoare sunt programate în cele mai mici detalii. 

3. După ce vă stabiliți un program, nu vă mai examinați trecutul, ci 
concentrați-vă doar asupra Istoriei Viitoare. 

4. Obișnuiţi-vă să programaţi tot ceea ce este important. Folosiţi Perioada de 
Recuperare Calitativă și, pe ecranul viitorului, repetaţi mintal rezultatele 
pe care doriți să le obţineţi. 

5. Nu precupețiţi nici un efort pentru dezvoltarea Dorinţei, Credinței și 
Certitudinii puternice, în vederea atingerii obiectivelor propuse. 

6. Manifestaţi prudență în dezvăluirea obiectivelor dumneavoastră, gândi- 
ţi-vă la Zonele de Confort ale celorlalți și la așteptările lor. 


9. PROGRAMAREA ZILEI/ 
JURNALUL SERII 


Fără îndoială, tehnicile MindStore funcţionează. Pe de altă parte, însă, nu 
uitaţi că veți manifesta tendința de a rămâne în actualele Zone de Confort și că 
subconștientul dumneavoastră nu dorește în realitate schimbarea. Există posi- 
bilitatea ca, deși simțiți că veți repurta succese prin întrebuințarea acestor teh- 
nici, să observați că tărăgați lucrurile, ba chiar le amânați. Adesea, se afirmă că 
porțiunea cea mai grea pe drumul ce duce spre realizarea unui obiectiv este 
stabilirea acestuia și efectuarea primului pas. Ultimul pas e simplu, iar drumul 
propriu-zis este incitant, însă trebuie să începeți. 

Dacă doriți să vă atingeți obiectivul, este vital să vă obișnuiți să revedeți 
Istoria Viitoare pe care aţi conceput-o. Nu-i deloc greu, trebuie doar să perseve- 
raţi. Revenim, așadar, de unde am plecat - perseverența constituie partea cea 
mai dificilă. Eu unul sunt convins că odată ce v-aţi hotărât să vă dedicați unui 
țel, vă puteţi considera ajuns acolo — este numai o chestiune de timp. 

De-a lungul anilor, în mod inevitabil am întâlnit (și continuu să întâlnesc) 
diverși oameni care au participat la cursurile mele de MindStore. Întotdeauna îi 
întreb ce mai fac și, dacă aud „obișnuitul“ răspuns „Nu prea rău, mulțumesc“, 
știu imediat că ei nu practică cele învățate și n-au înțeles care este esenţa tehni- 
cilor MindStore. În același timp, ei nici măcar nu sesizează limbajul folosit, ba 
chiar îmi povestesc entuziaști despre felul cum i-au ajutat tehnicile deprinse. De 
obicei, „succesele“ se referă la programări simple și imediate, de tipul găsirii 
unui loc de parcare într-o zonă aglomerată, petrecerii unei seri plăcute cu prie- 
tenii, sau reușitei la o importantă întâlnire de afaceri. Ei nu aplică însă metoda 
în domeniile importante ale vieţii lor, pentru a înregistra succese și acolo. 

Nu-i critic pentru asta, întrucât, chiar dacă le place sau nu, chiar dacă o vor ac- 
cepta sau nu, ei se opun depășirii Zonelor de Confort. Convingerea mea este că 
se tem de succes și se împotrivesc schimbării. Asemenea persoane au renunțat 
de mult la adevărata dezvoltare și se mulțumesc să știe că dețin tehnici 

puternice pe care le pot utiliza pentru rezultate și satisfacţii instantanee, super- 
ficiale. 

În mod firesc, cu vremea, m-am simțit frustrat primind acest tip de răspun- 
suri. Evident, multe persoane au folosit și folosesc tehnicile pentru transformări 
importante și au succes în ceea ce întreprind, dar cu toții putem reuși mult mai 
multe. De aceea, am căutat să stabilesc o rutină zilnică, care să asigure gestalt-ul 
și rularea programelor. A durat destul de mult până am realizat-o, însă cred că 
am pus la punct metoda finală pentru a obține rezultatele dorite. Ea necesită, 
totuși, o anumită disciplină. 

Metoda MindStore este alcătuită din două elemente importante: Progra- 
marea Zilei și Jurnalul Serii. Voi prezenta mai întâi primul element, deoarece el 
va juca rolul combustibilului care vă va purta înainte. Jurnalul Serii, la care o să 
mă refer mai târziu, va fi vehiculul. 

După ce veţi înțelege că toate acestea funcționează cu adevărat și le veți 
integra modului dumneavoastră de viaţă, așa cum am făcut eu, veţi constata că, 
pur și simplu, nu vă puteți imagina să începeţi ziua fără s-o fi programat în 
prealabil. Programarea vă va „intra în sânge“, ca spălatul pe dinți și pieptănatul 
- dacă nu le faceţi, nu vă simțiți în largul dumneavoastră. Cu adevărat stimulativ 
este faptul că programarea va avea efect și va dura toată ziua. 


PROGRAMAREA ZILEI 


În fiecare dimineaţă, treziți-vă cu 15 minute mai devreme decât de obicei. 
Străduiţi-vă ca acest lucru să devină o obișnuință; tehnicile pe care le veţi învăța 
în următorul capitol vă vor fi de ajutor. Eu vă recomand să vă treziți, să mergeţi 
la baie și apoi să vă întoarceţi în pat. Stând în capul oaselor, într-o poziție con- 
fortabilă, pătrundeți în Casa de pe Malul Drept, faceţi un duș și intrați imediat în 
Cabina de Montaj. Întotdeauna reamintiți-vă modul cum arată ea, acest lucru 
slujind drept declanșator pentru a vă atenționa subconștientul că vă pregătiți să 
programaţi. Astfel, subconștientul va urmări ceea ce se petrece și va încerca să 
se adapteze. 

Pe ecranul central proiectați imaginea agendei dumneavoastră, conținând 
însemnările pentru ziua în curs. Concentrați-vă și parcurgeți în mod cronologic 
programul care vă așteaptă. Nu uitaţi să includeți activitățile sociale, sau seara 
petrecută în sânul familiei ori alături de prieteni. De exemplu: 

Afișaţi pe ecranul central pagina de agendă corespunzătoare zilei în curs 

După aceea, luaţi primul eveniment al zilei, indiferent care ar fi acesta, priviţi 
ecranul din dreapta (al trecutului) și încercaţi să retrăiţi ultima ocazie când aţi 
fost implicat în același tip de activitate și v-aţi descurcat bine. Astfel, 
recunoașteți că sunteţi o persoană ce s-a bucurat de succes şi, în mod firesc, 
energizaţi zona creierului unde este stocată respectiva trăsătură. Graţie acestui 
lucru, veți căpăta încredere și veți declanșa anticiparea viitoarei reușite. 


IMAGINEA 


SUCCESULUI 
REAMINTIT 


Remarcaţi faptul că ecranul central este neclar acum, când toată energia 
dumneavoastră este angajată în examinarea ecranului din dreapta și reamintirea 
i anterior. PUA 
poa F cea mai importantă. Priviţi ecranul viitorului şi imaginaţi-vă 
evenimentul de azi petrecându-se exact așa cum v-aţi dori. Nu vă gândiţi 
va fi posibil, ci imaginaţi-vă cel mai bun rezultat cu putinţă. După ce, aidoma ui 
Muhammad Ali, aţi reușit să creaţi o Istorie Viitoare clară, încremeniți re- 
zultatul dorit într-un stop-cadru scăldat într-o lumină albă, puternică. Acum, 


evenimentul respectiv este programat. 

Observați că, în această fază, ecranul central și cel din dreapta sunt goale 
pentru a vă permite să vă concentrați toată atenţia asupra imaginii puternic 
iluminate a obiectivului intenționat. 


Reluaţi același proces pentru al doilea, al treilea etc. eveniment de pe 
agendă, până ce programați toată ziua. 


ISTORIA 
VIITOARE 


Imaginea i 
: rezultatului dorit ; 


Această operaţiune vă poate răpi 10-15 minute din dimineaţă, dar este de 
neprețuit. Astfel, aveți șansa de a începe ziua printr-o Perioadă de Recuperare 
Calitativă chiar înainte de a fi coborât din pat. De asemenea, aveți posibilitatea 
de a stabili tipare de anticipații puternice, pozitive, pentru ziua care vă așteaptă 
După terminarea programării, vă recomand să reveniți la Raza Energizantă din 
Sala de Antrenament, înainte de a număra de la 1 la 7 și a deschide ochii 
sărbătorind în avans o zi cu adevărat excepțională. i 

l Tot secretul rezidă în faptul că este necesar ca metoda să devină un mod de 
viață. Cu cât o repetați mai des, cu atât ea va funcționa mai bine. Poate consi- 
derați că programul dumneavoastră matinal nu vă va permite așa ceva, dar nu 
uitaţi că v-am spus să vă treziți cu 15 minute mai devreme, tocmai în acest scop. 
Dacă apreciați că este posibil să-i deranjați pe alții, căutați o soluție — poate altă 
cameră, sau poate chiar intimitatea minţii proprii, în vreme ce vă îndreptaţi spre 
serviciu în mijloacele de transport în comun. Dacă nu puteți controla mediul 
înconjurător, atunci efectuaţi exercițiul când ajungeţi la slujbă; totuși, vă asigur 
că momentul cel mai bun este imediat după deșteptare, în pat. Nu mai pierdeţi 
timpul, începeţi și constatați că există șansa de a avea parte de ziua pe care v-aţi 
programat-o. 

Ocazional, pentru că așa este viața, pot apărea surprize și dezamăgiri. Veţi 
observa că ele nu vă mai afectează așa cum obișnuiau s-o facă în trecut. Nu 
uitaţi, atitudinea trebuie să fie: „Fantastic! Trebuie să existe un motiv îiitegrietăat 
pentru asta“. Deoarece acum vă orientați spre soluții și întrucât problemele sunt 


întâmpinate oarecum cu plăcere, puteţi începe imediat să le rezolvaţi, pentru a 
trece mai departe. 

Programarea Zilei constituie o componentă vitală a metodei MindStore, fiind 
prima dintr-o serie de trepte ce vă vor conduce spre obiectivele dumneavoastră. 
Zilnic, veți executa misiuni ce vor răspunde unor scopuri precise, indisolubil le- 
gate de parcursul drumului pe care-l aveți de străbătut, așa încât, programân- 
du-le vă asiguraţi succesul permanent și anticiparea unei zile minunate. Funcțio- 
nează! 

Veţi fi surprins de oamenii, locurile și ocaziile favorabile care se vor ivi pe 
neașteptate, parcă special pentru a vă sprijini programul. Vă mai recomand ca, 
mai ales înaintea evenimentelor importante ale zilei, să vă faceți timp pentru 
PRC. O relaxare fizică integrală va disipa efectele stresului și vă va refocaliza 
energiile. Revăzând Istoria Viitoare și repetând mintal pe ecranul viitorului eve- 
nimentul ce va avea loc, veți fi capabil să vă mobilizați toate facultățile fizice și 
mintale și, manifestând o încredere absolută, veţi da măsura posibilităților 
dumneavoastră și veţi obține rezultatul dorit. 


JURNALUL SERII 


Tehnica Jurnalului Serii aduce adevărata schimbare. Ea acumulează încre- 
derea în propriile forțe și convingerea că puteți și că veți reuși. Este un proces 
vital, menit să vă asigure că atât conștientul, cât și subconștientul sunt focalizate 
asupra țintei. Fiind un proiect major, stabilirea lui durează un timp, dar veţi 
vedea că vă va face plăcere, iar după ce-l veţi efectua, veți încerca o senzaţie cu 
totul specială de reușită. Vă veţi simţi așa pentru că veţi deveni unul dintre 
cei 4 la sută care-și consemnează obiectivele pe hârtie, iar în cazul dumnea- 
voastră amănuntele și limpezimea ideilor scrise vor avea un impact cu adevărat 
substanțial. 

Voi descrie acum, pas cu pas, tehnica Jurnalului Serii. Unele etape sunt 
vitale, iar altele pot fi privite ca pe niște ornamente — fără să fie absolut obli- 
gatorii, ele aduc un plus de valoare. Vă pot spune că metoda a fost testată în 


repetate rânduri — din nou, funcţionează. 


Echipament 

Veţi avea nevoie de: 

un dosar (recomand un biblioraft) 
coli albe format A4 

acces la un aparat de fotocopiere 
creion și riglă 

foarfece 

reviste sau broșuri 

lipici 

Ceea ce veţi face în continuare reprezintă un lucru extrem de personal; de 
aceea vă sfătuiesc să nu-i lăsaţi și pe alții să-l vadă, decât dacă sunteți absolut 
sigur de faptul că ei vă vor sprijini aspiraţiile și vă doresc binele în toate 
realizările. 

Mai întâi, cumpăraţi un dosar. Acesta trebuie să fie nou și să fi fost cumpărat 
de dumneavoastră personal. Din capul locului veţi face subconștientului 
declarația fermă că priviți afacerea respectivă cu toată seriozitatea; fiind vorba de 
viitorul dumneavoastră, nu trebuie să utilizați un dosar folosit. Vă recomand un 
biblioraft, deoarece poate cuprinde mai multe hârtii și aveți posibilitatea de a-l 
așeza pe rafturi sau pe podea. 

Puteţi face chiar un efort suplimentar, cumpărând foi de hârtie colorată 
pentru diferitele secțiuni ale Jurnalului; ele sporesc atractivitatea vizuală a con- 
ținutului său. Sunt utile și carioca de diverse culori, deși nu chiar esenţiale. 
Atunci când doriţi să faceţi o declarație în legătură cu viitoarele dumneavoastră 
intenții, este negreșit mai înțelept să vă înfățișați în cea mai bună lumină 
posibilă, iar dacă intenţionaţi să realizați marea schimbare va fi necesar un dosar 
cu un aer prosper, nu meschin. Oricum, imaginaţi-vă că doriți să arătați cuiva 
Jurnalul; sunt sigur că v-ar plăcea să vă mândriţi atât cu intențiile, cât și cu efor- 
turile dumneavoastră. 

După aceea, căutați un centru de fotocopiere și multiplicați paginile 
prezentate în continuare. Multiplicarea prin fotocopiere vă va ușura munca, dar, 
dacă doriți puteți desena singur paginile. 


Secțiunea 1 — Roata Vieţii 


Faceți rost de șase file cu Roata Vieţii; veți avea nevoie de șase, deoarece este 
recomandabil să trasați Roata Vieţii la fiecare două luni, pentru a vedea 
progresul realizat și, în același timp, pentru a vă asigura că reușiți să păstraţi un 
echilibru și nu vă mobilizați eforturile asupra unui singur domeniu. 

Roata Vieţii vă oferă posibilitatea de a vedea în ce direcție trebuie să vă 
stabiliți obiectivele ca să obţineţi echilibru în viață. 

Trasând Roata Vieţii, veți fi capabil să reflectați asupra locului unde vă aflați 
în momentul actual. Va trebui să faceți o declaraţie de intenţii — este foarte util 
să începeţi prin identificarea capacităților și realizărilor curente. 

ROATA VIEȚII 


Figura 17. 


Secțiunea 2 — Lista recompenselor x 

Este absolut vital să vă identificați capacitățile: sunteți o ra E a 
specială și, după cum ar trebui să reiasă din imaginile expuse în Ho : dl aa 
aveţi deja împliniri și satisfacţii. Vă recomand să vă ea pag ag e a 
rând lucrurile pentru care sunteți mulțumit în momentul de față. Nu be pi l 
foarte simplu să vă subapreciați, de aceea, examinați Aena în rd a 
apreciați cine și ce sunteți. Este important să vă bucurați de călătoria ă sai 
obiectivele stabilite — prin urmare, completaţi lista pe măsură ce succe 


începe să se manifeste și veți avansa. f IK 
Pentru această secțiune vă vor fi de ajuns două pagini. 


Sectiunea 3 — Lista eliminărilor 

Pregătindu-vă mintea pentru a privi 
imagineze noi și luminoase viitoruri, V 
tristețe. Din punct de vedere simbolic, este u 


înainte, astfel încât să fie capabilă să-şi 
a trebui să vă eliberați de trecut fără 
luitor câtă energie pozitivă aţi reuși 

să produceți având un orizont larg deschis; crearea de spaţiu atrage rapid noul 
în viaţa dumneavoastră. Aceia dintre noi care procedează astfel se declară cu 
adevărat încântați; este plăcut și aproape puteţi simți că rupeți lanţurile ce vă 
încătușează și vă restrâng mișcările. Gestul este simbolic, dar are efecte pozitive. 

Ideea e simplă: goliţi toate sertarele, du!apurile, birourile, servantele, deba- 
ralele, mansarda, garajul, ba chiar și propria geantă. Oamenii acumulează tot 
soiul de obiecte de care nu mai au nevoie, lucruri care nu mai sunt la modă sau 
care și-au depășit de mult utilitatea. E posibil ca ele să fie de folos altora, însă nu 
încape îndoială că ocupă prea mult spațiu; din cauza atâtor mărunțișuri inutile, 
în viața dumneavoastră nu mai există loc pentru ceva nou. Veţi fi uluit însă, con- 
statând că, după ce v-aţi golit sertarele, dulapurile, birourile etc., acestea se vor 
umple iarăși cu obiecte noi, într-un timp extrem de scurt. 

In. esenţă, acest aspect este fascinant și-l puteți folosi în mod util, donând 
unele lucruri. Acceptaţi faptul că toate aceste inutilități vă stânjenesc capacitatea 
de a recepta viitoarele avantaje. Este aproape incredibil, dar funcționează, așa că 
treceţi la treabă: alcătuiți lista lucrurilor ce trebuie eliminate și acționați! 

Nu veți avea nevoie de mai mult de două pagini pentru această secțiune. Tot 
aici, îi veți ierta pe membrii familiei, pe prieteni, colegi sau vecini. Resentimen- 
tele faţă de cineva reprezintă o energie importantă care, fără îndoială, acțio- 
nează în direcția opusă celei în care doriți dumneavoastră să porniţi. Aver- 
siunile vă țin legat de trecut - de aceea, enumeraţi-le și hotărâți-vă să le dați 
uitării și să eliberați energia negativă, pornind în întâmpinarea unui viitor nou, 
excitant. 


Secțiunea 4 — Descoperirea obiectivului propriu — etapa întâi 


Utilizând metoda MindStore, care pune accentul pe viziune și nu întreabă 
din capul locului CUM, sunteți conștient de faptul că „bagajele vieţii“ vor 
provoca impactul lor și că, indiferent de îndrăzneala gândirii dumneavoastră, vă 
vor frâna mai ales în faza de început. De aceea, recomand stabilirea unor 
obiective care iniţial să vă privească exclusiv pe dumneavoastră, cu termene de 
maximum 12 luni. Mulți vor dori să-și stabilească obiective pe termen lung; în 
mod sigur, veţi visa la viitoruri despre care logica vă spune că nu pot fi atinse în 
doar 12 luni — în orice caz, reflectați puţin la ceea ce vă voi spune în continuare. 

Dacă, să presupunem, vă aţintiți imaginația asupra viitorului de peste trei ani 
și vă stabiliți acolo un obiectiv, „bagajele vieţii“ dumneavoastră se vor împo- 
trivi și vor acționa ca o frână. Dacă însă gândiţi îndrăzneț pentru următoa- 
rele 12 luni, veţi constata că, peste un an, continuând să manifestaţi același tip 
de gândire, vă puteți propune și realiza chiar mai multe. Atunci când veți ajunge 
să examinați perspectivele celui de-al treilea an, vă veţi fi stabilit deja criterii de 
anticipare cu mult peste ceea ce v-aţi fi putut imagina cu doi ani în urmă. După 

ce vă veți convinge de justețea acestei abordări, veți putea trece cu adevărat la 
treabă, stabilindu-vă obiective pe termen lung. Bineînțeles, opțiunea vă aparține. 
Dacă vi se pare că este necesar ca lucrurile să se desfășoare altfel, stabiliți-vă 
obiectivele cât de departe doriți în viitor. pt 

Completaţi foaia următoare, fără să vă întrebaţi ce anume este posibil, ori 
cum le veți realiza. Întrebaţi-vă numai: „Ce doresc?“ Asta vă va ajuta să vă foca- 
lizați mintea. Dacă vi se pare că v-aţi blocat și că nu puteți găsi idei corespun- 
zătoare, pătrundeţi în Cabina de Montaj și explorați posibilitățile cu ajutorul 
ecranului viitorului. Gândiţi-vă ce doriţi să fiți, să aveţi sau să faceți în fiecare 
domeniu al Roţii Vieţii dumneavoastră, pornind din prezent și oprindu-vă peste 
trei luni (termen scurt) sau peste 1 an (termen lung). 


DOMENIUL TERMEN SCURT TERMEN LUNG 


ne: = 


VIAȚA SPIRITUALĂ 


Acesta ar fi punctul de plecare. În prima etapă, nu aveți nevoie decât de idei 
generale. Activitatea exactă și specifică ce este necesară pentru a sili obiectivul 
stabilit să acționeze în folosul dumneavoastră va fi precizată ulterior. | 

Pentru fiecare domeniu al Roţii, puteţi avea obiective pe termen scurt și pe 
termen lung. Este însă recomandabil să selectaţi cu atenție obiectivele și să vă 
limitați la unul singur pentru fiecare domeniu. În acest fel, mintea 
dumneavoastră va avea posibilitatea de a se focaliza asupra procesului, fiind 
solicitată mai puţin decât în cazul unor liste lungi și complicate. vij 

Puteți începe să exersați, scriind pe o foaie separată de ce anume credeți că 
meritați să atingeți fiecare obiectiv. Nu uitaţi că avantajele vă vor determina 
DORINȚA - cu certitudine, avantajele pe care le DORIŢI cel mai mult a. 
punctul de pornire cel mai bun pentru a vă organiza ideile într-un obiectiv clar 
definit pentru celelalte secțiuni ale Jurnalului Serii. 

Secţiunea 5 — Planificatorul de programe 


Planificatorul de Programe reprezintă cheia Jurnalului Serii, componenta lui 
cea mai importantă. Foile ce îl alcătuiesc vor determina impactul și vor crea 
gestalt-ul, ca atare imboldul de a vă atinge obiectivul, generând atitudinea 
corectă și dorința de a face tot ceea ce trebuie făcut. Fiecare parte din Planifi- 
catorul de Programe are o funcţie importantă ce trebuie înțeleasă și executată 
înainte ca toate elementele să se contopească și să dea naștere unui efect. Vă 
mai amintiţi de studenții care, în 1953, și-au scris pe hârtie obiectivele? Acum și 
dumneavoastră veţi face același lucru, într-un mod foarte puternic și plin de 
semnificații. 

Mai întâi, să examinăm pagina respectivă și apoi vă voi explica totul. 


FOTOGRAFIA/DESENUL 


SEMNĂTURA 


DATA PROGRAMATĂ 


Completaţi câte o asemenea foaie pentru fiecare obiectiv; credeți-mă, rutina 
pe care o veţi adopta în acest fel va avea efect. Prima rubrică definește domeniul 
din Roata Vieţii ce va fi afectat în principal de obiectivul respectiv. „Data“ se 
referă la momentul pentru care v-aţi stabilit obiectivul. TS și TL înseamnă 
„termen scurt“ și „termen lung“; bifați căsuţa corespunzătoare. 

Este preferabil ca „Afirmația“ să fie completată după ce aţi făcut „Des- 
crierea“. 


Descrierea 

Creierul are nevoie de un obiectiv specific și clar definit dacă dorim ca sub- 
conştientul să treacă la lucru și să-și joace rolul în atingerea țelului. La fel ca un 
ţintaș, trebuie să aveţi o țintă precisă. Dacă aceasta e prea mare și nu-i marcată 
corespunzător, nu este suficient să trageţi în direcţia ei; de aceea, străduiți-vă să 
descrieţi obiectivul până în cele mai mici detalii. Poate că doriți să vă propuneţi 
cumpărarea unui nou automobil. Simpla programare a unei mașini nu va aduce 
rezultatele visate. Întrucât sunt mii de opțiuni din care puteţi alege, trebuie să 
luaţi o hotărâre în legătură cu marca și modelul, cilindreea, culoarea etc. 

În această etapă, focalizați-vă gândurile asupra a ceea ce vă doriți, imagi- 
nând totul în amănunt, și încercaţi să completaţi cât mai bine rubrica respectivă. 

După ce vă veți familiariza cu aceste tehnici, procesul vi se va părea la fel de 
banal precum completarea unui formular de comandă prin poștă. Îl expediați și, 
după un timp, produsul solicitat vă este furnizat la domiciliu. Repet, asigurați-vă 
că ați comandat ceea ce doriți cu adevărat. Dacă nu puteţi formula o descriere, 
atunci nu aveţi un obiectiv, ci doar un capriciu, iar asta nu-i suficient. 


Afirmația 

O afirmaţie este o propoziţie (cât mai scurtă posibil) care rezumă descrierea 
și care conține cei trei „P“ — este personală, pozitivă și la timpul prezent. Decla- 
rația „Eu sunt cel mai mare!“ făcută de Muhammad Ali, reprezintă probabil cea 
mai bună afirmaţie din toate timpurile. El a repetat-o întruna, cu un efect extra- 
ordinar, după cum am văzut deja. Remarcaţi faptul că afirmația lui respectă 
criteriile amintite. Este personală — începe cu „eu“ — și pozitivă — afirmă direcția 
dorită. (Dacă veți scrie, de pildă, „Eu nu mai sunt leneș“, nu veţi avea succes, 
fiindcă focalizarea se face pe „leneș“, pe ceea ce aţi fost, nu pe ceea ce sunteți 
acum. O formulare mai bună este „Eu am multă energie acum.) 

În al treilea rând, afirmaţia lui Ali deține vitalul timp prezent, care întărește 
gestalt-ul. Vă recomand să terminați afirmația prin cuvântul „acum“. În Capito- 
lul 4, veţi găsi multe exemple de afirmaţii generale. Revenind la exemplul ante- 
rior, cel cu automobilul, afirmația dumneavoastră ar putea fi: „Eu șofez un 
superb Lexus 400 roșu, acum.“ Cuvântul „superb“ contribuie la sporirea încărcă- 
turii emoționale, ceea ce este recomandabil pentru orice afirmaţie. Alți aseme- 
nea termeni utili sunt „fericit“, „încântat“, „incitat“ etc. Daţi-vă silința ca afirma- 
țiile să fie cât mai scurte cu putinţă, astfel încât să le puteţi repeta oricând. N-ar 
fi rău chiar să le fredonaţi pe o melodie favorită atunci când vă plimbaţi, când 
conduceţi mașina sau când faceţi sport. 

Este vital să vă scrieți afirmaţiile cu atenţie, pentru că ele reprezintă o parte 
crucială din rutina Jurnalului Serii. 


Fotografia sau desenul 

Mulţi oameni poartă asupra lor fotografii care le ilustrează țelurile și 
aspiraţiile. Privindu-le, ei își sporesc dorința și entuziasmul. Am întâlnit situația 
aceasta la mulţi indivizi care au reușit în viață, de aceea n-o pot trece cu 
vederea. În egală măsură, sunt conștient de puterea reclamelor subliminale, care 
au fost interzise tocmai pentru că „Funcţionează!“. Dumneavoastră veţi folosi 
ceva similar pentru a vă programa creierul să se aștepte la rezultatele dorite. 

Căutaţi o fotografie cât mai bună a obiectivului pe care vi-l programați. Știm 
că creierul iubește culorile — în consecință, străduiți-vă să găsiți o fotografie viu 
colorată dintr-o revistă ori broșură. Decupaţi-o și lipiţi-o pe planificator. Dacă 
rubrica prevăzută este prea mică, o puteți lipi pe pagina anterioară din Jurnalul 
Serii. Fotografiile alb-negru au și ele efect dar unul lent, deoarece culoarea 
acționează mai rapid asupra neuronilor creierului. Dacă nu puteţi găsi o foto- 
grafie, este bun și un desen — chiar și schematic; în orice caz, este obligatoriu să 
aveţi o imagine. Rutina pe care o veţi adopta prin Planificatorul de Programe 
funcționează mai rapid dacă el este completat corespunzător. 


Finalul 

Ţ7 Completaţi data când doriţi să vă atingeți obiectivul. Nu uitaţi, gândiţi 
ÎNDRĂZNEȚ — prin urmare, fiţi atent ca nu cumva logica să împingă data într-un 
viitor prea îndepărtat. Pagina este completă când luaţi stiloul cel mai bun și o 
semnaţi. Prin această semnătură, ați încheiat un contract. Este o afacere serioa- 
să și în acest fel vă declaraţi simbolic entuziasmul față de obiectivul propus. 
Momentul e important, ținând seama de eforturile depuse pentru completarea 
informațiilor menţionate până acum și pentru găsirea unei fotografii corespun- 
zătoare sau a unui desen. 


Rutina — mai importantă decât orice! 

Seara, înainte de culcare, trebuie să staţi în capul oaselor, de preferință în 
pat, și să parcurgeţi următoarele etape, fiecare obiectiv stabilit fiind pe Planifi- 
catorul de Programe. Procesul este absolut vital și trebuie neapărat străbătut. 
Asiguraţi-vă că există o modalitate prin care să-l realizați. Poate că veți prefera 
să-l faceți în altă cameră, mai liniștită, înainte de a intra în dormitor; alegerea vă 
aparține. Important este să vă stabiliți o rutină zilnică, de la care să nu abdicaţi 
niciodată. Dintr-un motiv necunoscut, subconștientul preferă ca lucrurile să se 
petreacă astfel. 


e Unu: Citiţi descrierea în toate amănuntele ei — la urma urmelor, trebuie să 
aveţi un obiectiv specific. 

e Doi: Citiţi afirmația cu mult entuziasm, ca și când ea s-ar petrece cu 

adevărat — gândiți-vă cum v-aţi simţi dacă ar fi adevărată. 

e Trei: Priviţi fotografia cu toată dorința de care sunteţi capabil — ea 

reprezintă visul dumneavoastră. ` PE ; 

e Patru: Etapa care încununează totul. Inchideți ochii, inspirați adânc și 

imaginaţi-vă în Cabina de Montaj. Priviţi ecranul viitorului, cel din stân- 
ga, și urmăriți din nou Istoria Viitoare. Implicaţi-vă cât mai mult — cum va 
arăta, cum o veţi simţi, ce veţi auzi, ce emoții îi vor fi asociate; trans- 
puneţi-vă realmente în momentele respective. 

e Cinci: Întoarceți pagina și repetaţi aceleași etape (descrise anterior) 

entru fiecare obiectiv stabilit. Așa trebuie să procedaţi în fiecare seară. 
În felul acesta, gestalt-ul se va stabili rapid și va anunţa subconștientul că 
sunteți într-adevăr decis și pregătit să faceţi tot ce este nevoie, până veţi 
izbândi. 

De asemenea, vă recomand să parcurgeţi Planificatorul de Programe și 
dimineața, după ce v-aţi programat ziua, înainte de a începe efectiv activităţile 
cotidiene. Veţi constata că, nu după multe zile de practicare a metodei, veţi 
începe să atrageți oamenii, locurile și ocaziile favorabile ce urmează să vă ajute 
la atingerea obiectivului. Veţi mai descoperi că, ocăzional, nu vă veţi mai bate 
capul cu Jurnalul și-l veţi amâna pe a doua zi. S-ar putea chiar să cadă sub pat şi 
să uitaţi de el. Atunci când se întâmplă așa, totul încetinește și parcă alunecaţi 
înapoi. Coincidenţele dispar și se poate instaura chiar îndoiala. l 

Cu toate acestea, o forță lăuntrică vă va împinge mai departe. Veţi relua 
Jurnalul Serii și veți căpăta impulsul necesar. Aproape imediat, poate chiar a 
doua zi, se va petrece ceva similar unei coincidenţe și vă veți îndrepta din nou 
către obiectiv. Acum Funcţionează!, dar DUMNEAVOASTRĂ trebuie să vă 


îngrijiţi de asta. 


Secțiunea 6 — Însemnări f 

Această secțiune conține pur și simplu pagini albe pe care urmează să vă no- 
taţi ideile. Nu puteți ști dinainte cum anume va începe subconștientul dumnea- 
voastră să acționeze pentru atingerea obiectivelor, de aceea trebuie să fiți pre- 
gătit pentru apariţia ideilor. Ele vor sosi atunci când nu le așteptați. Este foarte 
probabil să descoperiţi că ideile și planurile cu adevărat bune vi se vor ivi în 
minte în toiul nopții, ori spre dimineaţă, fiind absolut necesar să le scrieți. Dacă 
nu o faceți, s-ar putea să le uitaţi, mai cu seamă pe cele de peste noapte. Țineţi 
minte: nu vă culcați înainte de a pune pe noptieră Jurnalul Serii și un creion. 

Secţiunea 7 — Jurnalul viselor 


Este foarte posibil ca subconștientul să se folosească de vise pentru a emite 
idei — așadar trebuie să fiți pregătit și pentru această eventualitate. Principalul 
este să înțelegeți că dacă vă treziți având în minte un vis, există probabil un 
motiv întemeiat. În majoritatea cazurilor, el nu va fi evident; de aceea, vă reco- 
mand să vă consemnați visele (a se vedea figura următoare) și să le analizați. 
Ele pot dezvălui multe lucruri interesante. Unde m-aș fi găsit eu acum dacă n-aș 
fi dat atenţie unor vise în care apărea o casă cu acoperișul roșu, situată pe malul 
unui râu? Semnificația visului a devenit clară doar atunci când mi-am pus 
întrebările cuvenite. 

Important însă este să nu analizați visul imediat, ci să așteptați până seara, 
până în momentul când vă pregătiţi să citiți Planificatorul de Programe. Pentru a 
obține rezultate mai bune, vă propun următoarea rutină: mai întâi, să analizați 
visele, apoi să citiţi planificatorul și după aceea să vă culcați. 


DESCRIEREA VISULUI 


CE LEGĂTURĂ ARE VISUL CU CELE  |CE LEGĂTURĂ ARE VISUL CU CELE 
ÎNTÂMPLATE IERI? 


ÎNTÂMPLATE AZI? 


CE LEGĂTURĂ ARE VISUL CU CEEA CE SE ÎNTÂMPLĂ ÎN VIAȚA MEA? 


Ori de câte ori vă amintiţi un vis, scrieți-l imediat. Aşteptaţi apoi să se facă 
din nou seară și, înainte de culcare, rememoraţi-l citindu-i descrierea. După 
aceea, răspundeţi la întrebările din fiecare rubrică. Numai astfel veți căpăta un 

răspuns. Este uimitor cum vor apărea ideile, sau cum veţi pricepe importanța 
unui eveniment care altfel ar fi fost neglijat. Nu uitaţi: dumneavoastră nu știți 
cum sau când va apărea o idee. Puteţi doar să fiți sigur că, odată ce un program 
a fost stabilit și rulează, veţi beneficia de idei la momentul cuvenit. 


Secţiunea 8 — Brainstorming-ul zilnic 

Ultima secţiune reprezintă o anexă a Jurnalului Serii, una care poate fi foarte 
productivă și care, luată ca atare, va deveni un nou soi de antrenament extrem 
de util. Nu aveţi nevoie decât de pagini albe, însă aveţi grijă să le separați de 
cele din Secţiunea 6. 

Acţiunea în sine se va desfășura dimineața, după ce v-aţi programat ziua și 
ați revăzut Planificatorul de Programe. Luaţi o foaie albă și scrieți 20 de idei care 
vă vin în minte și care vă pot ajuta în atingerea obiectivelor. În nici un caz nu le 
analizați — pur și simplu lăsaţi-vă mintea să hoinărească, lăsaţi-vă capacitățile 
creatoare să acționeze și scrieți orice vă vine în minte. Uneori, va fi nevoie să vă 
forțați. De cele mai multe ori însă, veți pătrunde în fluxul conștiinței și veți lua 
de acolo o serie de idei cu adevărat utile. Străduiţi-vă s-o faceți! 

Acest brainstorming este un antrenament fantastic; cu timpul, veți fi surprins 
de ceea ce veţi realiza cu ajutorul lui. În realitate, stinteți un geniu — însă deo- 
camdată n-o știți! 


REZUMATUL INSTRUCȚIUNILOR 


Darul cel mai mare al vieții este capacitatea de a închipui idei măreţe și de a 
avea puterea de a acţiona în asemenea manieră încât ele să devină realitate în 
lumea aceasta minunată și bogată. 


Trasaţi-vă Roata Vieţii cel puţin o dată la două luni. Astfel, vă asigură echi- 
librul în viaţă; în același timp, pe această cale puteți afla domeniile în care pot fi 
stabilite obiective. 


NOAPTEA 
1. Puteți completa Lista recompenselor, felicitându-vă pentru progres și pen- 


tru ultimele realizări. În felul acesta, vă veți revigora atitudinea pozitivă și 
încrederea că meritați obiectivele propuse. 
2. Dacă este necesar, analizați un vis folosindu-vă de Jurnalul viselor. 
3. Citiţi Planificatorul de Programe pentru a grava obiectivul în subconștient. 
a) Citiţi afirmaţia cu entuziasm și emotivitate. 
b) Citiţi descrierea. 
c) Priviţi fotografia sau desenul. 

d) Închideţi ochii, inspirați adânc și imaginaţi-vă în Cabina de Montaj, 
pentru a revedea ecranul din stânga și Istoria dumneavoastră Viitoare. 
e) Repetaţi metoda pentru fiecare obiectiv. 
f) La culcare, întrebuințați tehnica descrisă în capitolul următor. 


LA MIEZUL NOPȚII 
1. Fiţi pregătit să notaţi visele pe care le aveţi, pentru a le analiza în seara 
următoare, în mod special notaţi orice idee care apare dacă sunteți treaz. 


DIMINEAȚA 

1. Programați-vă ziua. 

2. Citiţi Planificatorul de Programe. 

3. Scrieţi cel puţin 20 de idei care v-ar putea ajuta să vă atingeți obiectivele. 


ÎN TIMPUL ZILEI 

1. Utilizaţi PRC, cel puţin la prânz. 

2. Recapitulaţi în minte ceea ce doriți să realizaţi, înaintea întâlnirilor sau 
evenimentelor importante. 


Încheiere 

Acţionaţi ca și cum aţi fi avut succes și v-aţi fi atins deja obiectivul. 
Bineînţeles, străduiți-vă să vă simți bine. 

Ultimul meu sfat din lista anterioară era să recapitulați în minte. Tehnica 
aceasta oferă multor practicanți o extraordinară încredere în sine; aidoma 
tuturor tehnicilor MindStore, ea nu constituie o noutate. Sunt convins că mulți 
și-l vor reaminti pe sprinterul Linford Christie, ținând ochii închiși înaintea cursei 
care avea să-i aducă medalia de aur la Stuttgart, în toamna lui 1993. În faţa 
lumii întregi, el stătea cu ochii închiși, absolut calm în măreția lui, în vreme ce, 
în jur, ceilalți alergători încercau să se relaxeze, monologând interior despre 
propriul rezultat. 

După ce a câștigat medalia de aur la aceleași Campionate Mondiale, aler- 
gătoarea de 400 metri garduri Sally Gunnell a acordat un interviu televiziunii. A 
fost întrebată ce simţise când, după ce trecuse de ultimul gard, o zărise pe 
principala rivală în fața ei. Răspunsul a fost sublim și stimulativ pentru noi toți, 
cei care practicăm aceste tehnici. Ea a spus că vizualizase finalul cursei timp de 
mai multe luni și că de fiecare dată obținuse victoria. Este un lucru extrem de 
important — ca atare, trebuie să ne alăturăm campionilor, să programăm și să 
repetăm mintal. La urma urmelor, Funcționează! 

REZUMAT 


1. Faceţi din programarea zilei un mod de viață. 

2. Începeți ziua cu Perioada de Recuperare Calitativă și o ședință de progra- 
mare de 15 minute. 

3. Nu uitaţi: repetaţi mintal ceea ce vă propuneţi, înaintea întâlnirilor sau 
evenimentelor importante de peste zi. 

4. Găsiţi-vă timp pentru a completa Jurnalul Serii și asiguraţi-vă de apariţia 
gestalt-ului și de realizarea obiectivelor. 

5. Faceţi din citirea Jurnalului Serii un mod de viață. Exersaţi în fiecare 
seară, înainte de culcare, și dimineața, după ce v-aţi programat ziua. 


10. DORMITORUL 


UN SOMN BUN NOAPTEA REPREZINTĂ 
FUNDAŢIA ZILEI DE MÂINE 


Poate cel mai important factor de stres este teama. Brian Tracy, un profesor 
canadian expert în probleme motivaționale, afirmă că teama se datorează unor 
false așteptări. El recunoaște că TEAMA există în minte, că lucrul de care se 
teme cineva va exista în imaginație ca un rezultat sau o anticipare ce are o ase- 
menea intensitate încât el chiar pare adevărat. În mod evident, procesarea anti- 
cipării de către creier va declanșa răspunsul stresului. Cu cât falsa probabilitate 
pare mai apropiată, cu atât stresul va fi mai puternic. 

Există multe temeri ce pot afecta omul obișnuit. În mod curent, sunt teama 
de boală, teama de moarte, de bătrâneţe, de sărăcie, de pagubă, de critică sau 
de respingere. Mulţi se confruntă cu teama de eșec; în schimb, eu consider că și 
mai importantă este teama de succes. 

Toate aceste temeri există însă numai în minte. Plecând de la propriile 
atitudini și experiențe de viață, oamenii își construiesc imagini și sentimente ce 
se referă la rezultatele viitoare. Cu cât un viitor rezultat negativ este repetat mai 
des de creier, cu atât grijile individului sporesc, cu atât el declanșează mai frec- 
vent răspunsul de tip stres și cu atât crește posibilitatea de a obține cu adevărat 
rezultate negative. 

Teama stopează foarte ușor succesul, fericirea și reușita. Teama poate duce 
la regrete față de ocaziile pierdute; ea înăbușă talentele, provoacă dezaprobarea 
și îi determină pe mulți oameni să nu facă nimic altceva decât să privească viața 
scurgându-se — oho, foarte repede! — pe lângă ei. 

Fără îndoială, multă lume știe că toți aceia care își fac griji în mod constant 
au probleme majore. Sunt sigur că teama și grijile au un impact decisiv asupra 
bunăstării societății noastre. Emile Cous a ajuns la o concluzie doar aparent 
uluitoare, și anume că, instruindu-și pacienţii să repete „Din zi în zi mă simt tot 
mai bine din toate punctele de vedere“ de fiecare dată când își luau medica- 
mentele, aceștia se însănătoșeau mai repede. Ce impact pot avea atunci grijile 

asupra unei persoane care și le repetă întruna? Trebuie să ne păzim de așa ceva. 
Nu uitaţi: 


Stimul 


Reacţie Sistem de Opinii 


Figura 18. 


Ștergeți programul respectiv și concentrați-vă asupra lui „Eu pot!“ și „Eu voi 
face!“, asupra soluțiilor și rezultatelor pozitive. 

Soluţia se găsește în mod clar în minte. Am remarcat că, atunci când simt 
teamă, dacă îi opun un monolog interior pozitiv și o atitudine constructivă, ea 
dispare treptat, pe măsură ce acționez. Implicându-vă în ceea ce vă provoacă 
teama, veți constata că sentimentul de neliniște se destramă. De exemplu, pe 
mine mă poate înspăimânta o pantă abruptă pe care mă pregătesc s-o cobor cu 
schiurile. Fiindcă nu sunt un schior chiar atât de bun pe cât mi-aș dori, simt 
teama crescându-mi în suflet; totuși, când adopt poziţia de coborâre și pornesc 
la vale mintea mi se concentrează asupra manevrelor pe care trebuie să le fac și 
teama dispare, pur și simplu. Nu uitaţi: creierul nu poate procesa simultan două 
gânduri. 

Sub impactul negativ al fricii, viața dumneavoastră va deveni mizerabilă... 
dar numai dacă vă veți lăsa cuprins de ea. 


Prima și cea mai importantă victorie este asupra propriului eu. A te lăsa 
cucerit de acesta este de-a dreptul rușinos. 


PLATO 


Eu am învățat să-mi înfrâng teama de boală. A fost o victorie importantă 
pentru mine, întrucât ipohondria mă distrugea. Îmi făceam o mulţime de griji 

legate de sănătate, mă preocupam de propria-mi persoană și, într-un fel, 
dădeam dovadă de un egoism absolut. Ținând cont de faptul că nu se pot pro- 
cesa simultan două gânduri, soluția este să vă gândiţi pur și simplu la altceva 
atunci când teama încearcă să se instaureze. Dându-mi seama că eram egoist, 
am început să mă silesc să mă gândesc la alţii. Învățând să mă concentrez 
asupra nevoilor lor, observându-le talentele, devenind un ascultător mai bun, 
am izbutit să-mi îndepărtez mintea de la griji. 

Aproape ca prin farmec, am lăsat în urmă anii de neliniști referitoare la 
sănătatea mea, implicându-mă tot mai mult în cele ce se petreceau în jur. 
Experienţa respectivă m-a condus la înțelegerea faptului că majoritatea grijilor 
nu mi le făceam în timpul zilei, ci noaptea, în pat. Era logic, deoarece, în timpul 
zilei, muncind sau relaxându-mă, aveam suficiente activități care să-mi ocupe 
mintea; în schimb, noaptea rămâneam singur. 

În nenumărate ocazii, mă trezeam peste noapte și nu mai eram în stare să 
adorm din nou. Adesea, mă trezeam, priveam imediat ceasul și mă gândeam: 
„Oh, nu, n-o să mai adorm!“. Biocalculatorul meu accepta programul și așa se 
întâmpla. În scurt timp, gândurile se opreau la problema sănătăţii. Uneori, sim- 
team o tâmplă zvâcnindu-mi pe pernă. Începeam să-mi fac griji că se întâmpla 
ceva rău, mă întorceam pe partea cealaltă și simțeam același lucru - „Vai de 
mine, chiar că-i ceva rău!“ 

Oare în câte rânduri mi-am declanșat crize de panică, concentrându-mă asu- 
pra respirației? Nimeni nu respiră în mod conștient, deoarece procesul respectiv 
se realizează la nivel subconștient; eu, însă, mă gândeam la fiecare răsuflare și, 
fără să-mi dau seama, trebuia să inspir și să expir în mod conștient. Intram în 
panică, odată cu intensificarea respirațiilor. O stare cu adevărat critică! Privind 
retrospectiv, situația pare amuzantă, dar, dacă înțelegeți despre ce vorbesc, știți 
foarte bine cum este. Deloc plăcut! 

Şi în acest caz, luând hotărârea de a-mi învinge gândurile, am folosit „șterge 
programul acesta!“, am gândit doar lucruri pozitive exprimate într-un limbaj 
pozitiv și... am scăpat de o teribilă problemă personală. Nu mai sunt ipohondru, 
mă concentrez asupra rezistenței mele și a norocului meu... și, iată, sunt mult 
mai implicat în viață. 

Ținând cont de această experiență, am considerat că merită să fie dezvoltate 
și incluse în cartea de față tehnici care să ajute somnul, și chiar să-l îmbună- 
tățească. Inevitabil, utilizând metoda MindStore, veţi continua să vă ocupați de 
arhitectura mintală și veți construi un dormitor. 

Reflectând asupra subiectului, mi-am dat seama că mulţi indivizi nu au 
probleme cu somnul. Ei pun capul pe pernă și adorm buștean, afirmând că se 
trezesc a doua zi proaspeți și gata de treabă. Indiferent cum ați adormi, eu cred 
că puteți câștiga de pe urma tehnicilor MindStore. 

In medie, petrecem 30 la sută din viață dormind. Știm că somnul ne asigură 
odihnă și relaxare după ziua de muncă, ajutându-ne să ne refacem energia pen- 
tru a doua zi. Tot el ne oferă soluţii și idei. Marile cărți religioase ale lumii, 
îndeosebi Biblia, descriu numeroase viziuni și glasuri pe care „cei aleși“ le-au 
receptat în timpul somnului. În istoria propriu-zisă întâlnim multe cazuri ale 
unor savanți și lideri de renume care și-au utilizat cu înțelepciune somnul. 

Mă interesează foarte mult acest domeniu. Este normal ca, în timpul zilei, să 
domine emisfera cerebrală stângă, a logicii, a raţiunii, corespunzătoare frec- 
venței undelor beta. Noaptea, când dormim, emisfera dreaptă pare să-și impună 
dominația asupra viselor, cu o evidentă sporire a ritmurilor alfa/teta în activi- 
tatea cerebrală. A 

Mulţi oameni nu acordă importanță somnului, considerându-l drept ceva de 
la sine înţeles, o parte a vieții. Ei îl iau ca atare și, desigur, se bucură de ceea ce 
le oferă. Alţii, în schimb, îl socotesc o pierdere de timp și ar prefera să nu doar- 
mă - numai că așa ceva nu e posibil. Există dovezi copleșitoare privind impor- 
tanţa fiziologică și psihologică a somnului pentru sănătatea noastră, ca să nu 
mai amintesc de rolul pe care-l joacă în creativitate și rezolvarea problemelor. 

Prin urmare, e un lucru firesc să vă exploataţi mai bine somnul, în primul 
rând îmbunătățindu-i calitatea, și apoi dezvoltând folosirea minţii pe durata lui. 
Cu ajutorul tehnicii MindStore, veţi crea o încăpere și diverse metode ce pot fi 
utilizate acolo în scopul dezvoltării personale în timpul nopții. 

Pornind din Holul Central, veţi construi Dormitorul, o cameră pe care o veţi 
putea întrebuința pentru un somn odihnitor și pentru dezvoltarea puterii crea- 
toare. Această încăpere asigură un somn profund relaxant, graţie căruia vă veţi 
„reîncărca bateriile“, iar când vă veţi trezi în mod natural, veţi fi plin de bucuriile 
vieţii și pregătit să faceţi anticipări pozitive asupra zilei care vă așteaptă. 

Dormitorul este o încăpere intimă și confortabilă, decorată după gustul 
dumneavoastră, cu un ceas uriaș fixat pe un perete. Evident, obiectul principal îl 
reprezintă patul mare și foarte confortabil. 

Folosirea Dormitorului trebuie să fie ultima acţiune a serii și să se realizeze 
prin intermediul Exerciţiului Standard de Intrare; așadar, închideți ochii și 
inspirați adânc de trei ori, destinzându-vă la fiecare expiraţie. După aceea, 
relaxaţi-vă pe rând fiecare parte a corpului și imaginaţi-vă pe malul drept al 
râului. Înaintaţi, pătrundeți în casă, prin Vestibul, faceţi un duș în Sala de An- 

trenament și astfel veți fi „încărcat“ cu anticipări pozitive. Această procedură vă 
va apropia în mod natural de nivelurile de somn, reducând activitatea cerebrală. 
Ajuns în Dormitor, veţi urma o metodă de adormire controlată. 

Pentru multe persoane, problema cea mai dificilă nu este atât adormirea, cât 
deșteptarea, dimineața. Aceasta poate fi o experienţă lentă și lipsită de entuzi- 
asm, provocând apariţia unor programări negative care ar afecta biocalculatorul 
chiar înainte de începerea zilei. Probabil că majoritatea oamenilor utilizează 
ceasuri deșteptătoare, pentri: a fi siguri că se vor trezi la timp. Puteţi alege să vă 
treziți în sunetele muzicii preferate, sau în cele ale primelor știri ale zilei; alții se 
trezesc de-abia în fața ceștii de cafea. Pe de altă parte, există indivizi care folo- 
sesc ceasuri ce repetă alarma din minut în minut, ceea nu înseamnă decât o 
succesiune de șocuri ce se revarsă asupra sistemului nervos. 

Celebrul Zig Ziglar, unul dintre cei mai importanţi teoreticieni ai dezvoltării 
individuale, denumește ceasul deșteptător „Ceasul ocaziei“, asociindu-l astfel în 
mod pozitiv cu o zi productivă. Termeni precum „deșteptarea“ sau „alarmă“ 
dețin conotații negative, care îi influențează în mod nedorit pe cei mai mulți 
oameni. Mi-am dat seama destul de repede că o bună parte din ei se trezesc ori- 
cum înainte de a auzi deșteptătorul, ca și cum subconștientul ar trece la treabă, 
scutindu-i de șocul soneriei, trezindu-i din vreme și, astfel, dându-le posibilitatea 
de a apăsa butonul imediat, sau chiar înainte de declanșarea alarmei. 

Dacă dovezile pe care le-am strâns în urma cursurilor predate sunt valabile 
pentru toată lumea, atunci majoritatea persoanelor se tezesc înainte de a auzi 
soneria ceasului. Am mai observat că există destui care nu folosesc ceasuri 
deșteptătoare; ei au învăţat să se trezească pur și simplu repetându-și în minte 
că doresc să facă acest lucru. Îmi amintesc că, în copilărie, credeam că dacă 
lovești de șapte ori perna cu capul, te vei deștepta la 7 dimineața (de 8 ori 
pentru ora 8, de 6 ori pentru ora 6 etc.). Este clar că nu avem nevoie de „Ceasul 
ocaziei“ și că ne putem trezi după cum dorim. 

Deșteptarea în zbârnâitul soneriei determină efecte secundare negative. 
Dacă la nivelul cel mai evident creează anxietate sau o stare de spaimă, atunci 
vom Începe ziua stresaţi. Pe de altă parte, deșteptarea bruscă rezultată în urma 
întreruperii unui vis poate da naștere unor sentimente de frustrare; cu câteva 
secunde mai devreme, visam ceva incitant sau minunat și am fost smulși din 
starea respectivă. Oare acest lucru provoacă anticipări negative pentru restul 
zilei? Cine poate ști? 

Să revenim în Dormitor. Spuneam că pe unul dintre pereți veţi crea un ceas 
uriaș; acesta poate avea un cadran clasic, sau un afișaj digital — în tot cazul, însă, 
pentru a influența mintea, el trebuie să acopere complet peretele. ÎI veți utiliza 
pentru a stabili ora de sculare. 

Patul mare și confortabil va fi folosit pentru a vă ajuta să adormiţi. Veţi sta- 
bili o asociaţie între ideea acestui pat cu adevărat confortabil și somnul profund 
și relaxant. Cu cât îl veți întrebuința mai frecvent, cu atât rezultatele dorite se 
vor ivi mai des. Patul poate fi unul pe care vi-l amintiţi de undeva, poate chiar 
din copilărie, cu o saltea cu apă ori cu una de puf. Principalul este să vi-l 
imaginaţi ca fiind călduros, confortabil și relaxant. 

Rutina ce vă va ajuta să vă afundaţi într-un somn adânc și relaxant este 
expusă în continuare și va fi detaliată puțin mai târziu: 


e Găsiți-vă o poziţie confortabilă în pat, închideţi ochii și pătrundeți în Casa 
de pe Malul Drept, folosind Exercițiul Standard de Intrare (adică trei 
inspirații profunde, cu relaxare la fiecare expirație. Relaxaţi-vă complet 
corpul, apoi imaginaţi-vă pe malul drept al râului. Inaintați, pătrundeți în 
casă, faceţi un duș, apoi treceţi prin Holul Central și intrați în Dormitor). 

e  Așezați-vă pe patul cel mare și confortabil și priviţi „Ceasul ocaziei“; nu 
uitaţi, acesta acoperă un perete întreg. Incercaţi să vi-l imaginaţi depla- 
sându-și indicatoarele până ce arată ora la care doriți să vă treziți. În 
vreme ce-l vizualizați în minte, vă spuneți: „La ora aceasta (de exemplu 
șase și un sfert dimineaţa), mă voi deștepta și voi fi perfect treaz pentru 
ziua care mă așteaptă.“ ; Meg, 

e Imaginaţi-vă apoi întinzându-vă în patul mare și confortabil și urmați 
Poteca Somnului. 


` 


Vă atrag atenția asupra unui amănunt extrem de important: după ce v-aţi 
hotărât să folosiți „Ceasul ocaziei“, trebuie să înlăturați alte ceasuri. Veţi 
constata că vă veţi trezi exact la ora dorită, sau chiar puţin mai devreme. Dacă 
vă treziți în timpul nopții, înainte de a reveni la somn, imaginaţi-vă din nou 
ceasul din Dormitor și ora la care doriți să vă sculați. 

Deoarece călătoresc mult prin țară, stau la tot felul de hoteluri. Adesea, sunt 
nevoit să mă trezesc la patru și jumătate dimineaţa ca să prind trenul. Niciodată 
însă, n-am folosit ceasul deșteptător și nici n-am apelat la serviciul respectiv al 
centralei telefonice. Funcţionează! și împreună cu Poteca Somnului, îmi asigură 
un somn reconfortant în fiecare noapte. 

Trezirea cu ajutorul unui ceas deșteptător aduce cu sine faptul că soneria 
acestuia se poate declanșa oricând în decursul ciclului natural de somn. Dacă 
responsabilitatea deșteptării este lăsată în seama subconștientului, atunci putem 
presupune că trezirea se va produce în mod firesc, în concordanță cu ritmurile 
propriului corp, în chip sănătos și natural. În ceea ce vă privește pe dumnea- 
voastră, nu mă îndoiesc, vă veți simți mai bine și veți fi încântat de felul cum 


funcţionează această tehnică. 

După ce aţi programat „Ceasul ocaziei“ și v-aţi întins în patul mare și 
confortabil, concentrați-vă pe rând asupra fiecărei părți a corpului, începând cu 
pielea capului și îndreptându-vă lent spre tălpi. În acest timp, repetați în minte 
de cinci ori: „Eu mă afund într-un somn relaxant acum“, după care veți trece la 
următoarea parte a corpului, relaxând-o și repetând de cinci ori: „Eu mă afund 
într-un somn relaxant acum.“ În scurt timp veţi adormi. 

În felul acesta vă începeți somnul în Dormitor urmând să vă deșteptaţi în 
mod firesc și la timp. Tot aici, e cazul să repet un aspect pe care l-am menţionat 
la toate tehnicile de până acum: cu cât o veţi exersa mai mult, transformând-o 
într-un mod de viață, cu atât o veți stăpâni mai bine și va acţiona automat. 

Treptat, veţi constata că dormiți într-adevăr mai bine și vă treziți mai 
devreme decât de obicei. Dacă vă treziți mai devreme, este posibil să vă simţiți 
înviorat; eu vă recomand să vă sculați din pat și să începeţi imediat activitatea. 
Sunt convins că există multe lucruri bune și sănătoase pe care ați reuși să le 
faceți în acest „timp suplimentar“. 

Cea mai indicată ar fi o plimbare matinală. Aerul dimineţii deţine ceva cu 
totul special. Dacă v-aţi trezit înaintea altora, atunci veți avea ocazia să apreciați 
cu adevărat farmecul dimineţilor. Nu vă limitați doar la bucuria de a vă umple 
plămânii cu aerul proaspăt și înviorător, ci angajaţi-vă toate simţurile; ascultând 
cu atenție, puteţi auzi o întreagă simfonie (nu numai în mijlocul naturii, ci chiar 
și în oraș). Păsările, insectele, vântul strecurându-se printre ramuri, clipocitul 
unui pârâu — sunteți liber să vă bucuraţi de toate acestea. 

Lumina aparte a dimineților vă poate ascuţi vederea. Eu apreciez în mod 
deosebit imaginea cerului dimineața, mai cu seamă în orașe — aici, din păcate, 
ne concentrăm prea des asupra pavajului pe care călcăm. Ridicaţi ochii; 
deasupra capului dumneavoastră există o întreagă lume necunoscută de minuni 
arhitecturale. În natură, puteţi avea șansa de a vedea animale sălbatice. Iar dacă 
vă plimbaţi, fiți atent la vederea periferică — e uluitor câte lucruri puteţi observa. 

O plimbare în aer liber vă ajută să vă pregătiți pentru ziua care începe. Ea 
poate fi extrem de stimulativă pentru o minte cu atitudine pozitivă. Imaginați-vă 
ce vă așteaptă în continuare. În mod clar, plimbarea matinală asigură mediul per- 
fect pentru meditaţie sau rugăciune. Ar fi bine să faceți o încercare: Funcţionează! 

O alternativă recomandată este să rămâneți în pat și să citiți ceva care să vă 
inspire sau o listă de afirmații. Acum, vă aflați în posesia celor mai bune lecturi 

entru primele ore ale dimineții: Jurnalul Serii și acele minunate Istorii Viitoare. 
In multe rânduri, am constatat că, dacă m-am trezit mai devreme și am rămas în 
pat citind, momentul când închei lectura este chiar ora la care mi-am programat 
„Ceasul ocaziei“. 

Puteţi cobori din pat și începe activități de natură fizică, exerciţii de 
stretching, încălzire sau chiar o ședință de gimnastică aerobică. Actualmente, 
există o mulțime de dovezi privind beneficiile extraordinare ale gimnasticii 
aerobice asupra sănătății. După un somn reconfortant, nu există o modalitate 
mai bună de a vă începe ziua. 


VISELE ȘI GÂNDIREA CREATOARE 


După ce adorm, toți oamenii visează. E drept, unii afirmă că nu-și pot aminti 
visele; în tot cazul, însă, este absolut clar că toată lumea visează și că activitatea 
respectivă este una importantă. În general, visele s-au împotrivit unor analize 
științifice amănunțite, deși Freud și Jung au oferit sugestii excepționale. În mod 
sigur, visele par să aibă un scop, sunt interesante, spectaculoase și au o anume 
semnificaţie. 

Se știe că, atunci când dormim, perioadele de somn profund sunt urmate de 
stări în care globii oculari par să se deplaseze sub pleoape - așa-numitul somn 
REM (Rapid Eye Movement: „mișcare rapidă a ochilor“). Se cunoaște, de ase- 
menea, că visăm tocmai în starea REM. Multe descoperiri au fost făcute în tim- 
pul somnului. Astfel, profesorul german Friedrich Kekule a descoperit formula 
moleculară a benzenului visând atomi ce dansau și alcătuiau șerpi care-și înghi- 
teau propriile cozi, continuând să se răsucească. Se povestește că, prezentân- 
du-și descoperirea, el a relatat și modul în care a ajuns la soluția respectivă, 
încheindu-și expunerea prin cuvintele: „Domnilor, să învăţăm să visăm!” | 

Despre marele romancier scoțian Robert Louis Stevenson se spune că le-ar fi 
întâlnit în vis pe celebrele sale personaje Dr Jekyil și Mr Hyde. Abraham Lincoln 
visase asasinarea unui președinte faimos, cu puțin timp înainte ca el însuși să 
cadă răpus de gloanțele criminalului. Americanul Elias Howe, inventatorul 
mașinii de cusut, a lucrat ani de zile la invenţia sa fără să găsească o soluție 
pentru a prinde aţa de ac. Apoi, într-o noapte, el a visat că fusese capturat de 
niște demoni înarmaţi cu lănci care i-au poruncit să termine imediat mașina, 
dacă nu voia să fie ucis. În timp ce era ameninţat, Elias a observat că lăncile 
respective aveau găuri lângă vârf. S-a trezit și a sărit din pat, dându-și seama că 
descoperise soluția. S-a apucat imediat de treabă; după cum poate știți, gaura 
acului de la mașina de cusut se află într-adevăr în vârf! E 

La cursurile MindStore, obișnuiesc să pun muzică de Mozart înainte de 
începerea orelor și în pauze. Pe lângă faptul că-mi place muzica respectivă, simt 
că ea relaxează auditoriul și, în cazul unora dintre ei, declanșează amintiri plă- 
cute. Dintotdeauna m-a fascinat geniul lui Mozart, și mai cu seamă impulsul său 
creator. Într-o binecunoscută scrisoare, el afirma: 

Cele mai bune și mai multe idei îmi vin atunci când rămân cu mine însumi, 
complet singur, și când sunt bine dispus — atunci când călătoresc cu trăsura, când 
mă plimb după o masă bună, ori noaptea când nu pot dormi. De unde și cum apar 
ele, nu știu, și nici nu le pot sili să se ivească. 


Aceasta era metoda unuia dintre cele mai mari genii ale omenirii, iar noi 
știm că ea funcționează și în cazul nostru. Sporirea ritmurilor alfa/teta 
stimulează în mod firesc activitatea emisferei cerebrale drepte — la Mozart și la 
toți oamenii. Sunt sigur că și dumneavoastră vă puteți reaminti momente 
creatoare similare. 

Mi-l închipui adesea pe Mozart trezindu-se noaptea, cu o piesă superbă răsu- 
nându-i în minte, îmi închipui fericirea din inima lui auzind orchestra interpre- 
tând-o pentru prima oară. Gândiţi-vă ce s-ar fi întâmplat dacă el n-ar fi avut 
antrenamentul și dorința de a trece chiar atunci notele pe hârtie. Este oare 
posibil ca multe capodopere să fi rămas pentru totdeauna ascunse în sala de 
concert din adâncurile minţii sale? 

În mod sigur, nenumărate opere de artă, descoperiri științifice, invenții și idei 
excepționale s-au pierdut în minţile celor care nu și-au creat obiceiul de a le 
trece pe hârtie. Este clar că trebuie să fim permanent atenți, pândind apariţia 
unor idei bune. 

Cât de des v-aţi trezit peste noapte cu o idee absolut fantastică, referitoare la 
posibilitatea unei inovaţii sau a demarării unei afaceri? V-aţi deșteptat entuzi- 
asmat și surescitat în legătură cu posibilul potențial, în legătură cu modul în care 
veţi aborda problema... dar ați adormit înainte de a fi notat detaliile. Dimineaţa, 
nu v-aţi mai amintit absolut nimic. Ideea a pierit, probabil pentru totdeauna. 

Sau poate că ați avut o intuiție extraordinară, ori un vis semnificativ, care v-a 
trezit în miez de noapte. Aţi încercat să-l examinați mai în amănunt, punând la 
treabă capacitățile logice, analitice ale emisferei stângi, doar ca să constatați că 
simţeaţi nevoia să abandonați: „Nu merge, termină cu prostiile! Culcă-te la loc, 
nu-i decât o idee aiurită!“. 

În timpul cursurilor, obișnuiesc să discut cu participanţii pentru a realiza 
feedback. Mii de oameni recunosc că ideile nu le vin atunci când se află înaintea 
calculatoarelor, birourilor sau bancurilor de lucru. Întotdeauna, ei descriu feno- 
menul amintit de Mozart. Se pare că suntem sortiți să avem idei nu când ne 
trebuie, ci mai degrabă când nu ne trebuie — departe de serviciu sau de pro- 
bleme, când ne plimbăm, în concediu, în drum spre casă ori în pat. 

Îmi vine acum în minte discursul ținut de Margaret Thatcher atunci când a 
demisionat. A spus că, pentru ea, noaptea fusese „un sfetnic bun“. Thomas 
Edison este un alt personaj celebru care-și folosea momentele de relaxare pentru 
a găsi soluții — mai cu seamă înainte de a adormi. Eu însumi m-am trezit de 

multe ori amintindu-mi un vis în care priveam peste un râu la o casă situată în 
mijlocul unei pajiști întinse; o casă cu acoperișul roșu. Pe atunci, căutam o 
modalitate cu ajutorul căreia să pot conferi unitate tuturor ideilor mele, iar ea se 
găsea chiar acolo, în fața ochilor mei. Funcționează! t 

Vă recomand în mod stăruitor ca, de acum înainte, să vă duceți la culcare 
având pregătite creion și hârtie pe noptieră. După ce veți începe să transformați 
metoda MindStore într-un mod de viață, o să dați naştere unor idei noi pe 
măsură ce veți progresa. Este vital să vă intre în reflex obişnuința de a scrie acele 
idei. Nu uitaţi: nu le analizați pe loc, ci läsați-le să „dospească“ până dimineața, 
sau chiar până în seara următoare, înainte de culcare. STR. 

În capitolul anterior, v-am prezentat tehnica Jurnalului Serii pentru succesul 
personal. Ea includea scrierea ideilor apărute în timpul nopții și analiza viselor. A 

Din experienţa pe care am câștigat-o în urma călătoriilor prin țară și întâlnirii 
cu mii de oameni care doreau să dobândească reușite mai mari și să ducă o via- 
tă mai satisfăcătoare, am putut trage concluzia că destui profitaseră de momen- 
tele când nu fuseseră în stare să doarmă. Dumneavoastră vi s-a întâmplat vreo- 
dată să vă treziți, âpoi să vă foiți și să vă suciți pe toate părțile, fără să mai puteți 
adormi? În cele din urmă, mi-am dat seama că acesta e un semnal că subcon- 
știentul meu nu dorește să dorm (probabil dintr-un motiv întemeiat). „Ni . 

Într-un asemenea caz, sculați-vă, părăsiți dormitorul, duceți-vă în altă 
cameră și analizați posibilităţile. Dacă sunteți muzician, luați-vă instrumentul și 
vedeți dacă nu cumva aveţi o idee pentru o nouă lucrare. Începeți să scrieţi — 
poate că scrisoarea pe care demult doreaţi s-o trimiteţi unui prieten vi se va 
revărsa cu ușurință din minte. Eu obișnuiesc să desenez ori să pictez. Alții mi-au 
mărturisit că au folosit momentele respective pentru a soluţiona o problemă 
casnică pe care o amânaseră. e. 

După ce aţi terminat treaba și ați revenit în pat, veți descoperi cu bucurie că 
somnul va veni rapid. A doua zi, vă veţi trezi la ora obișnuită simţindu-vă 
minunat și, desigur, mulțumit pentru că ați realizat ceva util peste noapte. 


Amintirea viselor A 
Pentru unii dintre noi, fiecare noapte petrecută în pat este aidoma unui bilet 
la cinematograf (atât doar că spectacolul e superior oricărui film!) Altii nu-și 
amintesc niciodată visele, deși sunt de acord cu faptul că trebuie să fi a 
Există o mulțime de istorii despre Thomas Edison și niintea lui creatoare. Ast el, 
am aflat că inventatorul ținea în permanență pe noptieră un carneţel în care 
ia, înainte de culcare: At l 
e m de a mă cufunda într-un somn relaxant, iar când mă voi trezt 


îmi voi aminti un vis. 

Ulterior, el a extins formula de mai sus, incluzând o afirmaţie aparținând 
unui nivel superior: „Sunt pe punctul de a mă cufunda într-un somn relaxant, iar 
când mă voi trezi voi găsi soluția pentru...“ apoi, cu extremă claritate, specifica 
problema ce-l preocupa. i 

Veţi descoperi că, repetând fraza din Poteca Somnului, „mă cufund într-un 
somn relaxant“, dacă adăugați „pentru a găsi o soluţie“ ori „pentru a-mi aminti 
un vis“, cu timpul veți avea surpriza să vă treziți și să descoperiți că așa s-a 
întâmplat. 

Utilizând „Carneţelul lui Edison“, eu am inventat o tehnică specială de citire 
care mi-a îmbunătăţit considerabil viteza de lectură și m-a ajutat să găsesc idei 
minunate pentru câteva dintre cele mai importante tehnici MindStore. Repet: 
Funcționează! De ce nu încercaţi? 

În ceea ce privește interpretarea viselor, desigur că înțelesul lor pare extrem 
de subiectiv. Am inclus în Jurnalul Serii o secțiune referitoare la vise, explicată 
în capitolul anterior, care vă poate fi de folos. Există nenumărate cărți despre 
analiza viselor — puteţi obține sugestii interesante dacă le veți studia, deși eu 
sunt înclinat să cred că simbolistica viselor unui individ este valabilă numai în 
cazul lui. 

Poate aţi observat că unele vise se referă ia evenimente ce s-au petrecut în 
cursul zilei. Adesea, mă întreb dacă nu cumva, readucându-mi în minte res- 
pectivele evenimente, subconștientul încearcă să-mi atragă atenția asupra 
importanţei lor. Pe de altă parte, mulți dintre cei cu care am discutat au avut 
vise profetice. Au visat, de pildă, un vechi amic, un vecin, un coleg sai o rudă. A 
doua zi, respectivul le-a apărut în viață — în mod fizic, la telefon, menţionat de 
cineva în decursul unei discuții etc. Fenomenul este destul de frecvent. De ase- 
menea, multe persoane pe care le-am cunoscut au visat avertismente legate de 
accidente, morți sau dezastre. Totodată, se vehiculează ideea că déjá vu-ul există 
mai întâi într-un vis, care este brusc „reproiectat“ pentru o fracțiune de secundă, 
atunci când întâlnim în realitate locul, chipul sau simetul cu pricina. 

Eu îmi folosesc somnul pentru a contribui la dezvoltarea și cunoașterea 
personală; de aceea vă recomand să faceți același lucru. Pentru orice even- 
tualitate, obișnuiți-vă să dormiţi având la îndemână creion și hârtie. Folosiţi 
Jurnalul Serii. După cum a spus Mozart, nu puteți sili ideile măreţe să se ivească 
după bunul dumneavoastră plac — în consecinţă, fiți mereu pregătit. 


EXERCIŢIUL 6 - DORMITORUL 
In acest exercițiu, veți aborda din nou nivelul Fundaţiei și Casa de pe 
Malul Drept prin intermediul Exerciţiului Standard de Intrare. Apoi, veți 


ieși din Sala de Antrenament și veţi crea Dormitorul, la care se ajunge 
prin Holul Central. 

Căutaţi-vă o poziţie cât mai confortabilă, stând pe scaun, închideți ochii și 
respirați regulat și lent. Din acest moment, veți începe să vă focalizați 
mintea și corpul asupra relaxării și obținerii stării de bine. Din nou, pe 
măsură ce menţionaţi diferite părţi ale corpului, concentraţi-vă asupra 
fiecăreia, căutând s-o relaxaţi. 


Inspir adânc și mă relaxez... inspir din nou adânc și mă relaxez... inspir 
adânc și mă relaxez... 


Pielea capului îmi este relaxată, îmi simt pielea capului relaxată... Fruntea 
îmi este relaxată, îmi simt fruntea relaxată... Pleoapele îmi sunt relaxate, 
îmi simt pleoapele relaxate... Fața îmi este relaxată, îmi simt fața 
relaxată... Limba îmi este relaxată, îmi simt limba relaxată... Maxilarele 
îmi sunt relaxate, îmi simt maxilarele relaxate... Gâtul îmi este relaxat, 
îmi simt gâtul relaxat... 


Umerii îmi sunt relaxaţi, îmi simt umerii relaxaţi... Brațele și mâinile îmi 
sunt relaxate, îmi simt brațele și mâinile relaxate... Spatele îmi este 
relaxat, îmi simt'spatele relaxat... Pieptul îmi este relaxat, îmi simt pieptul 
relaxat... Șalele îmi sunt relaxate, îmi simt șalele relaxate... 


Abdomenul îmi este relaxat, îmi simt abdomenul relaxat... Șoldurile îmi 
sunt relaxate, îmi simt șoldurile relaxate... Coapsele îmi sunt relaxate, îmi 
simt coapsele relaxate... Genunchii îmi sunt relaxaţi, îmi simt genunchii 
relaxaţi... Gambele îmi sunt relaxate, îmi simt gambele relaxate... Glez- 
nele îmi sunt relaxate, îmi simt gleznele relaxate... Degetele picioarelor 
îmi sunt relaxate, îmi simt degetele picioarelor relaxate... Tălpile îmi sunt 
relaxate, îmi simt tălpile relaxate... Călcâiele îmi sunt relaxate, îmi simt 
călcâiele relaxate... 


Inspir adânc și mă relaxez... 


Îmi voi imagina acum că mă aflu într-un loc de relaxare cu totul special... 
Pretind că mă aflu realmente acolo... Imi voi acorda o scurtă perioadă 
pentru a mă bucura de toate acestea (30 de secunde). 


Inspir adânc și mă relaxez... Acum, îmi voi imagina că mă aflu pe malul 
unui râu... râul este înapoia mea, iar eu privesc un peisaj minunat... 
Pot simţi iarba verde și mătăsoasă sub tălpi... deasupra mea, cerul este 


albastru și văzduhul este înmiresmat de aromele florilor... Pot auzi 
sunetele ținutului minunat ce se întinde în fața mea... 

Peste o clipă, voi sta sub dușul meu și mă voi curăța de orice atitudine 
negativă... 


Intru acum în cabina de duș și deschid robinetele, ca să poată începe 
acțiunea de curățare... Îmi imaginez că simt apa caldă curgându-mi prin 
păr, apoi coborând peste fiecare centimetru pătrat de piele, curățând 
oboseala mintală și aducând din nou vibranta energie vitală... 


Îmi imaginez acum raze puternice de soare pătrunzând adânc în mine... 
filtrând și îndepărtând atitudinile mele limitative și distructive, mai cu 
seamă gândirea negativistă de azi... 


Închid robinetul dușului și ies din cabină, instantaneu uscat și simţin- 
du-mă împrospătat cu anticipări pozitive... 


Peste o clipă, voi crea Dormitorul, în care se intră din Holul Central... El 
va fi utilizat pentru un somn profund și pentru dezvoltarea puterii mele 
creatoare... 


Părăsesc acum Sala de Antrenament și pătrund în Holul Central, ai cărui 
pereţi sunt acoperiți cu imagini din trecutul meu, desprinse din 
momentele în care m-am simțit cel mai bine... Acum, creez încăperea ce 
va fi Dormitorul... Acum, îi creez forma și stabilesc înălțimea tavanului... 
acum, decoraţiunile, culorile și luminile... Pe unul dintre pereți, plasez un 
ceas al cărui cadran acoperă întreaga suprafață a acestuia... lar acum, 
instalez un pat larg, confortabil... 


Intrând înainte de culcare în Casa de pe Malul Drept, programând ceasul 
pentru ora la care doresc să mă trezesc și adormind pe Poteca Somnului, 
mă voi afunda într-un somn adânc și relaxant, ce va dura până când mă 
voi deștepta la timp, simţindu-mă minunat și perfect sănătos... 


Acum am creat Dormitorul, pentru a dormi profund și pentru a-mi 
dezvolta puterea creatoare... 


Acum, voi părăsi casa și voi reveni pe malul râului... Simt iarba verde și 
mătăsoasă sub tălpi. În curând, voi număra de la 1 la 7, pentru a ieși 
treptat din această stare sănătoasă de relaxare profundă... 1... 2... 3... 4... 
am trecut acum de jumătate, când voi deschide ochii voi fi complet treaz 
și revitalizat, atât fizic, cât și mintal... 5, încep să-mi pregătesc corpul... 6, 
sunt gata să deschid ochii... și 7, deschid ochii și sunt complet treaz acum, 
vioi din punct de vedere fizic și mintal. 

REZUMAT 


de 


Creierul nu poate procesa simultan două gânduri. În consecință, conti- 
nuaţi să folosiţi un monolog interior pozitiv atunci când sunteţi confruntat 
de temeri. 


. Teama există numai în minte. Învățaţi să acționaţi, să vă implicaţi în 


lucruri de care vă temeţi și veți descoperi că ea nu mai există. 


. Renunțaţi la ceasul deșteptător și creaţi-vă în minte „Ceasul ocaziei, 


plasat în Dormitor. 


„ Folosiţi Poteca Somnului, asigurându-vă în fiecare noapte un somn adânc 


și relaxant. 


. Dacă v-aţi trezit mai devreme, profitaţi de acest fapt pentru a face o 


plimbare sau pentru a citi o carte motivaţională. 


. Țineți Jurnalul Serii pe noptieră, pentru a vă nota ideile ce apar în timpul 


somnului. 


. Învăţaţi să vă studiaţi visele, pentru a obține o cunoaștere mai profundă 


asupra lucrurilor și a pune la treabă o parte cât mai mare a capacităţilor 
dumneavoastră creatoare. 


11. ALTE ÎNCĂPERI 


După cum poate că v-aţi așteptat, o parte din cursurile MindStore se referă la 
alte încăperi din Casa de pe Malul Drept. Fiecare încăpere conține tehnici puter- 
nice, pe care le puteți folosi în scopuri precise. În plus, aveți libertatea să creați 
noi camere în Casa dumneavoastră, pe măsură ce dezvoltarea și cunoașterea 
propriei persoane oferă noi posibilități. După ce veți transforma MindStore în- 
tr-un mod de viață, vă veți dezvolta propriile idei; idei la care eu nu m-aș fi gân- 
dit niciodată (credeți-mă, mulți, foarte mulți dintre membrii noștri au făcut-o). 

Devenind competent în utilizarea tehnicilor MinădStore învățate, veți putea 
adăuga noi camere dacă veți dori să vă îmbunătățiți performanțele în sport, în 
artă sau în practicarea unui hobby. 

Eu, de pildă, am construit în peisajul meu interior o pistă de bowling, la mar- 
ginea unei grădini. Asta s-a petrecut cu niște ani în urmă, când jucam bowling 
cel puţin o dată pe săptămână. Deși îmi făcea plăcere compania celorlalți jucă- 
tori și competiţia în sine, nu mă atrăsese niciodată cu adevărat ideea de a par- 
ticipa la turnee. Eram un jucător bunicel, dar în nici un caz unul de mâna întâi. 

Exersând în imaginația mea, acolo unde de fiecare dată lansările bilei erau 
perfecte, am reușit să-mi „gravez“ succesul în subconștient. În fiecare noapte, 
jucam acolo, într-un loc în care timpul nu exista. Îmi amintesc că mă impre- 
sionase povestea unui american luat prizonier de vietnamezi. Pe toată durata 
teribilei sale captivități, el „jucase“ zilnic (în intimitatea imaginaţiei) un parcurs 
integral de golf, repetând loviturile din diferite unghiuri și poziţii. Petrecuse 
astfel ore în șir într-o lume personală, reușind să rămână cu mintea întreagă în 
mijlocul ororilor războiului. 

În cele din urmă, individul, revenind acasă, a ajuns și la clubul său de golf, 
unde a jucat o partidă adevărată după șase sau șapte ani. Spre surpriza genera- 
lă, a obținut un punctaj mult mai bun decât reușise vreodată. Bineînţeles, el nu a 
fost surprins, pentru că între pereţii celulei micuțe și mizerabile învățase impor- 
tanța unei imaginații controlate și a DORINȚEI, CREDINȚEI și CERTITUDINII. 

La șase săptămâni după ce am început să joc bowling pe pista mea 
imaginară, am fost selecționat în echipa districtului. Vă repet: Funcţionează! 
Puteţi construi un teren de golf sau de tenis, o pârtie de schi etc. — posibilitățile 

sunt nenumărate. Exersaţi atunci când sunteți complet relaxat, dezvoltați-vă 
dăruirea, pentru a atinge nivelul de performanță dorit, și veţi vedea cum progre- 
saţi, mai cu seamă dacă înaintea fiecărei competiţii vă faceți timp pentru PRC și 
o repetiție mintală completă. Nu îndrăznesc să afirm că veți câștiga de fiecare 
dată, întrucât în sport contează mai mult participarea, dar activitatea în sine vă 
va face mai multă plăcere și veţi avea o evoluție superioară. 

Artiştii plastici mi-au povestit că și-au construit ateliere interioare, unde lu- 
crările sunt plăsmuite în minte și completate în cele mai amănunțite detalii, îna- 
inte de a fi începute în realitate. Muzicienii care au adoptat tehnicile MindStore 
mi-au mărturisit că și-au îmbunătățit performanțele. Ei exersează fără greșeală, 
iar înainte de spectacol recurg la o repetiție mintală completă în Cabina de Mon- 
taj, oprind în stop-cadru ovaţiile spectatorilor și focalizându-și energia. 

Repet: tehnicile MindStore nu sunt câtuși de puţin inedite. Un episod cu 
totul deosebit din istoria științei se referă la Nikola Tesla, celebrul inventator 
american din domeniul electrotehnicii. El a proiectat generatoare de curent 
extrem de puternice, numai că metoda lui — graţie căreia a obținut progrese 
remarcabile — consta în trecerea responsabilităţii pentru creativitate pe seama 
subconștien-tului. Tesla începea prin a face câteva schițe aproximative, după 
care, relaxându-se și stimulându-și imaginația, pretindea că se găsea într-un 
laborator situat în mintea lui. Cupla prototipul la un banc de probe imaginar, 
apoi îl pornea și-și închipuia că acesta funcţiona. 

Genialitatea ideii sale consta în faptul că își lăsa prototipul „mergând“ în 
minte, spunându-și că avea să revină peste două zile, ca să controleze fiabilitatea 
și să verifice problemele de funcționare sau concepție. Când se întorcea în 
laboratorul mintal, constata că erau necesare unele modificări. După ce le făcea, 
Tesla repeta testul de anduranţă, lăsând să treacă alte două zile. De fiecare dată 
când revenea în laborator, aducea corecțiile necesare, până reușea să obțină un 
generator electric perfect. Apoi, îl transfera în lumea reală prin intermediul unor 
desene de execuţie impecabile și supraveghea toate fazele producerii pieselor. 
Absolut toate mașinile sale erau perfecte, până la cel din urmă detaliu. 

Întotdeauna a fost așa. Pentru obținerea succesului sunt necesare ambele 
emisfere cerebrale. Viitorul există în lumea imaginată de mintea noastră. Inainte 
de a deveni realitate, el trebuie să existe mai întâi acolo. Ce fel de imagini ați 
contemplat? Acum, deţineţi tehnicile și cunoașterea necesare pentru a acționa. 
Învățaţi să vă controlați imaginația și să creaţi o Istorie Viitoare perfectă. 
Programele vor rula oricum — prin urmare, de ce să nu veniţi alături de mine, 
pentru a făuri lumea pe care o doriţi cu adevărat? M 

Acționați cu demnitate, forță și curaj în direcția cuvenită, pentru a găsi 
soluțiile ce ne vor ajuta pe toți să ducem o viață mai fericită, mai sănătoasă și 
mai prosperă. 

Alte informații asupra cursurilor pe care Jack Black și MindStore le oferă pentru 

Speirs Wharf, Port Dundas, Glasgow G4 9TB. Telefon: (0236) 729830. 


